
klinge. Fra hinsides Hav-et skal det klinge til- 
bage til Landet, som fostrede ham. 

Hans Hund jager foran ham, gøende højt 
mod Vinden fra Fjorden. 

Se, nu standser den med Snuden mod Sneen. 
Fandt den et Rævespor? 

Den søger og krydser, skælver over Ryggen 
og staar. Med løftet Pote ser den tilbage og 
vinker ham hid. 

Ja, det var Rævespor. Men han skal ikke jage. 

Sneen ser han smeltet. Det smiler af gule 
Blomster, af de hvide Stjerner, af de blaa Klok- 
ker i det grønneste Græs. Hør Bækkene risler. 
Fuglene kysses og skændes og har travlt mellem 
Kviste. Ræven er sommerrød og trind, og Hjor- 
tene stanges om Hinden. 

Han skal ikke se det. Han skal ikke se det 
iaar. 

Er mon Vaaren i Kelters og Frankers Land 
som den i hans Barndom? 

Han kalder ad sin Hund og gaar med bøjet 
Hoved. 

De gamle Ege ser langt efter den brede Ryg 
over de slanke Lænder. De har set ham fra 
Barn. De har kendt hans Fædre. Naar ser vi dig 
igen? 

Det drypper af Tø fra forkullede Bjælke- 
stubbe af den gamle Kongehal. 



Blaa Røg stiger op fra Køkkenhusets sodede 
Lyre. Der brases og bages til Festen iaften. 

Fjorden ligger fuld af Skibe. Smaa og store, 
over hundrede. Størst blandt dem alle, med 
Dragestævn, ligger Kongeskibet, som imorgen 
styrer mod den lyse Verden. 

Trælle bærer Tæring ombord. Mel og Tør- 
fisk, Fladbrød og 01 og Mjød. I Række vader de 
ud og læsser over Rælingen af den krogede Ryg. 

Smeden har tændt Baal paa den stenede 
Strand. Han drejer sin Tang, mens Trællen 
hamrer Gnister af det røde Jærn. Røgen staar 
tyk af Ildhullet. Helge kan mærke den hid. 

En Snekke ligger paa Land med Bugen mod 
Solen. Der gaar Trælle og tætter med Blaar. 

Svende pudser Vaaben, mens de fløjter dertil. 
Kvinder staar i Græskanten og bøder Sejl, som 
er spændt over Bukke. Børnene sopper og pla- 
sker og skriger. 

Hunden standser i Skovkanten. Den ser sig 
ud over Fjorden med blanke Øjne og slikker 
sig om Snuden mod Røgen fra Smedens Baal. 

Saa springer den afsted over Grøfter og Tuer. 
Den gøer og svinger med Halen: Det er Hroar, 
som kommer fra Gaarden ned imod Stranden. 

Han har ingen Hue paa sit stride lyse Haar, 
ingen Kappe over sin firskaarne Ryg. Han skyg- 
ger med Haanden for Solen og ser vidt over 

Fjorden, hvor to forsinkede Snekker runder 
Næsset om Bistrup med Vinden i de bug- 
spændte Sejl. 

Gøende springer Hunden op ad hans Ben. 

Han vender sig og ser efter dens Herre. 

Helge vinker fra Skovens Bryn og gaar ned- 
over, mens Hroar vender sig og følger Hunden; 
den springer imellem dem, som var den deres 
Tanke. 

— Hvor har du været den hele Morgen? 

— Jeg sagde Farvel til Skoven. 

De graa Øjne og de blaa Øjne stirrer mod 
hinanden. De siger alt det, som Hjærtet svul- 
mer af, som Læben lukker over. De, som vok- 
sede tilsammen, har ikke Ordet behov. De har 
Blikket og Gaven. 

Nu giver jeg det bedste. Maaske fældes jeg 
derude. Saa skal du huske, at jeg gav dig det 
bedste. 

Helge slaar Kappen til Side, krænger Kofte- 
ærmet op, slider Ringen af sin Arm, den seks- 
foldig slyngede. Skjoldungeringen. 

— Tag den I 

Det tindrer af Glæde i Hroars Øjne. Længe 
ser han paa Ringen og løfter den mod Solen, 
som skinner over Landet. 

Guldglimtet fænger i to sorte Øjne. Det er 
Hjartvars. 



[ 

Tyst er han kommen. Hans Gang er forsig- 
tig. Han er kun sytten Aar, men gammel af 
Sind; thi han har set den store lyse Verden. 
Hans Moder var en irsk Trælkvinde. 

Hjartvar gav sin dødsramte Fader at drikke 
af Hjelmen, da Blodet sprang fra et Saar i hans 
Hals. 

Hjartgejr vendte sine brustne Øjne imod ham^ 
hviskede: „Danmark — mine Brødre — ** og 
døde. 

Fra milde Kyster sejlede Hjartvar til det 
mørke stivnede Land. Det var kort før Jul. Han 
bragte Hroar og Helge deres ældre Broders Hil- 
sen, han som drog af Land med Vikingerne i sit 
femtende Aar, medens deres Fader Halfdan 
endnu sad tryg paa Lejre ved Kong Frodes 
Side. 

Tre Snekker havde Hjartvar med sig tilbage, 
danske Snekker. Den ene bar Hjartgejrs Mærke. 
Saa havde Hjartvar ogsaa hans Sværd. Lejf 
den gamle, som tjente i Halfdans Gaard og stod 
hos, da Hjartgejr døde, sagde god for ham. 

Hjartvar var hos Brødrene i Julen, som Fræn- 
de og Ven. Han talte ikke meget. Det lo ikke fra 
hans sorte Øjne, der laa skjult bag tunge Laag, 
ikke fra de sammenknebne Læber i det blege 
Ansigt. 

Geme drog han bort igen. Hvad brød han sig 

om Frænder, hvad brød han sig om Land saa 
barsk og saa øde? Men Fjorden var lukket, og 
der var en lyshaaret Kvinde i Kongsgaarden. 

Nu er Isen brudt. Fjorden blaan^r. Solen 
skinner over Landet. Og se, der glimter den i 
Ringen — Slægtens Ring, som hans Fader har 
nævnt for ham, da han var lille. Nu staar han 
her og kræver sin Ret. 

— Giv mig Ringen I 

Helge maaler hans Skikkelse. Hjartvar er et 
Hoved lavere end ham. Hans Hænder er smaa 
og hvide. Helge leder efter sin Broders Træk. 
Intet i det blege Ansigt med de skjulte Øjn<e 
kalder dem frem. 

Hroar krænger sit Kofteærme, skyder Ringen 
op om sin Arm. Han kan ikke faa den længer 
end til Haandleddet. 

— Hvad Part giver I mig. Eders Broders 
Søn? 

Hroar vender Hovedet imod ham med hvasse 
Øjne. 

— Vi dræbte Frode og hævnede vor Fader. 
Hjartgejr har aldrig sendt os Bud. 

— Jeg er hans Søn og hans Bud. Jeg har 
Ret fremfor Jer; thi han var den ældste. 

Helge vil svare. I det samme drages hans 
Blik. 

Hilde staar ved Gavlen deroppe. Hun staar 

med Solen i Øjnene. Det lyse Haar flommer 
frem under Nettet. 

Hun flyr hans Blik, samler Kjortelen i Haan- 
den for den opblødte Jord og vil gaa. 

Da de var Bøm i Signes Gaard, kaarede hun 
ham i deres Lege. Han var Skjold, hun var Alf- 
hild. Nu de er store og forstandige begge — 
nu flyr hun ham bestandig. 

Trøst dig, imorgen er jeg rejst. Se kun frit 
op igen. Der, i den store lyse Verden, skal jeg 
glemme dig, min Alfhild, — glemme dig ud af 
min inderste Sjæl. 

— Hilde! — raaber Hroar — Kom hid I 
Hun standser og tøver. Han kalder igen. Saa 

vender hun sig og kommer langsomt nedover, 
med Solen i sit Haar. 

Helge stirrer. Hjærtet slaar mod hans Side. 
Det er sidste Dag. Naar skal jeg se Dig igen? 

— Lad Hilde skille Trætten! — siger Hroar. 
Hjartvar tier; for hun er den lyshaarede 

Kvinde, som binder ham til Gaard og Land. 

Da hun naar Stien, søger hun Helges Blik. 
Han var bestandig i hendes Hjærte; derfor flye- 
de hun ham. Men nu er det Afskedens Dag. 
Naar skal hun se ham igen? 

— Hvem har første Ret til Riget og Ringen — 
spørger Hroar — Hjartvar, som er Hjartgejrs 
Søn, eller vi? 

— Helge I — siger hun og blegner over Læ- 
ben. 

— Hvorfor? — spørger Hjartvar. 

Da rejser hun Hovedet. Fra det hvide Ansigt 
stirrer de blaa Øjne stift og fuldt paa Helge. 

— Du er Skjolds rette Søn. 

Blikket rammer i hans Hjærte. Som et Stød, 
han fik engang i et Saar, der holdt paa at læges. 
Saaledes bryder det op, og Blodet skyller mod 
hans Hals og op i hans Tinding. Det snører i 
hans Strube; Sved staar frem paa hans Pande. 

Hvad var det? — Tog hun hans Hjærte til 
sig — eller sænkede hun sit i hans? — For 
hun er ham nær, som da hun sprang leende i 
hans Arm fra Taget i Signes Gaard. 

Det gaar i Bølger for hans Blik — de blaa 
Øjne, de hvide Læber og Hovedet, som knejser 
endnu. Han maa slaa Armene om hende, holde 
hende fast, at hun ikke skal fly ham paany. 

Hun sænker Blikket; det er som et Suk. 
Hroar ser forbavset fra ham til hende. Da lyder 
Hjartvars Stemme i det samme. 

— Tag mig med dig herfra I — siger han til 
Helge. Han saa Kærlighedens Sol i hendes Øje. 
Han vil bort fra dens Glans, som gør hans 
Hjærte ondt. 

— Lad mig være din Mand! — siger han og 
rækker Haanden mod Helge. 



15 



Hun vendte sig og gik bort ad Stien. 

Fra hendes Nakke, fra hendes Skuldre, fra 
hendes tøvende Gang strømmer det som Kær- 
tegn tilbage mod Helges Favn. En stor Glæde 
varmer ham fra Isse til Fod. Han maaler 
Springet imellem dem; men han springer det 
ikke. 

Hvad gør det, at han skal rejse? — Det er for 
hende — alt hvad han lever, det er for hende. 
Han er som en drukken Mand med sine Arme. 
Solen skinner, og alt er saa lystelig lyst. 

Han lægger sin ledige Arm om Hjartvars 
Skulder. 

— Tak, Frændel 

Hroar skynder sig op over Stien. Han vil naa 
Hilde. Der er ingen Harme i hans Sind. Fra de 
var smaa, var Helge den første, skønt han var 
yngre. 

Helge slentrer nedover, hvor Benene bærer 
ham. Hans Sind er saa fuldt, at alt er ham lige. 
Han har sin Arm om Hjartvars Skulder. Han 
smaaler for sig selv, nikker til sine Tanker, 
mens Hjartvar klemmer Læben sammen og 
husker hendes Ord. 

De gaar ned til Baadene. 

Helges Styremand kommer til, peger over 
Fjorden og taler om Udfærden. Helge nikker 
uden at høre. 

Hans Bryde kommer springende og hilser 
ham med Ord om Avl og Besætning. Han nik- 
ker og smiler og hører det ikke. 

Smeden bringer ham hans Sværd. Han ser 
paa det og hænger det om. Hans Tanke er ved 
Gaarden deroppe, ved hende derinde. 

Midt under Talen vender han Ryggen til 
Hjartvar og Styremand og Bryde og gaar op 
over Stranden med lang<e Skridt. 

Hendes Blik hænger under hans Pande. Han 
ser det, naar han lukker sine Øjne. Det sidder 
i hans Hjærte som Tag af en varm fast Haand. 

Der er noget, som maa gøres. Vidste han 
kun, hvad det var. 

Maa han se hende — skal han tale med hen- 
de — er det det? 

Han ved det ikke. Benene bærer ham derop, 
til han staar foran Fruehuset. Spinder hun med 
isine Piger? — Nej, nej — ikke gaa derindl — 
det er ikke Tiden nul — Hvilken Tid? — Tiden 
for hvad? 

Han slentrer forbi m«d tunge Lemmer som 
en mjøddrukken Mand. Med Salighed i sit 
Hjærte, med Sang for sine Øren. 

Han slentrer forbi Kongsbryd-ens Hal. Den er 
lille og lav. Op forbi Brantomten, hvis forkullede 
Stager peger mod Himlen. Op til Gærdet om 

OfFerlunden. Han gaar ind gennem Laagen. Det 
drypper fra den hellige Ask, fra de ældgamle 
krogede Fyrre. Solen skinner paa Blotestenen, 
som er ren for Sne. 

Der er noget, der har svulmet sig saa mæg- 
tigt i hans Sind, at det tynger ham i Knæ. Noget, 
som vil briste i Bøn, eller Taare, eller Lat- 
ter. Han maa ofre eller bede det ud. 

Han drager sit Sværd, fatter om Odden med 
begge Hænder og rækker Hjaltet imod Solen. 

— Er jeg Skjolds rette Søn, saa giv mig hen- 
•de, og jeg vil øve store Bedrifter i dit Navn. 

De hvide Foraarsskyer driver fra Solen. Det 
glødende Øje smiler til den springende Vaar i 
hans Hjærte. Og atter glider Skyen for. 

Nu er det løst. Han er træt som efter en Gær- 
ning. 

I den lave Hal, som var Kongsbrydens før 
Branden, sidder Hroar og Helge med deres 
Mænd. Det er Afskedens Fest. 

Se, nu kommer Pigerne med Mjøden. 

Hilde er forrest. Hun gaar med hævet Hoved, 
hun bærer paa Højtid i sit Sind. Hun er bleg om 
Kind og Læbe; men hendes Øjne straaler. 

Helge ser paa hendes Haar. Det falder blødt 
over Skuldrene. Han ser paa hendes slanke 

Laurids Bruun: Den signede Død 2 

Arme, naar de hæver den tunge Kande over 
Hornet, han ser paa hendes hvide Hænder. Det 
svulmer fra Hjærtet op imod hans Hals og 
mørkner hans Blik. 

Hun skænker for Hroar. 

Han rejser sig fra Bænk med Bragebægeret i 
begge sine Hænder. Han ser mod Lyrhullet med 
sine faste Øjne: 

— Jeg gør det Løfte, at jeg vil rejse Frodes 
Hal paa ny, større og rigere, end nogen Mand 
har set. 

Mændene slaar paa de ophængte Skjolde^ 
mens Hroar drikker. 

Saa skænker hun for Helge. Hun rækker 
ham Hornet med begge Hænder, som var det 
sit Hjærte, hun bød. Blikket lyser i hendes An- 
sigt; det dvæler ved hans Mund, som stirrede 
hun sig Ordene til. 

— Jeg satte Odin Vilkaar idag ved Blote- 
stenen. Giver han mig, som jeg bad, da drager 
jeg til Kelternes Kyst og øver Bedrifter, der 
ikke er spurgt siden Skjolds Dage. 

Hun bøjer Hovedet for hans Løfte, mens 
Blodet flammer op i hendes Kind. 

Hjarlvar faar intet Bragebæger. Han er for 
ung. Tavs drikker han ud for sit eget Løfte, 
mens han stirrer efter den lyshaarede Kvinde. 

I godt og ondt vil jeg prøve ham. Er han den 



19 



rette Skjolds Søn, som du sagde, da skal jeg 
blive ham tro; men er jeg den største, da ven- 
der jeg tilbage og tager dig m^d List eller Vold, 
— du, som kaarer dig den største. 

Ved Midnatstid gaar Helge og Hjartvar med 
deres Svende til Stranden. 

Broder trykker Broder til sit Bryst. Saa gaar 
Helge ombord med sine Mænd. De skal sejle i 
det første Gry, om Vinden er gunstig. 

Maanen staar op over Skoven. Den slipper 
de nøgne Grene og runder sin Segl over Hallen. 

Helge staar i Agterstavnen og stirrer mod 
Land. Røgen stiger af Lyren mod den skære 
Himmel. 

Nu slukkes Lyset. En Dør rigles. En Hund 
gøer og svares af en anden. Alt blir stille. 

En Skikkelse træder frem af Gavlens Skygge. 
Blodet standser i Helges Aarer. Nu ved han, at 
det sker, det vidunderlige som hans Tanke ikke 
har nævnt, som kun hans Hjærte vidste. 

Han svinger sig over Rælingen, løsner Baa- 
den og ror i Land. 

Hjartvar ligger søvnløs i sit Løftingstelt. Han 
hører Aaretaget, rejser Hovedet og stirrer ud 
efter ham, som ror i Land. Han ser to vandre 
ved hinandens Side langs Skovens Bryn. Han 
bider sin Læbe og knytter sine Hænder. 

2« 

Hvorfor har han alt og jeg intet? — Skønhed 
og Styrke, Guld og Rige — og hende, som jeg 
under ham nødigst af alt? 

Ja, jeg skal prøve og maale. Er han ikke den 
største af os, da vé dig, som valgte i Blinde. 



II 

Nu synger han igen. Hjartvar kan ikke 
høre det, for det blæser en Storm af Nordøst, 
men han kan se det paa hans Kast med Ho- 
vedet. 

Helge synger mod Fare. Han sidder foran 
Rorkarlen og synger, mens han vogter paa Sej- 
let, der er lavt og surret med mange Reb. 

Stormen pisker den duvende Skude over de 
sorte Bølger. 

Nu forsvinder den i Dalen bag en fraadende 
Top. Nu lyser Mastefløjen atter frem i det 
svindende Dagslys fra hastende Skyer. 

I to Nætter har de vaaget for Storm. Maanen 
lyste for dem, saa de .holdt Kurs med hver- 
andre. Ved Dag og Nat har Hjartvar stirret fra 
sin Stavn mod Dragen forude. 

Saa længe han ser Helges Hoved knejse over 
Bjørneskindet — saa længe er ogsaa han paa 
sin Plads. 

Vel maaler jeg et Hoved mindre; men var jeg 

mindre tapper end du, da Kelterne lokkede os 
i Baghold og vi syngende brød deres Rækker? 

Mine Hænder er døde og tunge som Isklum- 
per. Det værker i mit Hoved, det glipper i mit 
Hjærte; men jeg er oprejst som du. Det prik- 
ker af glødende Naale i mine Øjne; men se — 
de er aabne, de vogter paa dig, som kaldte dem 
Trælleøjne. 

Der var Fest efter Sejr, omkring store Baal 
paa Stranden. Helge var drukken. 

— Jeg undres paa, Brodersøn, hvem din 
Moder var, siden du har Trælleøjne. 

Mændene lo. Hjartvar sprang imod med sit 
Sværd. Helge, som var vaabenløs, slog det ud 
af hans Haand. Saa tog de Livtag. Hjartvar fik 
Haanden i hans Strube. Helge greb ham om 
Ryggen, slængte ham mod Jorden, satte Knæ 
for hans Bryst. Af sit store aabne Ansigt, af 
sine straalende Øjne lo han ned i Hjartvars 
Ansigt. 

— Forstaar du ikke Skæmt, lille Frænde? 

At du skaanede mig, det gør ondt endnu. 
Jeg forvinder det ikke. 

Du lagde Armen om min Skulder, bød mig 
Drikkehorn til Forlig. Jeg smilede og drak, for 
jeg kunde ikke dræbe dig. 

Var det Højmod, er du større end jeg i Høj- 

mod. Var det Dumhed, er du mindre end jeg i 
Klogskab. Det skal du bøde. 

Da vi fulgtes til Hvile, aabnede du dit Hjærte 
og talte om hende. 

Er det ædelt at være uden Mistanke, da er 
du større end jeg. Men er det dumt, da er du 
mindre. Og det skal du bøde. Efter min Ed. 

Du, som synger forude, maaske styrer du os 
i Døden med din Sang. Ved du, hvor vi sejler? 
Ved du, om der er Skær under Vandet? 

For at naa hjem til hende inden Jul, drog 
du over Havet imod alles Raad. Nu vi er ude 
af Kurs, søger du Land for at sidde lunt ved 
Julebaal og drømme om hende. Har du en 
Tanke for vort Liv — vi som følger dig uden 
lyshaaret Kvindes Løn? 

Jeg havde dit Liv i min Haand. Dagen efter 
vor Trætte fandt jeg dig strakt i Græsset. Du 
sov Rusen ud. Din Dolk sad i Bæltet. Du laa 
med aaben Mund og smilede i Drøm. Aldrig 
har du været Døden nærmere. Jeg kunde have 
dræbt dig med din egen Dolk, set Livet briste 
i dit Blik med mine Trælleøjne. 

Ved du, jeg bøjede mig over dig. Det gis- 
pede tungt i dit Bryst. Min Haand var ved Dol- 
kens Hæfte. 

Jeg skaanede dig, Frænde. Har jeg Trælle- 
øjne, jeg snigmyrder dog ikke min Herre. Er 

du Skjolds rette Søn, som hun sagde, da vilde 
Odins Haand været over mig for dit Livs Skyld*. 
Hvad Glæde havde jeg da af at dræbe dig? 

Vilde du have dræbt din Fjende sovende? -:- 
Nej. Altsaa, om jeg ikke havde skaanet dig» da 
var jeg mindre end du. 

Du er tapper og højsindet, du er ædel og 
vennesæl; men kan Skjolds rette Søn være 
uklog og ubehersket? — Lader han sig lede af 
Kvinder? 

Da de kastede sig for dig og bad for deres 
Mænd, saa gav du Kelterne fri, skønt de lok- 
kede dig i Baghold for at dræbe dig. Tror du 
ikke, jeg saa den lyshaarede Kvinde, hun som 
havde Hildes Øjne? 

Kvinder? 

Det stryger forbi ham gennem Luften og 
strejfer hans Sind. Er det paa Kvinder, han 
skal prøves. Skjolds rette Søn? 

Se, nu synger han igen; han slaar med Ar- 
mene mod Faren, mens Skuden skælver og Dø- 
den er over os alle. 

Ser du den sorte Bølge, der ruller frem over 
alle de andre — den er uden Fraade, nøgen 
som Døden? 

— Drej Roret — lad Sejlet falde! 

Hjartvar skriger gennem Stormen. Helge 
hører det ikke. Han synger inod Faren. 

Hjartvar klamrer sig til Rælingen og stirrer 
mod Bølgen. 

Odin — ! 

Jeg skaanede hans Liv for din Skyld. Er han 
Skjolds rette Søn, saa lad ham hjælpe sig selv. 
Mig hjalp du aldrig. Hører du ikke, hvor han 
æsker dig ud med sin Sang? 

Bølgen ruller nær. Den skyder det sidste Dag- 
skær af sin krogede Ryg og spreder Mørke over 
Havet for sin Fod. Men Helge synger endnu. 

Odin — slaa ham ned for hans Overmod! 

Hjartvar skriger til sin Rorgænger: Læg 
Roret oml 

Nu er Bølgen over Dragen. Tørner han ikke 
nu, saa er Døden ham vis. 

Hilde rejser sig over Ende. Hun griber i 
Sengebænken, at Stormen ikke skal kaste hen- 
de. Baaden staar næsten paa Højkant. Hun 
skriger til Helge: Ser du ikke Bølgen, den nøgne 
sorte; men Stormen kvæler hendes Skrig. 

Han griber Roret. Han magter det ikke. 

Hendes Hjærte staar stille. Hun rækker Ma- 
sten, slaar Sejlstumpen løs, lægger sin Haand 
paa Roret, sin Kraft til hans, og Baaden lystrer 
i det yderste Øjeblik. 

Hilde vaagner i Natten. Stormen hyler over 

Lyren og rusker i Taget, saa det kendes helt 
ned i Sengebænken. Hun er badet i Sved. 

Det var Helges Liv; men nu er det frelst. Hun 
strækker de krympede Lemniier i salig Træthed 
og glider tilbage i Søvnen. 

Hjartvar stirrer gennem Skumringen. 

Hvad var det, som skete? 

Ved Helges Side en flakkende Skygge — 
den stod ret op for Masten, slog Sejlstumpen 
løs og greb om Rorpinden. 

Dagen -er svunden. Maanen staar lavt i Skyen 
over Vandet; den kaster ingen Skygge. Saa var 
det Helges Fylgje, som drejede Roret. 

Skuden løftes højt paa den sorte Bølge, bæres 
et Stykke, glider saa ned bag dens Ryg. 

Hist rider Bølgen, sort og nøgen og tung. Men 
pludselig hvidner den i Toppen og kælver med 
•et Brag, som høres gennem Stormen, mens 
Skummet staar højt mod Himlen. 

Fjæld for ude. 

Helge staar høj ved Roret. Han har set det i 
det samm-e. De raabende Mænd raver frem af 
Halvrummene imod Stævnen. 

Det er Død eller Frelse. 

Helges Skib drejer af for Roret, følger Bøl- 
gens Spor. Sejlstumpen slaas om. Skuden sitrer 

i Dødsangst. Saa stryger den tæt om Pynten 
med det hvide Skum. 

Hjartvars Skib, der er længere ude, klarer 
Næsset med Roret alene og glider ind i Vigen, 
hvor Vandet er smult. 

De dukker frem af Skumringen, en efter en, 
alle Helges Skibe, mens Maanen skinner bag 
Sky som et Lys bag en Hornrude. Hist inde 
flader Kysten sig under kraftløse Smaabølger, 
mens Stormen raser om Pyntens Hoved. 

Det er Hallands Kyst. 

De slaar Telte op og gør Baal i Læ under 
Klippen. De slænger sig paa deres Kapper om 
den knitrende Ild, som Stormen ikke kan rok- 
ke. Den kaster sig ned fra Klippen, fanger 
Røgen over deres Hoveder og fejer den op mod 
de nøgne Fyrrestammer, som knager i Kulden. 

Trællene rister paa Spid. Mjødhornet gaar 
rundt. Det er sidste Rest, som er gemt til Julen. 
Helge stirrer ind i Ilden, til Øjnene skinner og 
Længslen staar i Smil om hans Mund. 

Hjartvar ligger paa sit Bjørneskind. Skønt 
Lemmerne værker af Træthed, kan han ikke 
sove. Det er Helges Fylgje, han ser, — Skyg- 
gen, som slap Sejlet og drejede Roret. 

Der er nogen, som famler ved Teltets For- 
hæng. Han griber Lysspaanen og slaar det til 
Side. 

Der staar en Kvinde og ryster i Kulden. Hun 
har Kappe fra Hoved til Fod. 

— Jeg er faret vild af Vejen. Und mig at 
sove under dit Telt. 

Han trækker Kappen fra hendes Ansigt. Det 
er hvidt og ungt, Haaret rigt og mørkt. Øjnene 
er graa, og Læberne smiler. 

En Kvinde af Vandringsfolket. Han tænker 
at slippe hende ind. iDa glimter et Lys i hans 
Sind. 

— Gaa til Teltet deri — Det er større end 
mit. Der sover en gæstmild Høvding, som har 
Plads for to. 

Hun bøjer Hovedet og gaar. Han hører hende 
klappe paa Teltets Dug. Saa hægtes der fra. En 
Lysstrøm falder ud over Pladsen. 

Helge lukker Kvinden ind. 

Længe lytter Hjartvar i Natten, før han læg- 
ger sig til Hvile. Ved Morgengry slaar han Tel- 
tet op, at han kan se, naar Kvinden kommer 
ud. 

— Sov du paa Jorden eller i Bjørneskind? 
Han bryder et Stykke af sit Armguld og hol- 
der det ud imod hende. 

— Paa Bjørneskind. 

— Gav han dig Gave? 

— Denne Ring. — Hvem er den gæstmilde 
Høvding? 

— Hvorfor vil du vide d€t? 

— Maaske faar jeg Ærend til ham ad Aare. 

— Søg ham i Lejre paa Sjælland. 

Helge kom hjem, før Julebrygget var druk- 
ket. Ugedagen efter holdt han Bryllup med 
Hilde og blev hjemme til Foraarsjævndøgn. 



III 

Da Foraaret kom, gik Hilde hver Morgen i 
Skoven for at plukke Blomster. Hun havde 
Helges Hund hos sig. De lo og talte sammmen 
om deres Herre. De satte sig ved Bækken og 
saa hans Billede mellem de grønne Sten. 

En Dag, som hun bøjede sig for at øse af det 
klare Vand, følte hun Jorden svinde under sin 
Fod. De brune bristefærdige Træer veg ud og 
hævede sig fra den blomsterklædte Bund. Et 
køligt Pust rørte hendes Pande. 

Hun lagde sig bagover paa Bækkens Bred og 
stirrede op i de hvide Skyer, som drev livsaligt 
i det blaa. 

En stor Højtid sænkede sig i hendes Hjærte 
og standsede dets Slag et Øjeblik. Saa strøm- 
mede det igennem hende som en Flod i Vaar- 
brud. 

Træerne dirrede i Fryd; der hang gyldent 
Lys i deres Grene. Blomsterne lettede Hovedet 
af det muldne Løv og smilede med alle deres 

Blade. Bækken kunde ikke bare sig; den gav sig 
til at nynne; som vidste den en hemmelig Be- 
sked. 

Hun sank paa Helges Arme bort af Tid og 
Liv, indtil Hunden slikkede hendes slappe 
Haand og kaldte hende tilbage. 

Hun saa sig forundret om. Laa ikke hans 
Kind mod hendes? — Dens Varme sad endnu 
tilbage og Trykket af hans Haand. 

Da forstod hun med ét, at hun bar Helge 
under sit Hjærte. 

Hun samlede Blomsterne, hun havde tabt paa 
Græskanten, og gik langsomt gennem Skoven, 
lyttende til Hjærtets Slag, vogtende det store 
Under, hun bar i sit Indre. Som lille Pige fandt 
hun en nøgen Fugleunge og bar den hjem i 
sine runde Hænder. Det mindede hende nu. 

Hun gik til Offerstenen i Odins Lund og dæk- 
kede den, til hvert et Blodspor var skjult af 
Blomstersmil. Daglig bragte hun sit Blomster- 
offer. 

Hun bar Verden i sit Skød. Verden var Helge. 
Han var hos hende Dag og Nat; han var alle- 
vegne. Saa hun op i Himlen, saa var det hans 
Øjeblaa. Lyttede hun mod Vinden i de fjærne 
Toppe, saa var det ham, som kom syngende 
fra Jagt. Hun var intetsteds alene. Hendes Blik 

var mildt og bendes Hænder aabne. Der var 
ingen fattig mere i Lejre By. 

Hun strøg sin Haand igennem Kornet med 
de grønne Aks og hviskede: I og jeg. Hun saa 
Æbleblomstens spæde Livsfrugt vokse fra Mor- 
gen til Morgen og hviskede: I modnes før jeg. 

Dagene gled som Smil og Nætterne som Skyg- 
ger over Jorden. Imedens voksede Verden under 
bendes Hjærte, og bendes Øjne duggedes deraf. 

Hendes Mund blev veg og Kinden hvid for 
Vækstens Vælde. Verden gjorde hende godt der- 
for med Fuglekvidder og Himmelsmil og Men- 
neskers Glæde. Alle Folk i By og Gaard var 
bleven gode, siden Livet kom til hende. Og alle 
var de bleven smukke. 

— Du er kommen til at ligne Helge — sagde 
Hroar og saa forbavset paa hendes Mund. 

— Fordi jeg bær ham hos mig. 

Og se — Æbletræets Livsfrugt modnedes før 
hendes. Sent i Høst hang den paa Træerne og 
truede med at falde. Hun klappede deres friske 
røde Kind og bøjede sit Hoved længselsfuldt 
mod Julen. 

Endnu den sidste Dag var hun i Skoven for 
at stirre efter Helges Skib fra Solbakken. Hun 
vilde ikke føde, før han sad hos. Hun havde 
drømt ham paa Knæ ved hendes Leje med hen- 
des Smerte i sine Øjne. Døden rundede sin 

Haand om hendes Lænder og hviskede: Liv for 
Liv. Men Helge slog Armen om hende og vri- 
stede hende fra den kolde Favn. Hun strakte sig 
i Rædsel og skreg. I Skriget løsnede Æblet sig 
fra Stammen, og Verden fødtes paa ny. Hun 
løftede Barnet mod Solen og sagde: Velsign din 
Søn! 

Hilde fødte en Datter, og Helge var langt 
derfra. 

Hun laa med lukkede Øjne, mens de gik og 
kom ved hendes Seng. De var tavse, men hun 
følte deres Tanke, at det var kun en Pige. 

Havde du været hos mig, Helge, saa havde 
jeg født dig en Konge. 

Taareme gik fra hendes Hjærte til hendes 
Øjne; men Laagerne lukkede for dem; de 
maatte tilbage ad den samme Vej. 

Da klagede den spæde Stemme. 

Det er Taaren fra mit Hjærte, som græder ud 
i hende. 

Fuld af Anger rakte hun efter Barnet. Hun 
saa, at det var Helge, lagde dets Hoved til 
sit Bryst og velsignede Livet, som hun havde 
kæmpet om med Døden. 

Helge kom hjem, mens Hilde endnu laa til 
Sengs. 
Høj og bred stod han i Døren, højere og 

Laurids Braun: Den signede Død 3 

bredere, med Skæg under Læbe og et frisk Ar 
i Panden. 

Hilde havde Barnet ved sit Bryst. Hun hæ- 
vede den imod ham i sine hvide Arme. Der sad 
Mælk om dens røde Mund. Den nøs i Solen og 
famlede i Luften efter det varme bløde runde. 

Da glemte han, at det var kun en Pige. Han 
lo højt ad Killingen, sprang til Sengebænken og 
tog Moder og Datter i sine Arme. 

I Døren stod Hjartvar og saa mod Solen med 
sammenknebne Øjne. 

Hvorfor han og ikke jeg? 

De hældte Vand fra Offerkilden over Barnets 
Hoved og kaldte hende Hrut efter Hroar. 

En Dag, da Helge og Hroar var paa Ulve- 
jagt i den store Skov mod Syd, gik Hjartvar i 
Stranden og tænkte paa sin onde Skæbne. 

Da saa han en Kvinde komme op imod fra 
Krattet. Hun var klædt i Langvejskappe og 
havde Barn paa Armen. 

Hjartvar kendte hende straks og gik hende 
i Møde. 

— Saa har du faaet Ærend nu til Kong 
Helge. 

Hendes Øjne fyldtes til den mørke Rand, og 
Læberne skiltes. 

— Kong Helge? 

Han drog Klædet fra Barnets Hoved. Det 
havde sort Haar, blege Øjne og rynkede Pan- 
den imod ham for den kolde Vind. Det var 
Helges Bryn. 

— Hvor træffer jeg Kong Helge? 
Blodet tumlede mod hans Hjærte. 

Nu times det, Hilde. Kaared du den stør- 
ste? — Jeg prøved ham hin Nat. Døm nu du. 

Han gik til, saa Kvinden havde ondt ved at 
følge. 

— Hvor fører du mig ben? 

— Til Kongens Gaard. 

— Er Kong Helge hjemme? 

Han svarede ikke, men lyttede efter hendes 
Trm i Sandet, om hun fulgte. 

Hilde sad med Vuggen for sin Fod. Hun sad 
med Hovedet bøjet over sin Lykke. Lyset stod 
i gylden Sol om hendes Haar. To Piger spandt 
og sang dertil. 

Hjartvar stod i Døren med Blikket blændet 
af den Livets Glans i Stuen. 

— Hvad vil du, Frænde? 

— En Kvinde søger Helge. 
Hilde saa op fra Vuggen. 

— Hvad Slags Kvmde? 

— Af Vandringsfolket. Fra hinsides Vandet. 
Vil du høre hendes Ærend? 

Hilde, havde du sagt nej, da var Kulden ikke 
kommen i dit Hjærte og Fortvivlelsen ikke i 
Helges. Du vogtede ikke paa Feberen i det 
skjulte Blik bag sænkede Laag. Du vidste ikke, 
at ung kan være falsk, og Stemmen skælver 
ikke. 

Der faldt Skygge over Stuen, da Kvinden 
traadte ind. Skyggen af en ond Skæbne, som 
listede sig nær. 

Hildes Fylgje saa den. 

Hilde rejste sig fra Vuggen med Angst i sit 
Hjærte. 

— Hvad søger du. Kvinde? 

— Jeg søger Kong Helge. Nu ser jeg, jeg 
gik fejl. 

Kvinden vilde gaa; men de blaa Øjne bandt 
hende. 

— Hvad vilde du Kong Helge? 

Kvinden saa Barnets lyse Hoved paa Vugge- 
puden. Hun saa Solen, Lykken, Freden og yn- 
kedes over sin egen lille, avlet i Tiggerkutte og 
kastet paa en Vej. Det anede hende, at de var 
født af samme Blod. 

— Hvem er du? — spurgte hun. 

— Helges Hustru. Og det er Helges Barn. 
Kvinden skævede til Pigerne, som havde 

standset Rokken og var hørt op med at synge. 

— Gaa ind i Fruestuen! — sagde Hilde. 



37 



Da Pigerne var ude, gik Hilde hen til Kvin- 
den og drog Klædet fra hendes Barns Ansigt, 

Mens hun saa paa det, blev hendes Læber 
hvide. 

Det var et liUe Barn, knap tre Maaneder gam- 
melt. Dets graa Hud var rynket, dets Hoved 
stort, Brynene skarpe, Øjnene sky og blege, 
som af en Sjæl, der havde græmmet sig alt i 
Moders Liv. 

— Naar mødte du Kong Helge? 

Kvinden rettede sig. Hun trykkede Barnet 
mod sit Bryst for at skærme det mod de blaa 
Øjne. 

— Ved Jul ifjor. I en Uvejrsnat under Hal- 
lands Kyst. Barnet er hans. 

Helge — Helge — 

Blodet sank fra Hildes Hjærte og tyngede 
hende i Knæ. Hun følte den fremmedes Blik 
famle over hendes hvide Kind; det lurede paa 
hendes sitrende Hænder. Der stod Flammer i 
det af det Lys, som sluktes i Hildes Sind. 

— Hvad Beviser bringer du? 

Kvinden slog Kappen til Siden og viste hende 
Helges Ring. Den hang løs om Haandleddet, 
for stor til hendes magre Arm. 

— Den gav han mig. 

— Tiggende Kvinde har mange Veje, og 
mange Mænd har Ringe af Guld. 

Det var Helges Ring. Hun kendte den. 

Kvinden drejede Barnets Hovede. Den vræn- 
gede Mund og vilde græde; men det blev kun til 
Snøften. 

— Se paa dens Pande. 
Det var Helges Pande. 

Kvinden gik frem til Vuggen og saa ned. 

— Din er lys af gode Dage; min er mørk og 
grim af Nød. Ellers er de som Hvalpe af det 
samme Kuld. 

Hun vendte sig mod Hilde og lod Klædet 
falde for Barnets nøgne Krop. 

— Se hvor mager! 

Hun lagde Haanden fladt mod sit Bryst og 
viste, at det var tomt og slapt derinde. 

— Tiggergang har tæret Mælken af mit 
Bryst. Jeg var flygtet for Elskovsbrøde den Nat, 
}eg kom til Helges Telt. Da var jeg rund endnu, 
min Hud var hvid og blød. Siden har jeg van- 
dret paa min Fod i Slud og Kulde og Solbrand 
over Klippe og Hede. Da jeg skulde føde, laa 
jeg paa Myren fjærnt fra Hus og By, fordi jeg 
havde stjaalet Føde til det Barn, jeg bar. Det 
Kongebarn, jeg bar. En Fisker tog mig over 
Sundet og se — nu har jeg tigget mig frem til 
dets Kongefader. 

Hun stirrede paa Hilde med vilde Øjne. Der 

var ingen Flamme i det Blik, ikke Ondskab 
mere. Kim fortvivlet Bøn. 

— Tag Barnet, du som er Moder ved den 
samme Mand. Tag den frændeløse lille og und 
den Føde af dit Hus. Jeg søgte Kong Helge, ikke 
dig. Giv mig af dit Gods, saa vil jeg drage til- 
bage til mit Folk, og aldrig mere skal jeg kom- 
me for dit Øje. 

Hun rakte Barnet frem. 

Hilde kunde ikke tale. Hun pegede mod Dø- 
ren og slængte en Sølvring over Gulvet. 

Kvinden saa ondt til hende, bukkede sig efter 
Ringen og gik ud. 

Hilde stirrede med tomme Øjne ned i Vug- 
gen. Da hørte hun et Barn græde. 

Den Graad var ældre end hendes eget Barns, 
stærkere og vredere. Saa meget ældre, som hen- 
des onde Skæbne var ældre end hendes Lykke. 

Vreden for i hende. Hun knyttede sine Hæn- 
der og gik ud at søge Barnet. 

Hun fandt det for Gavlen. Der laa det i sin 
Byldt. Sølvringen var stukket op om Barnets 
nøgne Arm. Det laa med begge Hænder pres- 
sede mod de aabne Gummer. 

Hun bøjede sig og rev det op fra Jorden. Hun 
vilde have slynget det mod Gavlen; men Barnet 
fæstede sine graa Øjne paa hende og var 
hjælpeløst i hendes Haand. 

Da kunde hun ikke, m-en hun kom voldsomt 
til at græde. 

Hun bar den lille ind og lagde den i Vuggen. 
Der laa den ved Siden af en mindre og endnu 
mere hjælpeløs. 

To Liv med samme Ret, sælsomt knyttet til 
hinanden. To Liv, men ikke hendes. Thi med 
Kærligheden gled ogsaa Frugten ud af hendes 
Favn. Søstre i den samme Skæbne, moderløse. 

Hildes Fylgje saa det, saa den mørke Skygge 
kastet over Vuggen. 

Hilde frøs i sit Hjærte for den store Tomhed. 
Hun rystede af Kulde i Solen, mens hun be- 
tragtede de to, som nu fandt Varme hos hin- 
anden. 

Der faldt Uro over hende. Hun kunde ikke 
blive. Hun flygtede, vidste ikke selv for hvad. 

Hun gik ad Stien mod Skoven. Det var kort 
før Middag. Pigerne saa hende, men turde ikke 
standse eller kalde for den Barskhed over hen- 
des Bryn. 

Hun gik med Hænderne op om sit Liv. Hjart- 
var mødte hende ved den nye Kongehal, som 
Hroar byggede, — Bjælkegrunden var allerede 
lagt — 

— Hildel — kaldte han og strakte Haanden 
frem. 

Hun saa ham ikke, strøg ham forbi med hæ- 

vet Pand€ og Munden aaben imod den friske 
Vind. 

Him gik den gamle Vej, den Foraarsvej, hvor 
hendes Lykke blomstrede. Den Sommervej, hun 
gik, da hun bar Verden under sit Hjærte og 
mødte Helges Øje under Skyen og hørte hans 
Stemme hviske mellem Træerne. 

Bedrag — Bedrag. 

Skoven var død og Vinden uden Stemme. 

Hvad hun dengang saa, var kun det Billed, 
hun bar i sit Hjærte. Billed skabt af hendes 
Kærlighed, hængt paa Himmel og Træ af hendes 
Tro. 

Saaledes har en anden gaaet paa samme Tid. 

En Vandringskvinde har baaret ham under 
sit Hjærte paa samme Tid, mens Træ og Him- 
mel lo ad hende som ad mig — vi som begge 
troede, at vi bar Verden i vort Skød. 

En blindfødt Hvalp, et mimrende Menneske- 
frø, som Odin dræber eller lader leve, alt efter 
sit Lune — det var den Verden. 

Først en Tiggerkvinde, fundet paa en Vej om 
Natten. Først hun. Saa jeg, Barndomsvennen, 
viet til den største — Skjolds rette Søn! 

Frigge, hvorfor gjorde du mig blind? — 
Hvorfor satte du mig Trællemærke, at jeg skul- 
de dele lige Kaar med Tiggerkvinde? 

Hun gaar til Bækken for at tvætte Trælle- 

mærket af. Den riskr kold og klinger mellem 
.sneklædte Bredder. 

Hun løser sit Bæltespænde, lader Kjortel og 
Særk falde, løser Nettet, slaar Haaret ud og sø- 
ger efter Skammens Mærke, at Helge lod sit Øje 
falde først paa Tiggerkvinden og saa paa hende. 

Hendes Hud har faaet Rynker. Den ligner 
Tiggerbarnets. 

Fordi hun mistede sit Huld i Barselseng? Aa 
nej — Trællemærket er det. 

Hun øser af det kolde Vand over Liv og Lem- 
mer. 

Du som jeg bar i mit Hjærte, fra jeg var 
Barn, du gav mig Trælkvindes Kaar, skønt jeg 
blev din viede Hustru. 

Hun helder Vandet over Hals og Hoved. 

Jeg er en Plante rykket op med Rod og ka- 
stet hen. Nu maa jeg dø. 

Aftenen faldt paa. De mørke Træers blege 
Vinterskygge strakte sig tværs over Bakken. 

Hilde rejste sig, isnet til sit Inderste. Hendes 
Hjærte fandt Ro i Kulden. 

Hun tog Tøjet paa sin vaade Krop og van- 
drede hjemad. 

Da hun naaede Gaarden, kunde Benene ikke 
bære hende mere. Hun sank om foran Gavlen. 
Hendes Piger bar hende i Seng. 

Fire Dage endnu varede det, inden Hroar 
og Helge kom hjem fra Jagten. 

Hilde laa med store Øjne, skinnende af Feber. 
Hun laa med Haanden paa sit Hjærte og følte 
Livet ebbe ud. 

Hun vilde intet nyde, men heller ikke dø, før 
hun havde set de to, Hroar og Helge. 

Pigerne skaffede Amme fra Lejre By; thi fra 
Ulykkens Dag svandt Mælken af Hildes Bryst. 

Hun laa og saa paa Ammen, der sad ved 
Vuggen og havde begge Helges Børn ved sit 
svære Bryst. 

Den grove Mund stod frydefuldt aaben, og 
hendes Øjne duggedes af Drømme, mens Livets 
Strøm randt gennem hende til de smaa. 

Hjartvar stod ved Hildes Seng med blege 
Læber. Han anede Døden i hendes skinnende 
Øjne. 

Hvad nyttede det, at Helge mistede hende, 
hvad havde han for Prøven, naar Døden tog 
hans Part? 

Foruden hende var Livet øde — øde som 
dengang hun var Helges. Øde var hans Liv for- 
uden hende. 

— Helge kommerl — sagde Hilde. 
Da var han endnu i Skoven med Hroar og 
hans Svende. 

Ingen turde sige ham, hvad der var sket. Kun 
Hjartvar gik ham i Møde paa Stien. Men 
Helge gav sig ikke Tid at høre. Han sprang i 
Forvejen og stod for Hildes Seng. 

Han vilde løfte hende i sine Arme. Men Blik- 
ket i det hvide Ansigt, saa fjæmt saa fjærnt fra 
Livet, standsede ham. 

Det saa ham ind, hvor Tanke og Vilje spirer 
af Sindets Muld. Det saa ham, som han var, for 
første Gang. Det saa i Dødens Afstand. 

Der stod han nu, den Mand, hun kaarede i 
Blinde. 

Det lange Hoved med det bløde brune Haar, 
som faldt i Krøller over Tindingen. De stærke 
Bryn, Øjnene, som skiftede i Lys og Skygge for 
hver Bølge i hans Sind. Kinden rød af hastigt 
Ridt og jublende Forventning. 

Der stod han med de brede Skuldre ludende 
frem over Brystet og greb med urolige Arme 
over Sengestolpen. 

Bag hans skiftende Blik bølgede det og bru- 
sede. Tanker kom i Spring og tumlede for hver- 
andre. Lys tændtes som Blus i Natten og blæ- 
stes ud saa fort. Gennem alle Sanser spillede 
Livet paa ham, til Sindet fyldt gav Tonen run- 
gende tilbage. 

Nu saa hun det. Skæret af Himmel i hans 
Øjne, den Strøm af Foraar, som skylled fra 

hans Hjærte — det var kun Skoven og Himlen, 
som brød sig i hans Sind og vendte menneske- 
født tilbage, i Ubesindighed, i Ungdom og i Hast. 

Men han, som er af Odin — Skjolds rette 
Søn — han straaler fra Lys i sig selv. 

Han er sin egen Kilde, sprungen fra Solen. 
Han er ikke Ekko, men Stemmen, der avler 
Ekko. En Klokke af Malm, som slaas fra oven. 

Hans Blik er roligt, fast og lige. Det straaler 
fra en Verden inde, som maaler Verden ude, 
holder den svævende paa sin Straale, vejer, 
prøver og ændrer efter sin egen Verdens Lov. 

Hos ham er Lysten ét med Viljen og Viljen 
ét med Tanken og Tanken har saa dyb en Rod 
i Sindet, at den rækker til Odin. 

Skjolds rette Søn kaarer sig en Kvinde, og 
hun er hans i samme Stund. 

Ak, det var mig, som kaarede dig. Du evnede 
det ikke. 

For dig var det mit lyse Haar, min bløde 
Kind, en moden Frugt at plukke. Helge — 
Helge — kun én blandt andre. 

Men du var Verden for mig, Opfyldelsen og 
Livet. Saaledes saa jeg dig med mine blinde 
Jomfruøjne. Saaledes bar jeg dit Barn. 

Din Fylgje er det, som jeg har set. Din Fylgje 
saa jeg med mine Jomfruøjne. Din Fylgje var 
det, som jeg elskede. 

Jeg ser den nu v<ed din Side. Den er saa 
meget større, saa meget skønnere end du. 

Meget ondt vil Livet volde dig for din Fylgjes 
Skyld. Døden vil den volde dig. 

Dig blev det ikke, Helge. Odin dømte det saa. 

Din Fylgje vender sit Hoved bort og ser imod 
ham, som vil komme. Af dig vil han komme — 
den rette, som vender tilbage — slutter Ringen 
og vender tilbage — ham, som Odin signer i 
Døden. 

Helge — nu er du kun min Barndomsven, 
min Legekamerat i Haven. Jeg kaarede dig for 
min Sjæl. Din Skyld var det ikke, at du ikke 
fattede Gaven, at du ikke magtede at bære den. 

— Saa ræk mig nu din Haand for sidste 
Gang I 

Helge knælede ned ved hendes Seng. 

Det store Hoved turde ikke røre hendes. Blik- 
ket holdt det tilbage. Men Haanden laa i hans. 
Lille, mager, kold som aldrig før. 

Han stammede Ord, han bad og han besvor. 
Livet kæmpede igennem ham med Døden i 
hende. Saa blev han tavs og lyttede. 

Hilde fortalte, hvad der var sket.. Da for han 
op og rev Kvindens Barn af Vuggen. Men Hilde 
rejste sig over Ende og naaede hans Arm. 

— Dræb hende ikke. De har jo samme Li- 

vets Ret. Lad hende blive her og lad dem vokse 
isammen. Hende skal du knæsætte og kalde 
Skuld. Fra hende vil det komme — se — fra 
hende — 

Og Hilde rejste sig i Helges Arm — 

Det blaa Blik, det rakte sig saa vidt, saa vidt 
— igennem Væg — og Tid og Rum — 

Saa stivnede det i Rædsel og bristede saa. 

Hilde blev tung i Helges Arm. 
Hilde var død. 



IV 

Helge sendte Mænd igennem Skoven, i Øst og 
Syd og Vest. Han sendte Mænd over Fjorden, 
som nu var tillagt, over til Øerne. 

Selv gik han med draget Sværd fra Hus til 
Hus i Lejre By, om hun holdt til i Skjul noget- 
steds, den Troldkvinde af Vandringsfolkets Æt, 
som havde forgjort ham og dræbt Hilde. Men 
hun var intetsteds at finde. 

Han vandrede sanseløs i Skoven og kom til 
Stien, hvor Hilde havde kaaret ham hin Dag, 
hin Foraarsdag. Han standsede med sænket Ho- 
ved, mens Minder dryppede fra hans Hjærte. 
Er jeg Skjolds rette Søn, saa giv mig hende, 
og jeg vil øve store Bedrifter i dit Navn. 

Holdt jeg ikke Ord? 

Saa ung jeg er, kunde du vel ventet en Stund 
endnu, om det ikke var nok. 

Du sendte Vandringskvinden til min Hytte 
den Uvejrsnat paa Klippen. Du gjorde hende 
ung og fager bag den mørke Tiggerkappe. 
Hvorfor? 

Du gav hende Barn ved mig og sendte hende 
til Lejre, mens jeg var hjemmefra. 

Du dræbte Hilde. 

Han gik til Offerstenen. Han hævede sit 
Sværd i sine rystende Hænder, hævede det mod 
Odins Øje. 

— Jeg siger mig fra dig, Blod-Odin, fordi du 
tog, hvad du gav. Du saa med List i hendes 
Hjærte, at hun maatte dø, om jeg svigtede. Saa 
stillede du Fælde for mig — og hun døåe. Fordi 
du tog Hilde til din egen Gaard, saa undsiger 
jeg dig nu. Ingen Bedrifter vil jeg øve i dit 
Navn. Som Ugærningsmand vil jeg fare fra Kyst 
til Kyst. Jeg vil øve den List, du øvede mod 
mig. Og træffer jeg en Kvinde, som er dig kær, 
saa skal jeg stille hende Fælde og tage hende 
med Vold. 

Han brød sit Sværd. Han havde faaet det af 
sin Fosterfader Regner; det var ham meget 
kært. 

Han brød det over sit Knæ og slyngede Stum- 
perne af al sin Kraft mod Odins Øje. 

Hroar sagde: Tal til mig, Broderi 
Der var et Skrig i Helges Øjne; men Munden 
blev stum. 

Hroar talte til ham om den nye Kongehal. 
De stod sammen og saa TræUeoe hugge Stol- 
Laurids Bmim: Død signede Død 4 

per til. Høj skulde den være og vid, knejse over 
Skoven med et Gevir af Egetakker i hver Gavl 
— -som en ædel Hjort, der standser i Brynet og 
ser ud over Fjorden med Muten rejst. 

— Hjortborg skal den hedde. 

Helge vendte sig og stirrede over Fjorden. 

— Hvad hjælper mig Borgen? 

En Morgen stod Havet ind m«d Storm af 
Nordost og en Hær af forskregne Maager. 

I den hvide Aande over Bistrup begyndte 
det at ulme. Et barsk Smil brast fra de spaltede 
Skyer. 

Bølgerne kom syngende i Kor. De løftede i 
Flok langt ude, drev Flagerne foran sig, spillede 
med dem som kaade Drenge paa Hesteryg. Der 
sprang blaa Gnister frem under Hovene. 

Stormen piskede. Drengene hujede, løb til i 
Samling, skød sig ind under og spændte Ryg til. 

Isen løftede sig, stod et Øjeblik skælvende i 
Luften. Saa brast den i et Suk, der dønnede 
over Landet, Vinterens sidste. 

Dagen efter laa Kysten med nøgen Barm i 
Solen, mens de kaade Bølger drev Isens Skaar 
til Søs. 

Helge lod Skibene takle og sætte i Vand, som 
de var. Han mandede dem med Nærfolk. De, 
som havde Orlov to Dagsrejser borte, maatte 

komm« efter, som de kunde bedst. Han havde 
Blodets Hast. Den, som flygter fra Sorg, kan 
ikke bie. 

Hroar saa, hvorledes det stod til og opgav at 
raade. 

— Tænk paa Borgeni — sagde han til Helge. 

Thi Hilde var i Skoven, og i Fjorden, i den 
gamle Hal, i hver en Vraa, ogsaa i Hroar selv 
og i sit Barn. Kun i Borgen, den nye, var hun 
ikke naaet at komme. 

Maaske kan den kalde ham tilbage, den nye 
Borg, som er uden Minder. 

Helge sad i Løftingen og haanlo mod Solen. 

Om Natten blottede han sit Bryst mod Himlen 
og talte højt og trodsede mod Stjernerne. Det 
lød, som truede han Odin og Nornerne. 

En søvnløs Karl holdt sig for sit Øre; thi det 
var op mod Storm, og ingen vidste, hvor Sku- 
den var. 

Hjartvar stod i sin Stævn og lyttede. Men 
Vinden bar fra. Han kunde ikke skelne Ordene, 
kun Latteren og Maaneskyggen paa Sejlet af 
Helges Arm. 

Helge drog som Ugæmingsmand fra Kyst til 
Kyst. 

Nogle af hans Mænd saa det gerne. De ranede 
flittig til deres egen Kiste, tog Kvinder i Flæng 

og digtede til Helges Pris, naar de laa ledige i 
Vindstille. Men andre knurrede højlydt, at der 
var ingen Ære ved. 

Hjartvar tav længe. Han maalte sig bestan- 
dig med Helge og nærede sin Ret af hans Fejl. 
Men da han hørte Helges Haandigt, blev han 
bange, at Odin skulde hævne det paa dem, der 
fulgte uden at kny. 

Han stod op imod ham paa Stranden før en 
ny Hugst. 

— Frænde, dette er ingen Bedrift, og jeg er 
ingen Stimand. 

Helge sprang paa ham, slog ham i Stranden 
og tvang ham til at følge. 

Hjartvar pønsede paa at dræbe ham fra Bag- 
hold, men opgav det. 

Hvem kender Odins Veje? — Maaske fortør- 
ner jeg den høje ved at røve Hævnen fra ham. 

Maaske vil Odin sige: Du var jo Stimand selv 
— og nægte mig min Ret, naar Tiden kommier. 

Saa gjorde han Odin et hemmeligt Offer, tog 
ham til Vidne paa H^ges Færd og bad, at hans 
Ugærninger maatte fælde ham. 

Helge og hans Ms^id sejlede fra Gotland, 
hvor de havde ligget Sommeren over. En Høst- 
storm slog dem* ud af Kurs og boldt dem længe 
i rum Sø. 

Den tredje Morgen saa de Land forude. En 
lille skovklædt med gule Flammer af Høst 
i sin grønne Kappe. 

Der var Smalkost ombord. I flere Dage havde 
de levet paa Fladbrød og tørret Fisk. Helge 
satte Kurs mod Øen. Den syntes ubeboet; men 
Jagten var vist god. 

Han sejlede langs Kysten, til han fandt en 
Vig, hvor han løb ind. 

Det var højt Vejr med hvide Skyer. Solen 
stak. Helge fulgte en Dyresti op fra Vigen. 

Et græssende Kid rejste Hovedet mod Uroen 
i Luften. Moderen kaldte dæmpet bag en Eg. 
Saa sprang Kiddet med spidsede Øren og strakt 
Hals gennem de legende Lyspletter til sit Livs 
Kilde. 

Hunden søgte at bryde dens Vej. Helge fulgte 
efter med Pilen paa sin Bue. Han tabte Sporet, 
naaede ud paa en Brink, hvorfra han kunde se 
Havet, drejede saa langs Kanten og kom gen- 
nem Krat til en Kløft, hvor det blinkede af Vand 
paa Bifnden. 

Han gik derned for at drikke. Da saa han 
noget hvidt lyse mellem Træerne. Det var en 
nøgen Kvinde. Hun stod paa en Sten i Vandet 
med bortvendt Ansigt og løftede sit lange lyse 
Haar mod Solen for at tørre det. 

Det var en lille Vig med grønne Bredder, der 
spejlede sig i Vandet. 

Da Helge kom frem af Træerne, vendte Kvin- 
den sig imod ham, lod Haaret falde over Bryst 
og Skød og saa paa ham med hævet Hoved. 

Hun var ganske ung og havde blaa Øjne. Ly- 
set kom og gik over hendes Ansigt og blinkede 
fra Draaberne i hendes Bryn. 

En Trælkvinde med opkiltede Klæder stod til 
Knæene i Vand og bar hendes Særk. 

Den nøgne Kvinde saa det skifte i Helges 
Ansigt, men tænkte ikke paa at flygte, vendte 
sig heller ikke bort. 

— Hvem er du, som belurer Kvinder i Ba- 
det? 

Helge saa, at hun var fuld af Dejlighed, frisk 
som et nysudsprunget Blad. 

Jeg ser, hvad ingen Mand har set før mig. 

Men hendes Kyskhed bandt hans Fod. Skønt 
hun var nøgen, var Skammen ikke i hendes 
Øjne, men i hans. 

— En fremmed Jæger — og hvem ei* du? 

— Jarlens Datter. Hvis du har Livet kært, 
saa skynd dig herfra; jeg er viet til Odin. 

Det var en List, hun fandt, for at værge sig. 
Den blev hendes Skæbne. 
Hævnen — Hævnen I 
Helge lo, sprang gennem Vandet, greb den 

nøgne Kvinde i sine Arme og bar hende op i 
Løvet. 

Da Helge kaldte paa sin Hund for at søge ned 
til Skibene, raabte hun efter ham: 

— Du er værre end en Nidding, hvis du ikke 
siger, hvem du er. 

Helge vendte sig og raabte: 

— Jeg er Kong Helge — og dette var en 
Hævn. 

Da flammede Blodet op i hendes Kinder. Hun 
strakte de nøgne Arme truende mod Himlen og 
raabte efter ham: 

— Det skal blive din Død. 

Helge lo mod Solen og gik bort gennem Sko- 
ven. 



Asser Faarehyrde sidder med Hunden i sin 
Favn. Han har dækket den til med sine Faare- 
skind og vugger den paa Skød som et sygt Barn. 
Ulven bed den forleden. Nu kan den ikke støtte 
m^ere og rører ikke Føden. 

Assers gamle Øjne er ved at falde til. Det er 
midt i Januar; Nattekulden bider. Da mærker 
han, at Hunden strækker Benene fra sig og bli- 
ver slap i hans Arme. 

Der er noget, som brister mod hans Hjærte- 
side. Han rækker efter Lysspaanen paa Væg- 
gen og holder den ned over Hundens Øjne. De 
er slukkede. 

Asser tager dens Hoved i sine frosne Hæn- 
der og stirrer længe paa dens blege Snude. 

— Farvel, Yrsa! — siger han og tænker paa, 
da den var Hvalp med blinde Øjne. 

Faaret nærmest ved ham løfter Hovedet. Det 
kolde Pust af Død har strejfet ogsaa den. Den 
er med Lam, og der er Angst i d«ns gule Øjne. 

Asser sidder længe med Hunden i sin Favn 
og stryger dens Pels. Saa tager Kulden den 
døde Krop. Han flytter den forsigtig ned ved 
sm Side og strækker sig i sine Faareskind for 
at sove. 

Nu har jeg ingen mer tilbage. 

Det klapper paa Døren. Asser rejser sig over 
Ende endnu halvt i Søvne. Spaanen er gaaet ud. 

— Luk op I 

Han raver hen til Døren og skyder Slaaen 
fra. 

Der staar Jarlen selv i Blæsten. Han bærer 
noget i sin Kappe under Skægget. 

— Tag her. Sæt den ud imorgen, naar det 
gryer. Paa Ulvestien. 

Asser mærker noget varmt og blødt og bæ- 
vende mod sine runkne Hænder. Det snøfter og 
det sutter. 

Et nyt Liv er kommet ind i Verden. Det er et 
nøgent Barn. 

— Sæt den ud og vær tavs! 

Asser spørger ikke. Det gøres ikke nødig. Han 
ved, hvad der er sket med Thora, Jarlens Dat- 
ter, en Foraarsdag i Skoven. Oppe paa Gaarden 
ved de det alle. Jarlen har græmmet sig — 
Hævnen er uvis mod saa stor en Herre — og 
Thora lukkede sig inde fra den Dag, da det 
blev synligt. 

As^er stænger for Døren og raver tilbage til 
sine Faareskind. Livets Ansigt kan han ikke se; 
men dets Læber sutter mod hans Kno. 

Det snøfter og skriger. Faarene rører paa sig. 
De kan lugte Barnelivet. Den, som er med Lam, 
vender Hovedet og giver den hjælpeløse Moder- 
trøst. 

Asser tør ikke sove. Han er bange for i Søv- 
ne at ramme Livet med sine tunge Arme. 

Det varmer mod hans Hænder, som skærmer 
om det. Det spjætter mod hans Bryst og river i 
hans Skæg med sine Arme. 

Imorgen naar det gryer, saa skal du ud i 
Sneen. Jarlen har ikke Brug for dig. Ingen har 
Brug for dig. Du er din Moders Skam. Dog er 
du blød og varm. 

Frosten tøer i hans gamle Sind. Minder be- 
gynder at rinde. 

Var du blot en Hvalp med blinde Øjne, saa 
beholdt jeg dig i Yrsas Sled. 

Da Gryet blegner bag Lugen, løfter han Bar- 
net op mod Lyset. Blanke Øjne stirrer fra det 
røde Ansigt, og Hænderne er knyttede mod 
Munden. 

Jeg vil slaa dig selv. Ulven, som bed Yrsa, 
skal ikke have andet end dit Lig. 

Han lægger Barnet indenfor sin Kappe og 
strammer Bælterebet tæt, at det ikke skal falde. 

Han bøjer sig over den døde Ven, den eneste 
Ven, og klapper dens Pels endnu en Gang. Saa 
gaar han ud i Sneen. 

Barnet græder og slaar med Hænderne imod 
hans Bryst. Da forstaar han, hvad det er. 

Odin vil, at Liv skal leve. Derfor tog han 
Yrsa og gav mig Barnet. 

Asser løser Barnet af sin Kappe, løfter det 
nøgent fra Moders Liv mod Odins Øje. 

— Jeg Asser, Faarehyrde og en Træls Søn, 
knæsætter dig moderløse Kongebarn. Du skal 
hedde Yrsa. 

Livet græd. Dets røde Hud rynkede sig og 
blaanede i Kulden. 

Asser gik tilbage til Hytten, hyllede Barnet 
tæt i Faareskindet og lagde det paa Lejet. 

Han skyndte sig til Gaarden efter Davre, kom 
tilbage og gav den lille af sin varme Mælk. Den 
kunde ikke drikke af Læddiken, og Sleven slog 
den til, saa Mælken randt over dens Ansigt. Da 
vidste han ikke bedre end at tage den i sine 
Arme og made den, som Fuglen mader sine 
Unger. 

Faarene stod i Flok for Døren og brægede 
mod Dagen. Han skældte dem for Utaalmodig- 
hed og tyssede, at Barnet kunde sove. Saa put- 
tede han den ind under sin Kappe, aabnede 
for Baasen og gik ud i Sneen med sine Faar. 



Hver Gang Yrsa vaagnede og græd i den kolde 
Dag, tog han en Slurk af Læddiken, varmede 
Mælken i sin Mund og madede den lille som 
Fuglen sin Unge. 

Nogle Dage efter fik Faaret Lam. 

Asser synede dem og signede dem. De var 
uden Lyde. Den ene var en sort Vædder, stor 
og smuk. Den beholdt han; den anden gav han 
til Goden, i Offer af Aarets Førstegrade. 

Yrsa lagde han til Yveret ved Vædderens 
Side. Hud greb om det varme Hvælv og sugede 
sig fast; men Faaret gryntede og skubbede hen- 
de bort med Snuden. Hun maatte gerne ligge 
med Armen i dens Pels og tage Varme af dens 
Bug; men naar hun drak, skubbede Faaret hen- 
de, saa hun græd. 

Asser gav gode Ord og lagde hende til paa 
ny. Men Faaret gryntede og gennede hende væk. 

Han prøvede at true og at slaa. Den glippede 
iaalmodig med sine gule Øjne; men næppe 
mærkede den de iltre Barnehænders Greb om 
Yveret, før den gryntede og skubbede hende 
væk. 

Asser maatte alene gøre Moders Gavn. Men 
om Natten laa Yrsa med sit Hoved mod Væd- 
derens Pels. Den brægede, naar hun græd, og 
klagede med hende. 

Da Varmen kom i Luften, legede Yrsa i Græs- 
set for Assers Fod. Hun rakte efter Gaaseurt 
og Stjerne. Lammene, som nu var mange, stod 
hos og nappede Blomster af hendes Haand. Hun 
lo til dem, rev i deres Pels og pludrede omkap 
med deres Brægen. Ingen Blomster var skøn- 
nere i det grønne end hendes mørke Øjne bag 
det rødgyldne Haar, der vældede i Krus over 
Pande og Kind. 

Engang, mens Asser sov sin Middagssøn, saa 
Ulven sit Snit og listede sig nær; men skønt 
Yrsa laa yderst med sit Hoved i Vædderens Pels, 
tog Ulven dog af Flokken og skaanede de to. 

Da vidste Asser, at Odins Øje vaagede over 
Yrsas Liv. 

Han tog hende op i sine Arme og kaldte 
hende Kongebarn. 

Jarlen red uset frem fra Skovbrynet. Han 
kom over dem, mens Asser delte sin Middags- 
mad med Yrsa. 

— Hvis er det Barn? 

Asser gav sig Tid. Han tyggede færdig først, 
satte den lille ned paa Jorden og strøg med 
Bagen af Haanden over Munden. 

— Min Datters. Hun døde og lod den lille 
moderløs tilbage. 

Bange var han ikke. Han vidste jo, at Odins 
Øje var over ham og Kongebarnet. 

Jarlen rynkede Brynet og saa længe paa det 
rød€ Krushoved, det luende Blik. Yrsa rejste 
sig af Græsset, rev i Assers Kappe og raabte 
efter Mad. 

— Du er en dristig Mand. 
Saa red han bort. 

Asser lærte hende at tale. Han lærte hende 
at kende Urter og Blomster. Hun blev visere 
end mange Mænd; thi hun forstod, hvad Faa- 
rene brægede til hverandre mod Aften, hvad 
Bierne summede om i Solen, og Smaafuglenes 
Varselsraab fra Busk til Busk, naar Høgen flød 
paa flade Vinger over Skoven. 

Hun red til Bækken paa Vædderens Ryg. De 
lo til hinanden i det blanke Spejl. Ved Aften 
snakkede de sammen, til Søvnen tog dem. 

Asser fik en ny Hund. Yrsa var ikke bange. 
Hun lagde Armen om dens Hals og kiggede den 
i Gabet. Hunden slikkede hendes Næse og for- 
stod hendes Tale. Den sprang for hende; den 
gøede til hendes Latter. De delte Brødet sam- 
men og labede Mælken af den samme Skaal. 

Vædderen saa skævt til deres Venskab. 

— Hun er min Søster! — brummede den. 
Men Hunden snappede den i Benet. Og Asser 

maatte skille dem. 

Asser lærte hende Sol og Maane og Stjerner. 
Han viste hende Alfedansen over Enge. Han 

talte om Jættem« i Højen og om Thor paa 
Tordenstien. 

— Kongebarn I — sagde han og strøg det 
gyldn« Haar fra hendes Pande med sine stive 
Fingre. 

— Jeg ser Skibe med brede Sejl stævne mod 
Øen. Dragen hugger Snuden mod den hvide Sø. 
Ved Masten staar han og skygger for Øjet. Jeg 
ser ham stige over Pynten med Lys paa Pan- 
den. Han har Skjoldungers Mærke paa sit 
Skjold. 

— Hvad er Skjold? 

— Jeg ser ham komme ned fra Pynten med 
Vinden i sit Haar. „Giv mig Barnet, Hyrde I" — 
Og Asser rækker hende fra sin Favn. „Asser, 
Faarehyrde og Træls Søn, jeg lønner dig med 
Barnets Vægt i Guld, fordi du vogtede Odins 
Gave." 

Jarlen rider forbi over Marken, fulgt af sine 
Svende. Asser drejer Yrsas Hoved og peger: 

— Saaledes er han, Kongen, men større og 
skønnere. 

Hun drømmer om Skibe med brede Sejl over 
blaat Vand. Hun drømmer om Kongen med Lys 
paa sin Pande. Hun leger den Leg med Vædde- 
ren og Hunden. Og Blomsterne ser til med Ho- 
vedet paa skraa. Lærke og Mejse flyver nær 
for at lytte. Hun byder dem med i Legen. 

— Konge — Konge! — kvidrer de i Kor. 

— Konge! — gøer Hunden. 

Vædderen tager Yrsa paa sin Ryg. Hun hol- 
der om dens Horn, mens den springer afsted 
med alle Lammen« i Følge. Gaaseurten staar 
med Sorg tilbage og rækker sig for at se. Men 
Odins Øje følger Legen. 

Jarlens Datter Thora kommer ridende fra 
Skoven. Hun ser det gyldne Haar over den sorte 
Pels og et Glimt af blaa Øjne. 

Asser rejser sig fra Tuen og gør sin Hilsen. 

— Hvis er det Barn? 

— Min Datters. Hun døde og lod den lille 
moderløs tilbage. 

Hun ser ham længe i de hvide Øjne, men 
siger intet og rider langsomt bort. Saa møder 
hun den sorte Vædder med sin Byrde. Hun 
holder stille og stirrer paa det mørke Bårne- 
blik. 

— Hvem er hun? — spørger Yrsa og ser efter 
den ranke Kvinde. 

Da røres den gamles Sind. Snart skal han dø. 
Hvem vogter da den lille? 

— Din Moder. 

— Hvad er Moder? 

Asser Faarehyrde dør TrælledfiKieB. En Mor- 
gen er han kold og stiv i sine Faareskind. 
Yrsa kalder og rører hans Haand. Hun bøjer 

sig over de hvide Øjne, hvor Døden sidder med 
sit tomme Spejl. 

Vædderen snuser til den kolde Haand og 
slikker sig om Snuden. Faarene rejser sig uro- 
lige. De luder over ham med deres gule Øjne. 
De er bange, for de kan føle Døden. 

Der kommer Folk og henter Yrsa op paa 
Gaarden. Hun stjæler sig bort ved Nattetid, 
tilbage til den sorte Vædder og sover ved dens 
Side. Saa faar hun Lov at skøtte sig selv. 

Yrsa ligger i Solen mellem sine Faar. Da 
hører hun en Hest sprænge. Hun staar op og 
ser. Det er den ranke Kvinde, som kommer ned 
imod. 

Vidste jeg blot, hvad Moder er! 

Øje ser mod Øje, Sjæl mod Sjæl. 

Det Barn har ligget under mit Hjærte. 

Thora sagtner Hestens Gang. De store Øjne 
— det er Helges Øjne. Det er det blaa Mørke, 
som sænkede sig over hende i den vilde for- 
bandede Stund. Hun føler Smerten paany — 
Skammen — 

Blodet springer ud i hendes Kinder. Hun løf- 
ter Pisken mod Helges Øjne. Men Yrsa dukker 
sig imellem sine Faar. Og Slaget rammer He- 
sten. 

Laurids Bruim: Den signede Død 5 

Da ved Yrsa, at Moder er en Kvinde, som 
slaar. 

— Asser I — skriger det i hendes Hjærte, og 
Taarerne vælder ad hendes Kind. Nu ved hun 
først, at Død er Død. 

Ene er hun under Himlen. Gaaseurten prøver 
paa at trøste; men hun ser den ikke for Taa- 
rerne, som blænder. Lærke og Mejse flyver til 
og kvidrer deres Vise. Da græder hun kun 
mere. 

Saa blir det Foraar. Bækken springer ud paa 
ny. Det rinder og dugger, det nynner og ler. Og 
hvad er det i hende selv? — Det bryder og det 
værker. Hun er saa stærk, og hun er svag og 
gaar med bøjet Hoved og hører Himlens Klok- 
ker kime. Blodet stiger mod hendes Hoved og 
synker mod hendes Knæ, saa hun maa lægge 
sig, som bedst hun staar. Og hun har mærke- 
lige Drømme. De slaar Kreds^ om hendes Leje. 
Der er en, som staar over Pynten med Lys paa 
sin Pande. Bag sig har han Skib med brede 
Sejl over blaat Vand. 

Den sorte Vædder er i Elskovsnød. Den skræl- 
ler Bark med sine Horn. Den brummer ondt, 
og den har Blod i sine Øjne. Den gaar paa egen 
Haand; og unge Faar de skælver, naar den 
kommer nær, og glipper med Laaget over de 
rædde Øjne. De tør ikke løbe, og de tør ikke 

staa. De vil saa gerne gøre den til Vilje. Solen 
vil det, og Blodet vil det, og Vædderen er saa 
skøn og stærk; men der er noget hag, som truer. 

Yrsa undrer sig, for hvad hun ser. Hendes 
Øjne har set det saa mangen Gang; nu ser 
hendes Hjærte det. Hun har ondt af sine unge 
Faar og skælder Vædderen. Indtil en Gang — 
indtil en Dag — da blues hun, for hvad hun 
ikke ved. 

Se — Faarene, som nys var angst — nu lig- 
ger de og gumler ved dens sorte Side. De gryn- 
ter, mætte, glade. Hun hører, at de betror hin- 
anden, hvor det er skønt og godt at leve. 

Nu er hun dobbelt ene under Himlen. Nu har 
hun mistet ogsaa ham, sin sorte Bjoder. Han 
følger Faarene og ikke hende og giver onde 
Ord, naar hun vil ride ham til Bækken, som 
dengang de var smaa. 

Nu er kun han tilbage, som stiger over Pyn- 
ten med Lys paa Panden. Hver gylden Dag, 
naar hendes Hjærte røres, gaar hun til Kysten 
og stirrer ud, om hun kan se de Skibe med de 
brede Sejl, som Asser loved hende. 



VI 

Helge laa ude, saa længe Sø og Flod var sejl- 
bar. 

Han for i Øster og Vester, øvede store Be- 
drifter, men tog intet Land. Hvad Guld der 
var at vinde, det skænkede han Hjartvar og sine 
Mænd eller tog det hjem til Hroars Gaard i 
Julen. Sejren alene, faa mod mange, det var 
hans Lyst. Ugærningsmand var et Smigerord 
for ham, der havde undsagt Odin. 

Engang, han var drukken, slog han paa sit 
Skjold: 

— Nu vil jeg berette, hvorledes jeg tog Odins 
Kvinde. 

Han fortalte med Latter og mange store Ord. 
Mændene krympede sig under Bespottelsen. 
Deres Tavshed hidsede ham. Han stod for Bor- 
det, med Hovedet løftet over de brede Skuldre 
og Mjødsved perlende paa Panden. Han flæn- 
gede Kjortelen fra sit Bryst og bød det nøgent 
frem. 

— Kom an, Blod-Odin, du som øver Uret i 
det skjulte. Hvorfor rammer du mig ikke? Jeg 
som tog din Kvinde. Vis dig, enøjede, og tag 
en ærlig Holmgang, om du tør. 

Han raabte, til Stemmen blev til Skrig. Øjen- 
kuglerne stod frem med Blod i Randen. Læ- 
berne blev svulne. 

Mændenes Tavshed tirrede ham, saa han for 
op imod med draget Sværd og krævede, at de 
skulde undsige Odin. 

Saa klemte de ham mellem Skjolde, til Kraf- 
ten var af ham og han sov ind. Dagen efter 
husked han det ikke. 

Helge troede paa sin onde Skæbne. Hvert 
Nederlag var Odins Hævn, hver Sejr var vun- 
den i Kamp mod ham. En og anden af Helges 
Mænd, som havde Liv og Lykke kær, saa sit 
Snit til at flygte, mens de laa i Land. 

Han var vennesæl og gav til hver af sine 
Mænd, der bad. Uden dem var han jo ene mod 
den høje. Men han taalte ikke, at de priste 
Odin. Med Helges hvasse Øjne over sig turde 
ingen vende Hoved efter Gudehov. De maatte 
ofre i det skjulte. 

— Odin — bad en Mand, hvis Liv Helge hav- 
de frelst, og hvem han havde sksenket meget 
Guld, — regn ham det ikke till — Sorgen har 
forblindet haml — Giv ikke os hans Skæbne; 

men giv ham den samme Skæbne, som du har 
tiltænkt os, der elsker ham. Vi, hans Mænd, 
siger god for Helge. 

Han bad den Bøn hver Aften, naar han hyl- 
lede sig i sin Kappe for at sove. 

Helges Sind var som Havet. Uroligt, rastløst, 
vældigt, strømmende. Men stundom ogsaa faldt 
der Vindstille paa. Da laa det blankt, i Fred, 
med Hildes Minde som en gylden Sky i Hori- 
sonten. Øjnene blev milde med Blik tilbage. 
Sorgfuld, tavs sad han med bøjet Hoved i sit 
Løftingsæde og stirrede efter det, som kunde 
været og ikke blev. 

Hvor Helge gik i Land, der søgte han de rige 
og de stærke, tirrede dem til Modstand, slog 
dem ned i Kamp. Bonden lod han beholde sin 
Ko og sin Kvinde, Fiskeren sit Net. 

Aarene randt. 

Mange Sejre vandt Helge fra Odin. Hans Ry 
fløj viden om. Hver en Sejr nærede hans Over- 
mod, hvert et Nederlag hans Vrede. 

Han dræbte i Flæng, han skaanede i Flæng. 
Bedst som han rasede, rørte et Smerteskrig hans 
Hjærte, saa han lod Sværdet synke og skænkede 
Livet. Bedst som han rørtes, vakte et trodsigt 
Blik hans Vrede, saa han dræbte. Hvad han 
ikke vilde, gjorde han, og undlod, hvad han vil- 

de. Thi Odin stillede sig imellem hans Tanke 
og hans Gærning, ledte ham ved Trods. 

Han søgte Faren op. Det var hans bedste 
Lyst at staa med Sang paa Skellet mellem Liv 
og Død. Da saa han Hildes Øjne i det fjæme. 

Helge tog Kvinder i Flæng, men kun de stolte 
og de skønne. Det var hans Lyst at knække 
deres Trods. Der skulde ingen stolte Kvinder 
være ukrænkede, siden Odin tog Hilde til sin 
egen Gaard. 

Det var tidlig paa Aaret. 

Smeltet Is damped hen i Skyer under Himlen. 
De svangre Buge slæbte lavt over Jorden, støn- 
nende mod Forløsning. Saa kælved én, saa 
brast en anden. Skælvende gød Skyen sin Yngel 
over Havet, rejste sig befriet, steg til Vejrs med 
blanke Smil og drog paa Langfart mod nye 
Æventyr. 

Helge kom sønden op mod Fyen. Vinden 
stilnede fbr Skybruddet. Sejlet klaprede mod 
Masten, tungt af Væde. Eftermiddagssolen brød 
frem bag den vigende Sky. Og der forude svøm- 
mede en 0, fin og nøgen. 

Aareme blev stukket ud. Saa gik det med 
Sang til Aareslaget gennem den lyttende Luft. 
De ankrede under Strand og vadede i Land. 

I tre Døgn havde Solen ikke været fremme. 

Nu blænded-e den for Øjet og piblede Foraar 
frem af deres Blod. De tændte Baal i Stranden, 
og da de havde spist og drukket, sang de, og 
da de havde sunget, gik Helge ind over Øen 
for at søge Mennesker. 

Hjartvar saa efter ham. 

Odin — lad ham finde Kvinder! — Prøv 
ham igen, og du vil se, han er uværdig nu som 
før. Men jeg, Alfader, naar saa du mig paa 
Voldsfærd mod en Kvinde? 

Der stod en Hytte frit mod den lyse Aften- 
himmel. Helge stævnede derop. 

Da saa han en Kvinde foran Gavlen. Hun 
stod med et Barn i Armen og gav Die. 

Brystet var rundt og fuldt og lyste hvidt mod 
Solen. 

Hun veg ikke, men forskede med store Øjne 
efter Sindet i hans Aasyn. Hun havde Solen 
bag sig, i sit Haar. Det flimrede legende i Luf- 
ten. Men Helge havde Solen i sine Øjne. Han 
maatte skygge for, idet han gik frem. 

Han hilste hende og spurgte, hvad Øen hed, 
hvem Manden var. For sin Angest glemte hun 
at svare. Hun veg tilbage og støttede sig mod 
Gavlen. 

— Skaan mig! — bad hun med Øjnene i 
hans og holdt Barnet for sit Bryst. Det var et 
stort Barn, som kunde skelne og rynke Bryn. 

Solen dvælede just paa Jordens Rand. Den 
stirrede Helge saa tindrende i Øje, at mørke 
Kugler med glødende Ringe dansede mellem 
ham og hend«. Det var, som vilde Solen mane 
ham. Han gik ind i Gavlens Skygge, saa nær 
til hendes Arm, at han kunde røre hende, om 
han vilde. 

— Jeg vil dig intet ondt — sagde han og 
smilede. 

Idet han rakte Haanden frem, sprang hun til 
Side og skreg højt, som kaldte hun paa Hjælp 
fra Hytten. 

Der blinkede en Kniv i hendes Haand. Helge 
sprang til for at gribe den. Barnet var i Vejen. 
Han rev det ud af hendes Arm og lod det falde. 
Han rakte efter hendes Højre. 

For sent. Kniven sad i hendes hvide Bryst. 
Blodet sprang ud og blandede sig med Mælken. 
Barnet trillede for Helges Fod ^ og skreg, mens 
Kvinden segnede mod Jorden, med Blikket 
hvidt under slappe Laag og Armen strakt efter 
Barneskriget. 

Solens sidste Straale rødmede i Blodet. Saa 
veg den, strejfede Helges Haand, og der faldt 
Skygge over Jorden. 

Den døde Arm krympede Barnet til sig, og 
Barnets Hænder krystede Hvælvet, mens Mun- 
den søgte mellem Blod og Mælk. Da stivnede det 

i Helges Aarer. Han forfærdedes og skyndte sig 
d-erfra. 

Helge brød op med sinie Skibe samme Nat. 
Han taalte ikke at se Solen stige over Øen efter 
dette. 

Længe laa han søvnløs i Løftingen og stir- 
rede mod Himlen. 

Maanen kom op. Skyerne jog hverandre; 
store, skræmte, med forrevne Vinger jog de 
over Lyset og kastede Skygge paa Sejl og Mast. 

Uvejr var efter dem fra Havet. Det gryntede 
og brummede derude. Det kom rullende paa 
tunge Vingeheste, som rørte Mastefløjen med 
deres Hove. Otte gungrende Fødder havde det. 

Hvad er det, der flyver lavt med hæse Vinge- 
sus? 

Der strejfede det Sejlet med sin Vingespids. 
Og sorte Nsab — og Øjne, der gløder gennem 
Natten — 

Hør, de skriger! — De er to — de er der 
begge. De kredser om Masten, rundt og rundt 
bestandig. Saa daler de og piber tæt forbi. 
Vingepustet rører hans Pande. 

Ja bil 

Han farer over Ende, griber Bue og Pil og 
stirrer mod Mulmet med vidt oprevne Laag. 

Der — der — 

Han lægger til og skyder. PUen hviner gen- 
inem Natten og spidder Sejlet. 

Vagten forude vender sig forbavset. En og 
to rejser sig søvndrukne over Ende. 

— Ser I Ravnene? — Dér — dér — 

Han staar med Buen i sin Haand og det hvide 
Ansigt vendt mod den buldrende Sky, mens 
Skuden hugger og kaster sig. Styremanden 
springer til og sænker Sejlet; men Helge agter 
det ikke. 

— Ramte jeg? — Saa I den falde? 

Han bøjer sig over Rælingen, stirrer ud over 
den sorte Sø, hvis Fraade blinker hvid i Maane- 
glimtet. 

Ravne? — i rum Sø? — ved Nattetid? 

De stirrer paa hverandre; de stirrer op mod 
Luften. 

— Vi saa det ikke. 

Hjartvar rejser sig i Stavnen paa sit Skib og 
vogter paa Helges hvide Ansigt: 

Er Timen kommen, Odin? — Rammer Du 
ham nu? 

Helge ler højt og peger over Bølgen. 

— Jeg ramtel — Den peb og sank — der 
udel — Se, nu løfter Bølgen den — den flyder 
paa sine sorte Vinger. — Bi lidt, Blod-Odin, 
saa tager jeg den anden med. 

Uvejret stilner. Skyerne spredes. Maanen 

staar sejrrig frem af det bløde dunkle. Helge 
lægger sig til Hvile, og Søvnen tager ham om- 
sider. 

Da ser han Ravnen — den ene — svæve nær 
i Maanelys-et. Den sætter sig paa Mast«fløjen 
og vogter paa hans Øje. Saa spreder den de 
sorte Vinger og daler mod hans Bryst. Han 
mærker Suset paa sin Pande og ser dens nid- 
ske Øjeglød. 

Den sætter sig paa hans nøgne Bryst, hvæs- 
ser Næbbet paa sin Klo og hugger til, i venstre 
Side. For hvert Hak i hans Hjærte gisper det 
af Død igennem ham. 

Aa, om han kunde skrige; men hans Læber 
er naglet sammen over Tænderne. 

Ravnen rejser Hovedet paa skraa fra Ri})bens- 
saaret. Blodtrevler fra hans Hjærte klæber i 
dens sorte Varbørster. Dens røde Øje forsker 
imod hans, om Maalet snart er fuldt. 

Da kalder det fra Masten. Ravnen slipper 
Taget og suser bort paa Buddets Ord. 

Dér — med Ryggen imod Sejlet — der staar 
den høje. 

Paa hans Skulder sidder Ravnen — ogsaa 
den, han ramte nys, — de sidder der og ler 
med Næbbet aabent. Under den side Hat lyser 
det ene Øje paa hans Nød. 

Kom du nu til Holmgang? 

Han spænder sig af al sin Viljes Evne. Men 
nej — Arme og Ben er naglet fast til Baaden 
og Halsens Muskler stivnede til Sten. I hans Øje 
alene sitrer Livets Rest. 

Da dæmrer det ved Odins Side. I den mørke 
Nat dæmrer det saa mildt. Det røres og bølger, 
og lune Lufte stryger ud derfra. Som af Kvinde. 

Er det dig, du Livets Pris, som jeg forliste? — 
Slipper han dig nu, den høje? 

Da staar der Taarer ud af Taagen, duftende, 
blanke. Det bølger af Sorg igennem hans Hjær- 
te, saa det gisper, og Saaret springer op at 
bløde. Da løfter sig en Arm og løser ud af Fav- 
nen to skinnende Ting, to blanke Flammer. 

Det er hans Fosterfaders Sværd, det som han 
brød. Det er Stumperne, han slyngede mod 
Odins Øje. De blinker til ham af Gengældel- 
sens Glans. 

Et i hver Haand løftes de imod ham. Haan- 
den strækker sig — Taagen viger — 

Nu rørte Odin ham og sved hans Hjærte med 
sin Ild. 

Haanden rækker sig tilbage. Taagen er le- 
vende og hvid. Den har Ansigt — den har Øjne, 
slørede af Nætters Graad. 

Hvem er du? — Af mit Livs usigelige Vaan- 
de — sig mig, hvem du er! 

— Din Fylgjel 

Da kender han Blikket. Det er hans eget Blik, 
som stirrer paa ham. Hans Ungdoms Blik igen- 
nem Livets Nat. 

Nu ser han det: Fylgjen forlod ham, dengang 
han undsagde den høje. Hun greb hans Sværd 
i sin Favn. Hende saarede han, ej Odin. 

Hun vender sig fra ham. Hun slipper ham 
paa ny. Og han kan ikke bede, ikke kalde, ikke 
strække Haanden ud og gribe hendes Flig. 

Taagen glider bort i Natten. Sejlet staar mørkt 
mod Himlen. Søvnen drager sin sort« Hætte 
over hans Hoved. 



VII 

Da Helge vaagnede, stod Solen højt paa Him- 
len. 

Han greb til sit Hjærte. Stedet var endnu 
ømt. Han prøvede sine Lemmer. De værkede 
end. 

Han rejste Hovedet, tørrede Sveden af sin 
Pande og lukkede sine smertende Øjne for at 
søge Drømmen frem af Mørket i sin Sjæl. 

Han fandt den ikke; men dens Mærke sad 
igen i Sindet som en Brod, der uset stak, ingen 
ved hvornaar, for hvad. 

Baaden vippede for lune lette Brisekast. En 
Svend sang højt mod Solen af sit unge Hjærtes 
Overflod. 

Styremanden sendte stjaalne Øjekast mod 
Helge, da han saa, at han var vaagen. Folkene 
sad rundt ved Bænkene. Nogle pudsede deres 
Vaaben, nogle bødede deres Kappe; nogle ly- 
skede sig. En laa paa Maven over Rælingen, tog 
Vand med Øsekarret og hældte det over sil Ho- 
ved, saa det drev i Strømme ad hans røde Hals. 



Og han vilde hende intet ondt. 

Solen stod gavmild over en grøn 0, som laa j| 
med hvide Bankers aabne Favn mod Vigen. ^ 

Helge rejste sig. Hans Blik mødte Hjartvars, fUi 
som vogtede paa ham under Nabobaadens Sejl. jq^ 

Det hvide Ansigt i Skæggets sorte Ramme, i]^ 
den fastklemte Mund, de skjulte forskende Øj- ^ 
ne — hvad var det for et Slør, der pludselig 
gled fra? — Aldrig havde Helge set ham som nu. 

Den onde Snog skal ikke læse i mit Hjærte. 

En hæftig Vrede skyllede igennem Helge; 
hans Hænder knyttede sig, og han fik Lyst at 
dræbe. 

Han vendte sig og forskede Hjartvars Blik og 
Ansigt. Da saa han det igen som altid før. 

Onde Snog? — Hvorfor? ^^^ 

Han undredes over sig selv og slukkede sin 
Vrede. 

Helge spiste for sig selv. Intet Ord kom over 
hans Læber. Hans Baadsfolk hviskede bag hans 
Ryg, at han var syg. Der var blaa Ringe under 
hans Øjne. Hovedet ludede mellem Skuldrene. 



^e ( 



% 



% 
% 

% 
De yngste kaldte ham imellem sig den gamle, i 

Mens han spiste, fandt han Blod paa sine 

Hænder. 



Da saa han Kvinden for sig og Barnet, som . ^ 
sugede af Brystets Saar. Det var Kvindens Blod, ; 
som raabte fra hans Haand. ^ 

Han bøjede sit Hoved, holdt op at spise og 
stirrede længe paa sin Haand. 

Efter Middag gik han i Land og strejfede om 
alene. 

Blaa var Himlen over ham med tusend 
Straalesmil. Engen laa dampende af frisk Grønt 
efter Badet. Gaaseurten rejste Hovedét mod So- 
len og vejrede med rødmende Kind. En nys- 
ankommen Lærke skingrede under Sky. Finken 
pudsede sig til Fest og stirrede med blanke Øjne 
efter Vaaren. 

Helge saa det ikke. Tomt var der i hans Sjæl, 
mørkt bag hans Øje. 

Han stødte paa en nyfødt Harekilling, der 
trykkede sig i Tuen, med Hjærtet bankende i 
blanke Øjespejl. Ingen Streng i hans Hjærte 
rørtes derved. Han traadte kyske Urter med sin 
Pod; han knækkede ranke Straa, — ingen Bølge 
aaaede ham af Livets Spil. 

— Dengang — da sang og led og spillede han 
med dem. 

Han standsede og saa over Havet. Det bar 
ham ikke IsBuger frem. Han stirrede op i Egenes 
krogede Kroner. De viste kun tilbage. Tomt, 
tomt. 

Han søgte dybt i Skoven, op langs Bækken, 
4er nynnede forbi med muntre Hop. En Hjort 

Lftoridi Bmnn.- Den tigned« Død 6 

sprang op og brød sin Vej. Han vendte sig og 
stirrede efter, uden Længsel, uden Begær. 

Han saa sin tabte Ungdom fl\'gte mellem 
Stammerne. Ikke gylden, mindebaaret, men 
nøgen, tom og kold og blodbestænkt. 

Hans Øje søgte den røde Strime paa hans 
Haand. Han bøjede Hovedet og stønnede der- 
ved. 

Saaledes døde min Ungdom, nytteløs hen- 
slængt — som Barnet, der faldt til Jorden for 
min Haand og sugede Blod for Næring. 

Og jeg vilde den intet ondt. 

Og jeg vilde intet ondt, stønnede det igennem 
ham. 

Drømmen lyste frem i et Glimt. Han blev 
kold paa Panden, og Blodet standsede i hans 
Hjærte. 

— Min Fylgje — bad han og strakte Armen 
ud — min Fylgje, kom tilbage til min Sjæl. 
Jeg vilde intet ondt og handlede dog ilde. 

Han kastede sig ned i det gamle Løv, som 
endnu bar paa Vinterens Væde. 

Jorden skraanede mellem vaarblanke Stam- 
mer ned mod en Indsø, der spejlede de slanke 
nøgne unge. 

Han laa og saa tilbage, til Solen sank og 
det blev mørkt paa Jorden. 

Uglen saa ham ligge der og varslede sin Mage. 



83 



Et Pindsvin puslede gennem Løvet. En Græv- 
ling kom luntende for at drikke. Han hørte det; 
men det naaede ham ikke. Saa sov han ind. 

Og mens han sov, kom Vaaren over Vandet 
sønden fra. Den strøg sin milde Haand over de 
sovende Svende, gav dem blide Drømme. De 
vendte sig og lo i Søvne. Hvor var det godt. Den 
satte sin Baad paa Strand og gik op over Øen. 
Hvor den traadte, stod der Spirer af dens Spor. 
Og hvor den aandede, aabnede Blomster deres 
Bæger, saa sig undrende om i Verden, og Birk 
og Eg kendte Saftens Dirren genmem Stammen. 
Knopperne spændtes og rakte sig og vilde bryde 
Skal og Hylster, skønt det var ikke Tid endnu. 

Op gennem Skoven gik den og fandt den so- 
vende Mand i Løvet. Et Liv forladt af sin Fyl- 
gje. Den ynkedes over den stakkels Menneske- 
skygge, bøjede sig over ham, pustede paa hans 
Øjne og paa hans Hjertesaar, saa Livet fattede 
sig og Kraften randt paany igennem Vævet og 
virkede nyt af gammelt, Liv af Død. 

Den vandrede gennem Skoven, som strakte 
sine Arme efter den og rørte Fligen af dens 
Klædebon. Uglen drømte Elskovsdrømme med 
store, vaagne Øjne. Egernet vaagnede fortum- 
kt, stak Hovedet af sit Hul for at se, hvad det 
var. Blændet blinkede den imod den fagre Glans 

6« 

og dukkede sig forskrækket. Det var dens før- 
ste Vaar. 

Helge vaagnede. Han vidste ikke, hvor han 
var. Han rejste sig paa Albuen og søgte rundt 
med Blikket. 

Han vejrede Vaaren i og om sig. I det sam- 
me saa han i Solen mellem nøgne Stammer en 
ung Kvinde, barfodet, med Stav i Haand. Det 
gnistrede som Guld i hendes røde Haar, der flød 
om Hals og Pande. 

Der stod hun og vogtede paa hans Blik med 
aaben Mund og store klare Øjne. Ved hendes 
Side en sort Vædder og Faar, som snusede til 
Løvet og tog de første spæde Spirers Liv. 

Helge greb til sit Hjærte. De Øjne kendte 
han. 

Hvorfra? 

Kvinden gik frygtløs frem imod ham. 

Var det hans Ungdom, som svævede ham i 
Møde med Guld i Haar og Hjærtets Slag som 
Blus i Øjet? 

Lejreskoven — Stiens Slyng imellem Grønt 
mod Fjordens blinkende Blaa. Latter og muu* 
tre Lege, Hundeglam og Fuglekvidder fra Hal- 
lens Tag. 

Er det blot Vaaren, som volder det? — tænkte 
han. Eller — 

Drømm<en dæmrede frem. 

Min Fylgje? — Vendtes min Skæbne i denne 
Nat? — Kommer du tilbage og fører Lykke til 
mit Liv paany? 

Han rejste sig og saa og saa. 

Nej. En Kvinde var hun, i Kød og Blod. Intet 
Billed fra det dunkle høje. 

Den skære Lød, den mørke Mund, det gyldne 
Haar — og Øjnene, som skifter og som blusser. 

Hvor kender jeg de Øjne fra? 

Han strakte Haanden ud og smilede hendes 
Smil tilbage. 

Hun standsede foran ham og stirrede paa hans 
Pande, hvor Solen tændte Lys. 

— Steg du over Pynten? — spurgte hun. 

— Ja. 

— Baadene for Stranden — er de dine? 

— Ja — Kvindebam. 

— Saa er du Konge. 

Han greb om bendes Haand med begge sine 
og søgte Bunden af de Øjne, som han kendte. 

— Hvoraf ved du det? 

— Jeg har ventet dig saa længe. Og jeg har 
drømt om dig. 

— Hvad hedder du? 

— Yrsa. Du har Blod paa Haanden. Har du 
jaget? 

— Ja, jeg har jaget. 

Han skjulte Haanden ag saa hastig bort. 

— Tag mig med paa dine Skibe, Konge. 
Livet sang igennem ham som i hin salige 

Stund, da Hilde mødte ham paa Stien og tog 
hans Hjærte til sig med sit stærke Blik. 

Har mon Hilde sendt dig til Glæde for mit 
usle Liv? 

Han klappede hendes Kind og strøg det gyld- 
ne Haar fra Panden. 

— Hvorfor gør du det? 

Hun saa forbavset paa ham og lod det ske. 

— Bad du mig ikke om at tage dig? 

— Jo — nikkede hun, førte sin Haand imod 
hans Kind og strøg hans Haar fra Panden. Hun 
vilde ikke staa tilbage. 

Hans Øjne fyldtes af Taarer og af Lys paa 
samme Tid. Det unge Hoved saa nær ved hans 
— den Varme fra den røde dunede Kind — de 
Øjnes Blik, som randt fra rene Kilder, dem 
ingen Synd og Sorg har aandet paa, — som 
springer ud fra Hjærtestedet og gaar den lige 
Vej til Hjærtested. 

Han rundede sine Hænder om det Hoved, 
saa nænsomt og saa ømt, som var det alle blide 
Minder, han samlede i sin Haand. 

Hun undrede sig, hvad Verden dog kan 
rumme. 

Han lagde hendes Læber mod sin Mund. 

Der laa de stille, indtil et Smil sprang ud 
som Blomst af Varme. Saa drog hun sig tilbage 
i hans Arm og sagde: 

— Hvorfor gør du det? — 

Og forskede med sit Blik i hans, om han var 
rigtig Menneske som hun. 

Da han kyssede hende anden Gang og tryk- 
kede hende til sit Bryst, begyndte hun at skælve. 

Hun satte Armen imod og tænkte paa at 
flygte. Men da han gjorde hende fri, fortrød hun 
det og frygtede, han skulde gaa foruden hende. 
Saa trykkede hun sit Bryst mod hans som før, 
rakte ham sin Mund, som nu hun havde lært, 
og bad, han vilde ikke slippe hende. 



VIII 

H^Ige førte Yrsa til Lejre og gjorde hende til 
sin Dronning. Da hun blev med Barn, laa han 
den hele Sommer hjemme. 

Hrut var nu voksen, slank og høj. Hendes 
Haar var stort og næsten hvidt, hendes Øjne 
blaa og lyse. 

Stille gik hun til og fra. Ofte tøvede hun paa 
Hallens Tærskel, stirrede langt og længe over 
Fjorden med Haanden i sit svære Haar, som saa 
hun underfulde Syn bag Taage. 

Naar nogen talte hende til, strøg hun Synet 
bort fra Panden og smilede med dugget Øje. 
Alle havde hende kær for hendes Smil. 

Naar Dagen hældede, søgte Pigerne til hendes 
Kammer, hviskede deres lønlige Haab og suk- 
kede deres Længsler; for Hrut var synsk og 
sanddrømt, mente de. 

Hun elskede sin Fader, fulgte hans Fjed og 
lyttede til hans dæmpede Stemme; thi Helge talte 
ikke mere højt, lo ikke, sang ikke som i de 
unge Dage. 

Varsomt vogtede han sin nye Lykke og fryg- 
tede, at Odin skulde tage ogsaa hende. 

Men HjoTtborg kn-ejsede i Skovens Bryn, høj 
og vid med gyldne Egetakker, som Hroar havde 
tovet. 

Yrsa fødte en Dreng, som lo, da han saa Da- 
gens Lys. 

Helge løftede ham paa sine Arme, signede ham 
i Solen og gav ham Navnet Hrolf. Saa kaldte 
han sin Hund, sin gamle Hund, gik med den til 
OfFerlunden og dræbte den med egen Haand. 
Han gød dens Blod paa Stenen, hængte dens 
Lig i Asketræet og klappede dens Skind for sid- 
ste Gang. 

Yrsa gemte Drengen i sin Favn. Der laa han 
svøbt i hendes røde Haar. Hun gav ham af sit 
Bryst og af sit Hjærte og drømte om, hvad Faar 
og Vædder vilde sige til saa smuk en Gave. 

En tidlig Morgen stod hun uset op og bar 
ham ud i Vænget. Hun lagde ham i Græsset og 
viste ham til Gaaseurt og Stjerne. 

Han rakte efter dem og lo og greb mod Lyset. 

Helge vaagnede. Solen skinnede paa det 
tomme Leje. 

Han for op og søgte. Og da han fandt dem 
legende i Græsset, Moder og Søn ved Jordens 
Bryst, faldt han ned og favnede dem begge. 

Helge lod gaa Bud, og Dagen efter græssede 
under Skoven en sort Vædder mellem unge 
hvide Faar. 

Hver Solskinsdag legede Yrsa med Hrolf i 
Vænget. Helge vaagede over, at ingen nærmede 
sig til Hegnet. Selv laa han strakt i Græsset og 
lyttede undrende til Livets Hjærteslag. 

Han havde ikke vidst det før, hvad Gaase- 
urten tænkte. Han vidste ikke, at Yrsa kendte 
Faars og Vædders Tale og Hyldebuskens Hem- 
melighed. 

Smaafugle saa han flyve fra og til og rose 
Barnet for dets Moder, saa hun lo derved. 

Hrolf var et Solbarn. 

Han havde Yrsas stærke Øjne, som kunde se 
mod Solen. Han lo til den og rakte efter den. 
Men var der Skyer for, var Dagen tung og graa, 
tav han med Fuglene og gemte sig ved Moders 
Bryst. 

En Dag lagde Yrsa ham at sove i Skygge un- 
der Løvet. Der laa han og prøvede, om han kun- 
de fange Lyset. 

De spillende Solpletter smuttede ham af Haan- 
den. Han lo saa højt derved, at Gaaseurten 
vaagnede af sin Middagslur og rakte sig for at 
se, hvad godt der var paa Færde. 

Helge stod bag Træet og saa paa Barnets Leg. 

Se, hvor haiis Hjærte slaar imod dig i det 
Bamesmil! — Se, hvor hans Øjnes Straaler tin- 
drer imod dine! — Svigt ham ikke, og han vil 
prise dig sit bele Liv og lyde dine Love. 

Aa nej, du lokker ikke — ; du smiler, Odin. 
Du spiller med ham, fordi han er saa smuk og 
glad. Saa dit Øje mon nogentid et skønnere 
Liv? Og dog saa hjælpeløs. 

Se engang — aa se — der stødte han sin Arm. 

Kan vel nogen volde Smaabørn Smerte, 
tænkte Helge og rakte efter Barnet for at trøste 
ham. 

IXer faldt en Skygge over hans højre Haand. 
Et blodigt Minde greb hans Hjærte — 

Barnet, som trillede for hans Fod og skreg — 
Mælken, som blandede sig med Blod I 

Og dog vilde jeg det intet ondt. 

Helge kastede sig hos Hrolf, skyggede for hans 
Øjne med sit Bryst og greb hans iltre Haand i 
sin. 

Hvorledes skærme dig imod din Faders 
Brøde? 

Længe laa han bøjet over Hrolf og søgte 
Skæbnen i hans Øjestraaler, mens Livet plud- 
rede frit af Barnets Mund. 

Saa stod han op, tog ham i Favn og bar ham 
over Vænget. 

Yrsa sad i Døren og sang mod Solen, mens en 

af hendes Piger tørrede hendes lange Haar, der 
gnistrede som Guld i Lyset. Da hun saa de to» 
lo hun højt og aabnede sine hvide Arme for at 
tage Drengen. Men Helge gik tavs forbi og bøjede 
Hovedet over Hrolf. Han vilde ikke, hun skulde 
læse Angsten i hans Øjne. 

Han gik igennem Hallen ud til Gaarden. Der 
mødte han Skuld. 

Hun kom fra Køkkenhuset og bar en Krukke, 
hvorfra det dampede op mod hendes sorte Bryn. 
Hun var hans Datter, vokset op med Hrut; men 
de talte sjælden sammen. Hun havde onde 
Øjne, syntes han. 

Der stod hun nu paa Vejen som et Varsel. 

— Gaal — sagde han, trykkede Drengen 
mod sit Bryst og dækkede ham med sine store 
Hænder. 

Skuld vendte Hovedet og traadte til Side, 
mens Helge gik forbi. 

Det flammede mørkt i hendes Øjne. Munden 
trak sig bittert sammen. Hun hadede det Barn 
for Ømheden i Helges dækkende Hænder, for 
Faderangsten i hans Blik. 

Havde du haft Hjærte ogsaa for mig, var 
mine Øjne blevne dig til Lykke. Er de onde nu, 
saa nytter det kun lidet, at du dækker ham 
med dine Hænder. 

Hun stirrede efter Drengen og mumlede: 

— Gid du maa faa en tidlig Død! 

Inden Helge var naaet over Gaarden, saa hun 
Hroar komme ud fra Kongefløjen. Hun tøvede 
og lyttede. 

— Hjartvar er kommen. Flaaden ligger ude 
under Øerne og bier paa Vind. Han hørte 
undervejs, at Yrsa har født en Søn. Nu er han 
roet herind for at se Drengen. 

— Ikke nul — sagde Helge hvast og gik forbi. 
Hroar saa forbavset efter ham, rystede paa 

Hovedet og gik ind. 

Skuld satte Krukken fra sig og skyndte sig 
den anden Vej for at hilse Hjartvar velkom- 
men. 

Medens hun var Barn, talte han ofte til hen- 
de. Han beundrede hendes Kløgt og spurgte hen- 
de, hvad der var hændt paa Gaarden, mens 
Helge og han laa ude. 

Helge bar Hrolf ad Stien op i Skoven. 

Det var en straalende Septemberdag. Egernet 
sad i Solen og pillede Nødder med sine travle 
Hæsider, mens Vinden legede med dens Hale- 
busk. Sommerfede Krager med dvaske Vinger 
skændtes om Pladsen i de høje Grene; men da 
de saa, hvem der kom gaaende ad Stien, fløj de 
sammen i Flok, strakte Hals og skræppede. 

Se Tiggerbarnet, som skal være Konge! 

De gamle Ege synede Drengen nøje. De tænkte 

paa hans Fædre og maalte ham med deres 
Maal. De hviskede: Husker du og husker du, til 
deres Blade sitrede af Vemod. 

Vinden strøg frisk og munter ind fra Fjor- 
den og klappede Barnets Kind. 

Bækken holdt Vejret for at lytte til hans 
Stemme. 

Fuglene, som kendte ham fra Vænget, — de 
fulgte efter og fortalte Fællerne i Skoven, hvad 
de vidste fra hans Moder. 

Himlen sænkede sig i Drengens klare Øjne, 
helt ned til Bunden, hvor Nornen sad og knyt- 
tede Traaden paa sin Ten. 

Helge bar sit Livs Glæde op til Bakkekam- 
men, hvor Træerne veg ud for Egepurret, som 
dækkede Højen over Kongers Grave. 

Her straalede Solen frit og vældigt. Mellem 
Stammerne blaanede Fjorden langt ude under 
hvide drivende Skyer. En Ørn kom sejlende paa 
mørke Vinger. Den drejede Hovedet og saa ned 
paa Barnet med sine gule Øjne.. 

Helge klædte Drengen nøgen. Saa knælede 
han i Lyset, løftede den lille højt paa sine Arme 
og bad for første Gang i mange Åar. 

— Alfader, se jeg knæler under dit Øje, 
Helge af Lejre, jeg som undsagde dig, fordi du 
tog mit kæreste paa Jorden. Nidviser har jeg 
sunget for at tirre dig. Der er Blod paa mine 

Hænder af Liv, som jeg har taget for at trodse 
dig. Kvinder har jeg krænket, som jeg troede i 
din Varetægt. Lad dit Lyn ramme mig, giv mig 
værgeløs i Fjenders Haand, om det er din Vilje. 
Men lad ikke den uskyldige lille undgælde for 
hans Faders Brøde. Du selv har givet ham af 
din Vælde og Skønhed — lad ham da ikke for- 
gæves række efter dit Lys. Und ham at leve, at 
han kan give dig tilbage, hvad hans Fader tog. 

Længe laa Helge med Barnet paa sine Arme, 
som bar han Offer frem. Han laa og ventede et 
Tegn, at Odin havde hørt hans Bøn. 

Solen brændte hans Isse, hvor Haaret nu var 
graanet. Den glødede hans Pande, som vilde 
den mærke ham med sin Brand. Men intet Tegn 
kom til ham fra det høje. 

Da gav Hrolf sig til at græde. Han var sulten 
og pressede begge Hænder mod sin Mund. 

Helge rejste sig, klædte Drengen og gik der- 
fra med bøjet Hoved, uvis i sin Sjæl. 

Da han havde givet Hrolf i Yrsas Arme, gik 
han til Stalden og kaldte sin bedste Hest. Den 
spidsede Øren ad sin Herre, vendte sig i Baasen 
og løb ham vrinskende i Møde. Han trak den 
efter sig ved Grimen, mens den snuste til hans 
Haar. 

Han vendte sig og lagde Armen om dens 

Hals. Min gode, gode Hest; men det fik ikke 
hjælpe. 

I Offerlunden jog han Kniven i dens Bringe. 
Han vendte sig fra Blikket i dens Øjne. Saa gis- 
pede den og styrtede. Han stænkede Offerstenen 
med dens Blod. Hovsvendene kom til. De hængte 
Hestens Lig i Asken ved Hundens Side. I de hel- 
lige Trs^rs høje Toppe sad Ravnene og hvæs- 
sede deres Næb. 

Ved Middagstid sprang Vinden . om. Fra 
Kongsgaarden og fra Byen strømmede Mænd 
og Kvinder ned til Stranden for at se Flaaden 
vende hjem. 

Skibene rundede Pynten for spændte Sejl. 
De brød de korte hidsige Bølger, krængede dem 
og kastede dem i Skum tilbage. 

De Lejre Folk tog Kending af Sejl og Skjold- 
mærke, mens i Stavnene derude Mænd stimlede 
sammen og svang Sværd til Hilsen. 

Kvinder, som var bleven Mødre, rakte med 
stolte Miner deres Barn i Vejret, at Faderen 
derude kunde se sin Elskovs Frugt. 

Under høje Raab plaskede halvvoksne 
Drenge ud i Stranden. Den, som først svang sig 
ombord, fik Velkomstgaven: En gylden Ring, 
som Styremanden paa Drageskibet rakte højt 
i sin Arm. 

Hroar stod paa Brinken og talte Baadene. De 
var der alle, ja der var flere end. 

Et Jarleskib skød frem og naaede op ved 
Dragens Side. I dens Følge nogle Snekker, som 
brugte baade Sejl og Aarer. Vinden bar Aare- 
slagets Lyd i Land. 

— Hvis er de Skibe? 

— Jarlens af Turø — sagde Hjartvar — Han 
stødte til i Fjorden. 

— Hvad bringer ham hid? 

— Ærende til Kongsgaarden. 

— Hvor mange Mand har han i Følge? 

— Tyve og sin Datter Thora. 

— Søger han Ægtemand til Pigen? 

— Han har intet røbet. Faamælt er han og 
uden Smil. 

Sejlene blev strøget. Skibene gled ind. Mæn- 
dene gav sig ikke Tid, til Broen var naaet. De 
sprang i Vandet og vadede i Land. 

Dragen og Jarlens Skib kastede Anker derude. 
De var for tunge og for store. 

Saa faldt der Haandslag mellem ung og gam- 
mel. Kvinder blev favnede, Smaabørn løftede 
mod Solen og vejede paa Arm. De smaa ryn- 
kede Bryn mod de store mørke Ansigter med 
det vilde Skæg. Latter og Raab klang igen fra 
Skoven. Det var dens Hilsen. 

Helge stod deroppe med Hrolf paa sin Arm. 

Laurids Brann: Den signede Død 7 

Han skyggede for Øj€t, maalte Baad og Folk af 
gammel Vane. Hans Sind var tungt. 

Yrsa kom ud ved hans Side. Livet paa Stran- 
den fristede hende; hun vilde der ned. 

— Bliv heri — bød Helge. 

— Hvorfor? 

Han drog hende med sig ind. 

Et Stykke fra stod Skuld med korslagte 
Arme. Mørk i Hu og mørk af Øje saa hun ned 
paa de glade Par, som stævnede op mod Gaard 
og By. 

Intet Hjærte slog mod hendes hist paa 
Stranden. Altid ene. Hun var vant dertil fra 
Barn; men nu idag — nu sved det phidselig i 
hendes Sind. 

Hun knyttede Haand imod den glade Flok. 

Havde jeg blot Magt, jeg skulde gøre Jer tavse 
og kolde. Ingen skal være glad, naar jeg er 
glædeløs. Ingen skal le, naar jeg maa sørge. 

Hun saa Hroar og Hjartvar komme op fra 
Brinken og mellem dem en fremmed, høj og 
bred, med lange Skridt og Skægget graat som 
Ulden i hans Vams. Ved hans Side gik en Kvin- 
de, med Hovedet hævet under Hætten. 

Hjartvar saa op og vinkede med Haanden. 

Hvem vinkede han mon til? — Hun vendte 
sig; men der var ingen. 

Saa vinkede han igen. 

At nogen vinkede til hende — hun kunde 
ikk-e mindes det. 

Blodet for i hendes Kinder. Tøvende løste 
liim de korslagte Arme, vinkede tilbage og kaa- 
rede Hjartvar for sit Liv, 

IX 

Dagen blev saa varm, at Hroar bød Bord og 
Bænke rejst i Egenes Skygge. 

Her, foran Kongsbrydens gamle Hal, med 
Udsigt over By og Fjord og Skibe, samledes 
Mændene om det lange Bord. 

Hjartvar fortalte om sit Togt. Det var hans 
første Høvdingfærd med Helges Flaade. 

Han havde nyttet Tiden vel, vundet store 
Skatte i Bretland og paa Kelternes 0. 

Drageskibets Styremand gav ham det Lov 
for Brødrene, at han havde været vennesæl og 
raadsnar og besindig. 

Nede paa Stranden slæbte Baadmændene 
Skatten op fra Drageskibet. Nogle bar paa tunge 
Sække; andre havde Favnen fuld af blanke 
Vaaben. Gyldne keltiske Sværdhæfter blinkede 
i Solen og brede Skjolde med Billeder af ham- 
ret Guld. 

Kvinder og Børn fra Lejre By flokkedes paa 
Vejen og hilste Bærerne med høje Raab. 

Oldinge kom rokkende ved Stok og mønstrede 
Byttet med Hjærtet ømt af gamle Vikingmin- 
der. Drengene vovede sig nær og strøg med 
Haanden over de gyldne Skjolde. 

Hjartvar lod Skatten lægge ned for Helge 
under Kongeegen. Mens Mændene trængte sig 
om Byttet med hede Øjne og blussende Kinder, 
delte Hjartvar Bunken i to lige Dele. En for sig 
selv og alle, som havde været med paa Togtet; 
en for Kongerne. Han delte atter sit i lige Dele: 
en for sig selv, en for Styremændene og en for 
Svendene. 

Helge greb en Dobbeltring af Bunken og 
holdt den op mod Lyset. 

Kunde jeg for Guld købe Aar tilbage og æn- 
dre Livets Sæd, glad gav jeg alle mine Skatte 
hen. 

Han øste op med begge Hænder, Ringe, 
Bægre, Spænder, Dolke, og rakte ud til dem, 
som stod ham nær. 

Men Hroar, der var guldkær, standsede ham. 

— Betænk, at Guld er ikke Skænk, men 
Skjold og Styrke, købt med Blod af dine Mænd. 

— Tag det hele I 

Helge skubbede til Bunken, saa Guldet skred 
og klingrede, og Dobbeltringen trillede hen ad 
Jorden. 

Hroar spiddede den paa Odden af sit Sværd, 
betragtede den nøje og skød dien op paa Armen. 

— Giv mig det halve, som du plejer, og be- 
hold selv Resten. 

Helge delte Bunken efter Stykker. Han gav 
sig ikke Tid at maale deres Værd. 

— Vælgl 

Hroar tog den Bunke, som syntes ham den 
ringeste. 

— Resten er Hrolfs Parti — sagde Helge og 
lod Bunken ligge. 

Hroar tog Plads paa Indersiden mod Hallens 
Væg og bød Jarlen Sæde lige overfor med Ryg- 
gen imod Fjorden. 

Jarlens Følge satte sig hos deres Herre. Helge 
og Hjartvar tog Plads, hvor de just stod, ved 
Bordets korte Side. 

Da der var bleven Stilhed, vendte Hroar sig 
mod Gæsten. 

— Sig os dit Ærend, Jarl. 

Jarlen rejste sig, samlede sit Skæg med ven- 
stre Haand og støttede den højre imod Bordet. 

— Jeg kommer for at kræve Ret hos Lejre- 
kongen. 

— Hvad har du at klage? 

— Jeg har en Datter, en eneste, og ingen 
Søn. Hun led Vold, en Dag hun var alene med 

sin Trælkvinde i Skoven. Nu spørger jeg, hvad 
Bod skal jeg kræve efter gammel Sæd. 

— Du kan tage Mandens Liv eikr kræve Bod 
efter hans Stand og Evne og, om din Datter er 
villig, give hende i Ægteskab til den, der kræn- 
kede hende. Er der Barn efter? 

— Ja. 

— Da synes mig den sidste Ordning bedst, 
om du vil høre mit Raad. Hvem er Manden? 

Jarlen vendte sig og pegede paa Helge. 

— Ham er det. 

Helge sad med Haanden under Kind i tunge 
Tanker. Han havde intet hørt. 

Hroar kaldte ham ved Navn. Han løftede 
Hovedet og saa Bestyrtelsen i Hroars Øjne. For- 
undret søgte han fra Mand til Mand, til han 
mødte Jarlens Øjne under de buskede Bryn. 

Den Mand har ondt i Sinde, tænkte han og 
rejste sig. 

I det samme sagde Hjartvar højt: 

— Det er en skammelig Beskyldning imod 
Helge; og det skal komme Jarlen dyrt at staa, 
om han ikke kan bevise sine Ord. 

Der blev Uro mellem Helges Mænd. 

— Ja — ja — raabte nogle og saa vredt til 
Jarlen. 

Helge vendte sig imod den fremmede. 

— Hvad vil I, gode Jarl? 

— J€g kræv€r Helge af Lejre for Vold imod 
min Datter. 

Helge vilde svare hvast, men tænkte i det 
samme: Manden er i Sorg; det er hans Datter. 
Saa svarede han uden Vrede: 

— Mine Mænd kan vidne, at jeg har været 
hjemme her i Lejre det hele Aar. 

Jarlen vendte sig, saa Helge stift i Øjet og: 
sagde: 

— Det er tyve Somre siden. 

— Gammel Skade! — sagde en af Helges 
Mænd og lo. 

— Tyve Aar! — spotted en anden — Jar-^ 
lens Datter har intet lægsomt Skind. 

Mændene lo højt. Hroar bed Smilet i sig og: 
krævede Stilhed. Men Helge stod med Blikket 
stift paa Jarlen og søgte tyve Aar tilbage i sit 
Minde. 

Hroar vendte sig imod sin Broder: 

— Hvad siger Helge? 

Sandt var det: Vold var den Sæd, han havde 
saaet i sit Liv. Dog fandt han intet Minde frem, 
som passede til Jarlen og hans 0. 

— Bevis det! — sagde Helge. 

Paa Jarlens Vink rejste en af hans Mænd 

sig fra Bordet og skyndte sig mod Kongehallen. 

Kort efter kom tre Kvinder ud deroppefra.. 

Det var Jarlens Datter Thora mellem Hrut 
og Skuld, som førte deres Gæst. 

Da Kvinderne var naaet ned for Bordets 
JEnde, standsede Thora. Hun søgte Helge og 
fandt ham straks.« Saa drog hun Klædet af sit 
Hoved, løste Nettet og slog Haaret ud. Det 
faldt i Bølger over Kind og Bryst og Skuldre, 
lyst og rigt endnu som hin Dag, da Trælkvinden 
tørrede det i Solen. 

— Kender du mig? — spurgte hun. 

De blaa Øjne — hvor var de hvasse nu, klare 
og kolde som Is, der blinker imod Vintersol. 
Tyve Aars Hævnfrost havde hærdet dem. 

Helge saa. Da dæmrede det omsider i hans 
Minde: Den hvide Hud og Haarets lyse Pragt, 
som blinkede vaadt hin Foraarsdag i Solen. 

I det samme for Blodet mørkt i Thoras Kmd 
og Pande. Hun samlede sit Haar og følte sig 
paany i Skammens Vold. 

Saa raabte hun med Armene mod Helge: 

— Jeg sagde, at jeg var viet Odin. Da lo 
han højt og krænkede mig. 

Nu huskede han hvert Ord, hvert Blik. Han 
vendte sig mod Solen, som spillede igennem Lø- 
vet paa hans Nakke. 

Lad mig alene høste Sæden af mit Liv I 

— Husker du? — skreg hun endnu en Gang. 

— Jal — svarede Helge. 

Kvinden lo. Af Haan og Hævnfryd lo hun. 

— Hvorfor biede du saa længe? — spurgte 
Hroar og forskede paa Kvindens Øjne, hvad der 
mon laa bag. 

— Jeg frygtede Helges vilde Færd. Nu har jeg 
hørt, at han har skiftet Sind. 

Det sagde hun med Haan og lo igen. 

— Tandløs Ulv er blid. 

Helges Mænd stod rede. De ventede kun et 
Tegn, saa skulde Jarlen bøde for sin Datters 
Tunge. Men deres Herre stod med bøjet Hoved. 
Hans Tanker var hos Hrolf. 

— Hvad Bod byder du? — spurgte Hroar. 

— Hvad kræver Jarlen? — sagde Helge. 

— Jeg beder dig Kong Hroar sætte Boden. 
Helge er jo gift. 

Hroar vendte sig mod Kvinden. 

Thora gik frem og støttede sig mod Bordet. 

— Jeg har mer at klage. Ikke blot har Helge 
krænket mig; men vort Barn, en Pige, har han 
røvet. Barnet forlanger jeg tilbage. 

— Det er din Ret, hvis du da taler sandt. 
Helge saa mod Kvinden og smilede med tunge 

Øjne: 

— Hvis du har Barn med mig og nogen rø- 
vede det, da skal jeg hjælpe dig at kræve det 
tilbage med alle mine Mænd. 

Kvinden svarede ham ikke. Hendes Øjne hvi- 

lede paa den gyldne Bunke, som laa paa Helges 
Plads. 

— Saa kræver jeg foruden Pigen hendes Vægt 
i Guld. 

— Gerne. Hvis du kan finde dit Barn hos 
mig, er hele Bunken din. 

Da vendte Thora sig mod Mændene og 
raabte: 

— Hører I det. Mænd? Jeg kræver Jer til 
Vidne. 

I den dybe Tavshed, som nu fulgte, sagde 
Skuld til Hrut: 

— Vor Fader gør os kun liden Ære. Først 
Vold mod Kvinde, saa Bamerov. 

Hjartvar vendte sit hvide Ansigt om imod 
og sagde blidt: 

— Tro dog ikke fremmed Kvinde bedre end 
<iin Fader. 

Han spurgte Thora: 

— Hvor har du tænkt at søge Pigen? — Hun 
:inaa jo være voksen nu, naar det er tyve Som- 
re siden. 

Helge vendte sig og mødte Hjartvars Øjne 
l>ag de smalle Laag. 

— Pigen er her blandt Hjortborgs Kvinder. 

— Du er ført bag Lyset — sagde Hroar — 
Men nu kommer Pigerne og bærer Maden frem, 
:saa kan du skønne selv. 






Kammersvend«]! gav Tegn til Trællene, som 
rettede Bord og Bænke til. 

Hroar bød Mændene sætte sig. Thora blev 
staaende mellem Hrut og Skuld. De ventede paa 
Dronningerne, ved hvis Højsæde de skulde 
sidde. 

Saa hørtes Pigerne fra Køkkenfløjen. De kom 
med Fladbrød og Drikkehorn og Skaale. De 
satte rundt, mens alle mønstrede dem i Tavs*- 
hed. Nogle rødmede derved. En tabte Skaalen. 

— Fandt du Pigen? — spurgte Hroar. 

— Hjortborg har flere Kvinder — svarede 
Thora. 

— Du vil snart blive beskæmmet for dine 
Ord — sagde Hjartvar højt. 

Hroar lod gaa Bud, at alle Gaardens Kvinder 
skulde komme. 

Da løb de til fra Stegespid og Arnested og^ 
Øsekar, med røde Hænder og Haaret fuldt af 

Røg. De unge lo for Spøgen, og der faldt kaade 
Ord fra Bordet nærmest ved. 

— Brug nu dine Øjne, Kvinde! — sagde Hel- 
ges Styremand og pegede paa den Blomster- 
rad. 

— Min og Helges Datter har bedre Kaar. 
Hroar vinkede Pigeflokken bort og vendte sig 

mod Jarlen. 

— Din Datter er ført bag Lyset, ser du vel. 
Jarlen svarede ikke. Han sad som før med 

Haanden om sit Skæg, mens Thora stod bag 
Dronningsædet med Armene i Kors. 

Hroars og Helges Mænd de drøftede højlydt, 
hvad Bod der. tilkom Helge for Kvindens fal- 
ske Sigtelse, men Jarlen bød sine Mænd at tie 
og ikke bryde Gæstefreden. 

Kammersvenden meldte Hroar, at nu var 
Maden rede. 

Liflige Dufte af Galtestegen bølgede hid, blan- 
det med Birkerøg. 

Kongehallens Dør gik op. Ud kom Dronning 
Valtjov og Dronning Yrsa. Langsomt kom de 
nedover, mens Mændene rejste sig til Hilsen. 

Valtjov var fedladen, lille og sagtmodig. Hun 
elskede Pragt og byttede gerne Magt for Guld. 
Kunstfærdig hamret keltisk Guld i Plader bar 
hun i Kædesmykke om sin Hals og Rav i gylr 
den Perlerad og Guld i Slangeringe, der tryk- 

kede Folder i de fede Arme. Hendes Livbælte var 
lukket foran med et Spændeskjold af Guld» 
hvori var ridset en Ring af Solemærker til Odins 
Ære. 

Hun førte Yrsa ved sin Haand. 

•Helges Dronning var et Hoved højere. Hun 
var slank og sky, med Blikket for sin Fod; hun 
yndede ikke at færdes mellem mange. 

Hun havde lært af Helge at vogte paa sit 
Blik. Det røbede Sorg og Glæde, alt hvad der kru- 
sede hendes Sind, som i et Spejl. Hendes Kind 
var rød og hvid, men skønnest var hendes gni- 
strende Haar, der ikke lod sig tvinge af Net 
eller Ring. 

Helge fulgte hende med Blikket den hele Vej 
fra Kongjshallens Dør. Mens han saa paa hen- 
de, lettede Tyngen af hans Sind. 

Dejlig var du, da du kom med Vaaren til 
mit syge Hjærte, hin Foraarsdag i Skoven. Dej- 
ligere var du, da du rakte efter Hrolf for første 
Gang. Dejligst er du nu, som du vandrer der 
med Solens Straaler i dit Haar. 

Et Barn af Sind og Tanke, dog modnet Mo- 
derhjærte. Glad som et Kid og dog med Hin- 
dens Øjne. Kvidrende som Åarets første Lærke. 
Frejdig og bly paa samme Tid, som Markens 
Blomster, naar de aahner sig i Maj. 

Valtjov og Yrsa naa^de Dronningsædet. Da 
lød der i det samme: 

— Hende er det, min og Helges Datter. 

Thora pegede paa Yrsa. Hun undredes paa, 
at det var Faarepigen, som gamle Asser havde 
fostret op. Saa dejlig var hun nu, det Skænd- 
selsbam, hun havde født med Smerte, saa for- 
nem var hun nu, den Tiggertøs hun havde 
ramt engang i Vrede. 

Yrsa fattede ikke. Hun saa forbavset fra 
Mand til Mand. De sad med aaben Mund og 
søgte Lighed frem i Træk for Træk. Hun saa 
Forfærdelsen i Helges Blik og vilde løbet i 
hans Arme, om ikke Vejen havde været spær- 
ret. 

Hans Læber dirrede hvide imod hendes. Hans 
Kind var graa som Aske, hans Øjne mørke 
som af Blod paa deres Bund. 

Hans Hænder famlede over Bordets Flade, 
som søgte de at holde fast paa noget, der gled 
ud og gled og gled. 

I den dybe Tavshed, som rugede over Bordet, 
n^ens Skæbnen modnedes, gik Yrsas Blik til- 
hage og mødte Thoras Øjne. 

Nu kendte hun dem først. Af gammel Angst 
veg hun et Skridt tilbage. Den Haand, som pe- 
gede, den havde slaaet efter hende, dengang hun 
søgte at faa rede paa, hvad Moder er. 

Hun mindedes sin Hjærtenød, siin Graad. Nu 
hun havde prøvet selv, at Moder er den, som 
giver Liv og køber Fryd for Smerte, som giver 
Næring af sit Bryst og høster Lykke, — nu vil- 
de Graaden frem paany, men det var Taarer for 
den Moder, som tørrede Kilden ud af egen Barm 
og høstede ikke Fryd, men Had. 

Jarlen sagde: 

— Hun blev sat ud til Faarehyrden, som 
kaldte hende Yrsa efter Hunden. Da han døde» 
vogtede hun hans Faar. 

Hroar brød den dybe Tavshed, som fulgte 
paa. 

— Er hun din Moder? — spurgte han. 
Da sagde Yrsa: 

— Hun har vel født mig. Moder var hun 
ikke. 

Thora lo. Saa greb hun Yrsas Blik og førte 
det mod Helge: 

— Der staar din Fader. 

Yrsa saa paa Helge. Hans Blik var lammet, 
tomt. Hun strejfede Hroars Øjne; hun saa af 
deres Blik, at nu var alt forbi. 

Hun skreg et eneste fortvivlet Skrig og seg- 
nede i Hruts og Valtjovs Arme. 

Skriget vakte Helge af det dybe Mørke, Mør- 
ket fra hin Nat da Odins Ravn sad paa hans 
Bryst og hakkede i hans Hjærte, og Fylgjen rej- 

ste sig ved Masten med Sværdets brudte Stum- 
per. Han stirrede mod Yrsas Øjne. Nu saa han 
klart, at det var Drømmens Øjne, hans egen 
Fylgjes Øjne. De bange Anelser, den hemmelige 
Hjærteangst — endnu idag paa Bakken, da 
han bøjede Knæ med Hrolf i sine Arme, — nu 
saa han dens Kilde: Drømmen i Mørket — Hø- 
sten for Livets Sæd. 

Det var, som Blodet i tunge Draaber sivede 
fra hans Hjærte. 

Yrsa, mit Barn — min Elskede til sidste 
Stund I 

Han rakte sine Arme ud imod hende, men 
lod dem atter falde. De kunde ikke naa. Langt 
paa Vejen var hun allerede. Ad hans Øjes 
Straale gled hun fjærnt, ud af hans Liv. 

Yrsa, min Elskede, mit Barn — jeg giver dig 
mit Hjærte her i Bytte. I de tavse Nætter er du 
hos mig og jeg hos dig, hvor end vi færdes. 

Saa bøjede han sit Hoved under den højes 
Vælde. 

— Nu ramte du til Døden. 

Han vidste ikke, at han talte højt. 
Men Thora lo og raabte: 

— Det spaaede jeg dig Helge! 

Hjartvar vendte sig til sine nærmeste med 
sorgtung Stemme: 

'■ — Haardt rammer Odin Slægten, at den 

Laurids Bruun: Den dgnede D«d 8 

som skulde arve Riget, bærer Skæbnens Mær- 
ke fra sin Fødsel. Hvem skal nu løfte Arven? 

Ingen svarede. Helge hørte ikke. Kun Hroar 
fæstede sit Blik paa Hjartvars skjulte Øjne og 
skimtede Skyggen af den fjærne Skæbne. 

Han vendte sig mod Helge: 

— Broder, lyd mit Raad. Drag ud med dine 
Mænd, søg dig ny Hæder, at ikke Sorgen skal 
faa Magten i dit Liv. Yrsa har du mistet, men 
Hrolf — jeg lover dig og hør det alle — Hrolf 
skal dette ikke ramme. Jeg lover dig, at ingen 
skal krænke Drengens Arveret. Jeg knæsætter 
ham, og jeg skal værge ham, som var han min 
egen Søn, ja mer end det. 

Hroars Blik traf Hjartvars i det samme. 
Hjartvar slog det ikke ned. Han nikkede til 
Hroars Ord, men i sit Hjærte tænkte han: Det 
bliver Odins Sag. 

Yrsa rejste sig af Kvindernes Arme. Vilje- 
løs lod hun sig føre af Hrut og Skuld, mod 
Kvindefløjen. Da standsede hun med et, vendte 
sig med blussende Kinder og søgte Helges Blik, 
som kaldte hun ham i sin store Nød. 

Da sprang han op fra Bordet. Glemt var al den 
Tale. Hun, som var hans, gled af hans Haand. 
Nej — nej. Vær rolig, du mit Liv. Helge er her. 

Han vilde bag om Hroar, det var kortest Vej. 
To Mænd, som ikke flyttede sig i Tide, blev ka- 

siet ind mod Væggen. Men der stod Hroar og 
spærrede hans Vej. 

Han greb om Helges Arm. De brødes med 
Blik i BUk. 

— Trods ikke OdinI 

Helge slap Taget, vaklede et Øjeblik og greb 
for sig mod Væggen. Saa rettede han sig op og 
gik med bøjet Hoved ned mod Stranden. 

XI 

Himlen var uden Sky og Fjorden blaa med 
kaade Bølgesmil. Egene stod Haand i Haand 
langs Kysten med gyldne Stænk i Haaret. Kra- 
gerne fløj skrigende fra Top til Top. En Rjort 
stod ensomt paa en Bakkeskrænt. Den løftede 
Mulen og vejrede mod de store Fugle, som klø- 
vede Vandet. 

Den lette Brise bar Æblers duftende Sødme 
mod de farende Mænd. Humlens bitre Brynde 
rakte dem over Vandet, gjorde Øjet tungt og 
Munden veg. 

Helge stod i Løftingen og saa mod Hjort- 
borgs gyldne Takker. Mod den røde Bjælkehal. 
Mod den hvide Glug i venstre Fløj, hvor Hrolf 
laa legende i Hruts Arme. Vænget hist bag 
Stakhaven; det sorte Punkt midt i det hvide — 
det var Yrsas Vædder. 

Han saa, til Skumringssløret viskede Farven 
ud. Han vendte sig fra Natten over Hjemmet 
mod Dagens Rest i Vest, hvor alle Stjerner end- 
nu tøvede. 



117 



Flygt fra din Fortid, fra dit Liv — Skæbnen 
fører du med dig. Dens Traad er slynget om 
din Hjærterod og Nøglet rulles op, imens du 
flyer, og Traaden ligger ubrudt den hele Vej 
tilbage ad din Vandrings Spor. 

Det var en anden Helge, som styrede Farten 
nu, end den, de havde kendt, som kunde huske. 
En langsom Mand, foruden Sang og knap af 
Ord. En Mand som drejede sig tungt og lu- 
dede med Armene i Skød mod Aften. 

Søvnløs sad han i de lange svale Nætter og 
forskede Stjerners Spor. Adspredt var han om 
Dagen, ventende paa Varsler for sin Færd. 
Han tog Tegn af Fugles Flugt, vogtede paa 
Sky og Sol. I Stormvejr var han størst. Naar 
Dragen sitrede som en Skal paa Bølgens Top, 
da sad han tavs ved Roret og stirrede Døden i 
liens hule Øjne uden Frygt. 

Da Flaaden naaede Land i Østerled, forbav- 
sede Helge sine Mænd. Han, hvis Higen før var 
vendt mod Hæder, mere end mod Bytte — han 
søgte nu de rige Egne op, drev Folk og Fæ af 
Gaard og plyndrede uden Naade. 

Selv Hjartvar, saa grisk af Sind, forundrede 
sig derover. Men han sagde intet. Det var knapt 
imellem dem paa Ord den hele lange Tid. 

Helges Øjne hvilede ofte søgende paa Hjart- 

var, naar han ikke saa; men Hjartvar saa det 
dog fra Øj€ts Krog, tænkte sit derved og tav. 

Guld og gyldne Vaaben galdt Helges Færd. 
Snart stod de brede Kister fyldte til Laaget 
under Løftingen. Helge vogtede selv paa Skat- 
ten og krævede Regnskab af hver især f or^ hvad 
han havde under Værge i sit Halvrum. 

Hrolf s Skatte kan aldrig blive store nok, tænk- 
te han, thi Barnet vil faa onde Kaar, naar jeg er 
død; og Guld alene kan drage Mændenes Hjærte 
til den, som mærkedes af Skæbnen alt i Moders 
Liv. 

Paa tredje Aar laa Helge ude. 

Julen var for Haanden. Alle længtes hjem; 
men jo nærmere de kom til Danmark, des tun- 
gere blev Helges Sind. 

Han strakte Armene mod Hrolf i søvnløse 
Nætter, men Længselen veg for Smerte. 

Yrsas Leje staar tomt. Hendes ly&e Latter 
klinger ikke mere mod Hallens Vægge. 

— Vinden er gunstig for Hjemfærd — sag- 
de Hjartvar en tidlig Morgen, da det blæste op. 

Helge svarede ikke. 

Ved Middagstid saa Mændene, at Dragen 
lagde Roret om og skiftede Kurs. 

I flere Dage sejlede de mod Nord langs Øster- 
gøtlands Kyst. Luften var usædvanlig mild. Der 

var ingen Is mellem Skærene, skønt det var 
lige under Jul. 

En Morgen sprang Vinden om i Øst og førte 
Kulde hid. Saa ændrede Helge Kurs, gik inden- 
skærs og landede i en øde Vig. 

Skibene blev tjældet til Vinterleje, Masten 
lagt og Telte sat i Land. Efter at der var fundet 
gunstig Plads for Juleblot, blev Offerstenen 
rejst og alt beredt til Festen. 

Helge gik i Skoven over Vigen. Himlen var 
graa og lav. Det dryppede af Rimfrosttaage fra 
isslagne Grene. Over det visne Løv laa gam- 
mel Sne, tung og skørnet af Egenes Taarer. 

Helge gik med bøjet Hoved i den lyttende 
Skov. En sulten Ravn sad paa en frønnet Stub 
og pillede Trøske. Den rejste Hovedet og saa 
paa Helge med sit gule Øje, skreg af Sult og 
flyttede sig et Stykke bort. Kviste brødes for den 
stivnende Væde og faldt tyst til Jord. 

Nu staar Røgen tæt af Lejres Lyrer. Der 
brygges og der bages. Mjødhorn og Fade pud- 
ses. Trællene har alle Vægtæpper ude for Gavlen 
og Sengeskindene er hængt paa Snore. Nu han- 
kes der og synges dertil. 

I Offerlunden hvæsser Godens Svende deres 
lange Knive. Blotehingsten vrinsker og slider i 
sit Bidsel under Asken. Bønder kommer lang- 

y«js fra med Gris og Faar og tinger sig Lykke 
til ved Solens Vende. 

Trælle bærer Ved fra Vænget. I Badstuen er 
der travlt. Alle skal være rene mod det nye 
Aar. Emmen pibler ud under Tagskællet og 
gennem Gluggernes Sprækker. 

Se Pigerne — hvor flinkt de færdes med 
hvide Arme fra Dør til Dør. Og Trællene — der 
kommer de fra Skoven med Favnen fuld af 
Fyrregrene til at pynte Hallen op. 

Mændene har Haaret striglet og Kinden fest- 
lig skrabet. Deres Vaaben er blanke, og de har 
Højtidsmine paa. 

Hroar staar i Døren med Skjoldungringen 
lysende i Dagen. Hans Øjne er saa tunge, og 
der er ingen Festsmil i hans Skæg. 

Broder — vi raader ikke for vor Skæbne. 

To Æbler sad paa samme Gren. Det ene var 
rundt og rødt og svært og godt. I det andet bo- 
rede en Orm sin Brod, da det endnu var grønt« 
og saaede sin Yngel i dets Hjærte. Og nu er 
Kinden gul og Saften besk og løsnet Stilken. 
Snart fældes det til ingens Glæde. Dog var de 
Æbler paa den samme Gren. 

Ja, løft ham paa din Arm. Se, hvor de griber 
efter Skægget — de røde runde Barnehænder! 
— Se de stærke Øjne, som intet ved om Skyld 

og Skæbne I — Store runde stirrer de mod Jule- 
baalet. 

Har du ham i Højsædet ved din Side, som 
det sømmer sig et Kongebarn? 

Der laa et Vand imellem Stammerne. Paa 
Bredden stod en Hind og stampede Isen sønder 
med sin Klov og bøjede Hovedet for at drikke. 
Og ved dens Side et Sommerkid, som ogsaa 
stampede og bøjede sig og drak. 

Hinden saa op og blev Helge var. Kiddet 
strakte Hals og spidsede Øren i det samme. 

Helge standsede. Hinden gik op fra Vandet, 
vendte Hovedet og saa paa ham med Yrsas Øj- 
ne, da hun gled bort og kaldte ham med Blik- 
ket fra det fjæme. 

Med skælvende Hjærte fulgte han den lyse 
Hind. 

Langsomt gik den ind i Skovens Dyb. Lang- 
somt fulgte Helge. Hver Gang han nærmed sig, 
fremskyndede den sin Gang og lod ham ikke 
komme nærmere end før. 

Helge bad, imens han gik: 

Hvis du er i Nød, saa sig mig til, at jeg kan 
hjælpe dig! 

Stammerne veg ud og svandt i Taagen. Han 
saa kun Hindens Hoved og Kiddet tæt i dens 
Spor. Fra hans Hjærte til Hindens Hjærte 
svingede der en Streng i blide dybe Toner. Livet 

blev skønt paa ny ov€r lyse Enge. De gik i 
Vænget, og Hrolf var end imellem dem. 

Hvor fører du mig hen? — Glider vor Skæb- 
ne sammen nu paany og gaar den lige Vej fra 
Hjærte til Hjærte? — Enes vort Liv og heles 
det og føres vi omsider hist bag Taagen, ud 
i den samme signede Død? 

Han gik og gik og glemte Tid og Sted. 

Lyset veg fra Egetoppene. Mørket sivede op 
imellem Stammerne. Det blev saa tyst i Skoven. 
Der hørtes kun de sagte Taaredryp fra Taagens 
vaade Øjne. Hinden — nu var den kun en Plet 
i Taagen. Nu var den kun et Øjes Lys. Nu var 
den kun en Drøm, som døde i et Suk. 

Helge vaagnede til sig selv. Han stod i Brynet. 
Foran laa en Slette, nøgen og graa under Da- 
gens sidste blege Strime. 

Han vidste ikke, hvor han var, hvor længe 
han havde vandret. Hans Sind var tomt og 
Foden træt. Han fulgte Skovens Kant. Saa 
naaede han en Høj. Derfra saa han Havet. Han 
gik derned og fulgte Stranden, til han saa Skyg- 
ger flakke over Egemuren. Da vidste han, at 
det var Julehaalet. 



XII 

Alt var rede og ventede kun paa Helge. En 
Hest var fundet for en Bondes Hytte. En ussel 
Krikke var det — langhaaret, lav i Krydset, 
men dog en Hest. Foran Baalet stod der Offer- 
kar. 

Hjartvar stak Hesten. Den vrinskede og styr- 
tede. Blodet sprang i Straale af dens Hals. Noget 
spildtes, men Karret tog det meste. 

Hjartvar rakte det til Helge. Han havde 
ingen Kost, saa dyppede han Fingrene i det 
varme Blod og stænkede paa Stenen til Odins 
Ære. Han stænkede paa Hjartvars bøjede Ho- 
ved og gik fra Mand til Mand og stænkede paa 
•dem alle. 

Madsvenden skar af Hestens Bov og Hals og 
Laar og kastede Stykkerne i Karret. Han fyldte 
op med Vand og hængte det over Ilden. 

De laa rundt om Baalet, lyttende til Van- 
dets Boblen, vejrende den liflige Duft, som steg 
med Dampen. Saa blev der løftet af og baaret 



124 



rundt, først for Helge, saa for Hjartvar og saa 
til alle Mænd. 

De fyldte Horn gik rundt. Mjød var det, gemt 
til denne Dag. 

Helge stirrede tavs i Flammerne. Snart slog 
de sejrrigt i Vejret, snart slikkede de langs 
Brændestykkets Side, til den røde Tunge saa 
sit Snit, blussede op, brød igennem og kvaltes i 
Røgen med et Suk. 

Mændene laa strakt paa deres Kapper. Den 
ældste af dem, som kunde huske Helges Fader 
Halfdan, fortalte gamle Sagn om Odins Færd 
blandt Mennesker. Meget havde han hørt og 
meget selv erfaret. Den enøjede havde han set 
en Gang paa Valen i sin Ungdom. Hans Fost- 
broder havde krummet Arm imod sit Bælte. 
Saa havde han med bøjet Hoved kigget gen- 
nem Armens Bue. Da stod han der, den enøjede, 
strakte Spydet over de kæmpende og kaarede 
til Valhal af de bedste. 

En af de unge sprang op med Blikket stift 
mod Skovens Mur, hvorover Skæret flakkede 
fra det store Baal. 

De andre vendte Hovedet. Men der var ingen- 
ting at se. 

— Hvad saa du? — spurgte En. 

Den unge svarede ikke. Han lagde sig. 

men skævede til Skoven, mens den gamle for- 
talte videre om Odins Færd. 

Da sprang han op igen. Den blege Rædsel 
stivnede hans Blik. 

Den enøjede kom ned imod med tunge Skridt 
og Sværd i Haand. Lyset fra Baalet flakkede 
over hans høje Pande. 

Langsomt gaar han, som voldede det Besvær. 

Skuldrene hænger lig et Aag over den tunge 
Krop. Han vejrer mod Ilden, med Mund og 
Hage løftet som et Elsdyrs Mule. Han bærer 
Sværdet i sin venstre Haand. Et knækket Jagt- 
spyd stritter fra hans Bælte. 

— Se I — siger Hjartvar og griber Helges 
Arm. 

Helge vaagner af sine Drømme. 

— Hvem er du? raaber han, 

— Vejfaren Mand I — svarer den fremmede 
og løfter med Besvær sin højre Arm. 

— Kom og sid ved Ilden! 

Den enøjede gaar nær til Baalet. Kappen er 
hullet, vaad af Jord og Sne. Skindhuen har han 
mistet. I det stride Haar klæber gammelt Løv. 
Under Brystspændet, som holder Kappen sam- 
men, stikker Haaret frem i Totter af det nøgne 
Bryst. Benene er bare ned til Anklen. I Læg- 
gens Børster sidder Skorper klinet fra de Mo- 
ser, han har vandret i. Fodklædet er flænget og 

hænger om Bjørnesenerne, som binder Saalen 
fast til Foden. 

Hans højre Haand er stiv* Et Saar, med 
Rande blaa af Kulde, gaber fra Haandleddet. 
Over Panden en Tværskramme med størknet 
Blod, hvori Haaret klæber. Det blinde Øjes 
Hule er rød og vædsker ned i Kindens Skæg 
med gule Draaber. Det andet staar frem, som 
vilde det sprænge sine Laag. Det er stift og 
voksgult om den mørke Ring. 

Fra Elsdyrsmulen naar Bukkeskægget graat 
og stridt til Spændet paa hans Bryst. Der sid- 
der Blod og Fjerdun i dets Duske. Sortspættens 
Fjer, den han ramte med sit Spyd og spiste, 
mens Blod og Kød endnu var varmt. 

Han har lodne Øren, og Hovedet knejser paa 
den lange Hals, hvis Hud er foldet i Ringe og 
barket som en Egerod. 

Den fremmede faar Plads ved Helges Side. 
Han griber Hornet og tømmer det i ét. Kødet 
flænser han med sine gule Hestetænder og knur- 
rer som en Hund, imens han æder. 

— Jeg, Svipdag, var Kong Adils' bedste 
Mand. Jeg yppede Kiv med hans Bersærker og^ 
dræbte et Par Stykker. Selv mistede jeg mit ene 
Øje. Adils' Dronning, den gode Kvinde, plejede 
mig og lægte mine Saar. 

— Hvad Slags Mand er Adils? 

— Stor og bred, rolig og blid, guldgrisk og 
snu. Haard mod sin Undermand, falsk mod sin 
Overmand. 

— Hvem er hans Dronning? 

— Den gode Kvinde hedder Yrsa. Hun var 
Kong Helges og fødte ham en Søn; men da 
Helge hørte, at Yrsa var hans eget Barn, saa 
slap han hende af sin Favn. Hun fulgte med 
sin Moder, af hvem Kong Adils købte hende. 

Helge bøjede Hovedet og saa paa sine tom- 
me Hænder. Mændene skottede til hans Øjne; 
ingen turde tale. Der var tyst om Baalet, kun 
Flammernes Blafren hørtes. En Stamme brast 
med et Suk og trillede af Baalet, hen for Helges 
Fod. 

— Hvor længe er det siden? — spurgte han. 

— To Aar. 

— Hvad Kaar har Yrsa? 

— Slette. Den gamle tærer hendes Ungdom 
og laster hendes onde Skæbne. Vidste Kong 
Helge, at Yrsa aldrig er glad, han røvede hende 
fra den gamle, om han da svarer til sit Ry. Det 
er Helge, jeg vil søge. De siger, han ligger i 
Kelternes Land og samler Guld. 

Hjartvar vogtede paa Helges Blik. Han hav- 
de lært at tyde det. 

Nu flyder Hornet over, tænkte han. 

Helge rejste sig og strakte sine Arme imod 



128 



Ilden, som sad hans Skæbne i åe vrede Flamme- 
tunger. 

— Ondt lod du mig friste over al Maade i 
mit usle Liv. Undsagt har jeg dig og trodset dig 
længe, indtil hin Nat du aabnede mine Øjne for 
min egen Sjæl og lod mig se dens hule Øde. 
Saa sendte du Yrsa paa min Vej og ramte mig 
med Vaaben af min egen Vold. Men da du søn- 
drede Elskovsbaandet mellem os, saa knyttede 
du et nyt — du gav mig Faderpligt i Stedet. 
Vil du, at jeg skal bryde den? — Nej, nej. Jeg 
bøjer mig og lyder dine Love. Uden sin Faders 
Minde er hun givet til Kong Adils. Hørte du 
det: Aldrig er hun glad, hun som var Glædens 
Kilde? — Hun som fødte Solbarnet, hun lider 
ilde for den onde Skæbne, som var hendes Fa- 
ders Straf. Saa sværger jeg, her paa mit Sværd, 
for mine Mænd og for din Ild og for dit Aasyn, 
at jeg skal ikke nyde Rast eller Ro, før jeg har 
friet min Datter af Adils' Vold. Ofte har jeg 
budt dig Bod for Brøde. Min Hund, min bedste 
Hest har jeg ofret dig med egen Haand. Nu 
byder jeg mit eget Liv. Tag det, før det blir for 
silde, hvis det er din Vilje, at Yrsa ej skal have 
bedre Kaar. Hør det, mine Mænd: Nu drager 
jeg til Adils' Gaard og fører Yrsa med tilbage, 
eller I ser mig ikke mere. Men er det saa, at 
jeg skal falde for min Fadergærning, saa sværg 

mig, at I vil værne Hrolf, naar jeg er død. 
Sværg det paa Eders Sværd! 

De sprang alle op, drog Sværdet og rakte 
Odden imod Helge. Kun Hjartvar tøvede. Han 
lod, som om hans Sværd sad fast i Skeden og 
ikke vilde løs. Da ramtes han af Helges Blik. 
Han blev hvid om Læben, skyndte sig at rykke 
Sværdet ud og svor med de andre. 

Svipdag sagde: 

— Jeg raader, at du vælger tolv af dine Mænd 

^g lader Resten blive her ved Baadene. Jeg skal 

føre dig igennem Skoven til Kong Adils' Gaard. 

Ved Morgengry brød Helge op med Svipdag 
og tolv af sine Mænd. Hjartvar blev ved Baa- 
dene med Resten. 



Laurids Bmim: Den signede Død 



XIII 

Ravne fulgte dem den første Dag. De fløj fra 
Eg til Eg og undrede sig, hvad Msendene vilde i 
den vejløse Skov. 

Den anden Dag blev det saa koldt, at deres 
Aande frøs i Skægget. Ulve tudede i Flok langs 
Mosens Rand. 

Helges Hænder brændte, og Hjærtet hamrede. 
Nu det var gjort, nu brød al Længslen frem, 
hans Vilje havde kæmpet ned. 

Han tænkte ingen Tanke, han ænsede ingen 
Skæbne, ingen Skam. Det sugede i hans Side 
som af en heftig Sot. 

Menneskene rev dig af min Favn — og jeg — 
et Menneske som de — jeg lod det ske. 

Du vendte Hovedet og saa og spurgte. Du 
kaldte, og du græd — men jeg — jeg lod det 
ske. 

Nu har en anden dig i Favn. Men han skal 
dø. Se, denne Haand skal dræbe ham. 

Han vilde vandret den hele Nat; men Svip- 
dag standsede og holdt Rast og krævede Baal. 



131 



I Lyset mellem Stammerne flakkede Ulvens 
Skygge; Ilden skinnede tilbage fra dens gule 
Øjne. Elsdyret vejrede Røgen over Mosen. Den 
kom med lange Skridt og Mulen rejst og undre- 
des over de nye Skovens Dyr, som ikke frygtede 
Ilden. 

Helge kastede sig søvnløs paa sin Kappe. En 
busket Hanulv luskede sig nær til Baalet. Helge 
greb sit Spyd og slyngede det. Det ramte Ryg- 
gen og sad fast. Ulven skreg og løb. Den knæk- 
kede Spydet mod en Gren og for afsted med 
Stumpen i sin Ryg. 

Da Dagen dæmrede, brød de op og vandrede 
igennem Egekrat. Tæt stod den unge stærke 
Slægt med Rim i Haaret. 

Saa faldt der Sne i store tyste Flokke. Den 
hvidnede Bund og Grene og slettede alle Nat- 
tens Dyrespor. 

Skoven veg. Der laa en aaben Slette. Ingen 
kunde sige om Mose eller Sø. Svipdag tabte 
Vejen. Nu havde han kun Solens Mærke. Men 
graa og tung hang Himlen over Jorden. 

En Ræv, saa hvid som Sne, snusede efter 
Skovmus under det hvide Dække. 

En Hare kom springende fra Tue til Tue. Den 
Stakkel har saa mange Fjender. Den maa vogte 
paa Los og Ræv, paa Ulv og Ørn. 

Den standsede brat og rejste sig med spidsede 

9* 

Øren. De store Dyr, som stævnede frem med 
lange tunge Skridt — dem saa den aldrig før. 

Er det mon Bjørnens Frænder, som kommer 
langvejsfra til Gilde? Men Bamsen ligger dybt 
i Hi med slunken Pels. 

Den ser og ser, indtil En slynger Spydet 
gennem Luften. Da sætter den i Spring og suk- 
ker dybt. 

Ny Fjende har vi faaet i vort Land, vi arme 
Harers Slægt. 

Skoven rejste sig atter bag den nøgne Slette. 
Henad Aften var de saa dybt i dens Tykning, at 
ingen Stordyr fulgte deres Spor. 

Frostens Knagen i sprukne Grene, Spæt- 
tens dumpe Hammerslag var Livet i den frosne 
Verden. 

Den fjerde Dag, ved Middag, lysnede det. Sko- 
ven tyndede ud. Træerne blev slanke, unge. Der 
stod Stubbe hist og her med Øksens Mærke. 
Men der var intet Hus at se. 

Et isklædt Vand strakte sig, saa vidt som Øjet 
rakte. 

— Det er Vigen — sagde Svipdag — Hist 
ovre bag ligger Kong Adils' Gaard. 

Skylaget delte sig og gik i Drift. Lyset sprang 
frem, Straalerne dansede over Sletten, tindrede 
og gnistrede i Sneens hvide Stjerner. 

I Skoven var det, som havde Odin ikke ænset 

Færden. Men næppe stod Helge ved den aabne 
Vig, før det brændende Øje var over ham og 
spurgte: Hvor gælder Rejsen? 

Han tøvede, ramt af gamle Tankers Angst. 
Men Længselsstormen døvede hans Frygt; og 
han hastede ned over Isen. 

Sorte Skyer drog sig sammen over sneklædte 
Holme. 

— Det varsler Uvejrl — sagde Svipdag — 
Bedst at bie Natten over. 

Men Helge havde ingen Ro. Hans Hænder 
dirrede. Hans Øjne lyste, — nu saa nær, saa 
nær. 

Saa drog de ud paa Vigen. 

Da aabnedes de sorte Porte. Stormen for 
buldrende fra Nord. Isen skælvede under dund- 
rende Hovslag, skreg i lange Klagesuk. Himlen 
lukkede sig. Kun i Nordvest var der endnu en 
Rude. Og Solen kiggede gennem Gluggen, rød 
som Blod. 

Sneen kom i Stormens Følge. Hvide Pjalter, 
revne af den sorte Sky, slængtes frem over Slet- 
ten, piskedes mod de farende Mænd, blændede 
deres Øjne og drev i Taarer ad den hede Kind. 
Stormen lagde sig mod deres Bryst. De tog Liv- 
tag med den vaade Fjende. For hvert Fjed, de 
vandt, gled de to tilbage paa den glatte Is, som 
Stormen fejede blank. 



134 



Hvorfor standser du mig? — Det er jo ikke 
min Elskede, jeg tager mod dit Bud. Det er min 
Datter, jeg frelser af en Voldsmands Arme. 

Gluggen lukkede sig, og Solen slukkedes af 
den sorte Vælde. 

Helge følte, at Odin havde set i hans Hjærte. 
Han tøvede et Øjeblik i Rædsel, stred saa frem 
paany. 

Da lød et Suk, et Brag. 

— Isen skrider! — raabte Svipdag. 
Mellem Holmene hist ude skiltes det hvide 

Dække, rejste sig og faldt. 

Svipdag greb Helges Arm og drog ham med. 
De satte Ryg mod Stormen og gled tilhage ad 
det gyngende Gulv. 

Isen brødes under deres Fod. De sprang fra 
Flage til Flage. En Mand faldt i og blev der- 
nede. 

Da de atter laa i Skoven, med Stormen su- 
sende i de nøgne Toppe over deres Hoved, 
spurgte Helge: 

— Hvad mener du om den enøjede? Er det 
raadeligt at trodse ham? 

— Odin — sagde Svipdag — kan nægte os Li- 
vet, men ikke Døden. Byder han saa usle Kaar, 
at jeg ikke vil tage dem, da har jeg mit Sværd. 
Jeg kan staa op og sige: Enten giver du mig 

bedre Lykke, eller jeg tager Døden af mit 
Sværd. 

— Han kan hævne sig paa dem, som blir i 
Live, dem du har kær. 

— Den, som har nogen kær, er svag. 

— Har du nogensinde trodset ham? 

— Der var engang en Kvinde, som jeg vilde 
eje, men hun var given af sin Fader i lovligt 
Ægteskab. Jeg passede Manden op. Odm skin- 
nede paa mig, mens jeg gik til Mødet. „Eja, hvor 
du smiler — sagde jeg — du ser nok gerne, at 
jeg gør det af med Manden. Han har vel kræn- 
ket dig, og nu straffer du ham ved mit Sværd. "^ 
Saa dræbte )eg Manden i Tvekamp og tog hans 
Kvinde. 

— Og han har ikke ramt dig for din Brøde? 

— Vi levede herlig sammen. Saa døde hun af 
Sot. Det var vel hendes Tid at dø. Hvem kender 
Odins Vilje? Er han ikke altid tavs? Møder jeg 
ham i Valhal, og han spørger: „Hvorfor dræbte 
du Manden og tog hans Kvinde?'' — saa sva- 
rer )eg: „Hvis du vilde, at Manden skulde leve 
med sin Kvinde, hvorfor hindrede du mig ikke? 

— Kunde du ikke have ramt mig med dit Lyn? 

— Kunde du ikke have varet Manden i hans 
Drøm? — Men du var tavs og smilede saare ven- 
lig, skønt du vidste, jeg gik for at kløve hans 
Isse.'' Saa vil Odin bøje Hovedet og tie. Han, som 

raader for Kløgt og Styrke, kan ikke handle 
som en raadløs Herre. Jeg vil blive bænket paa 
min Plads ved Bordet. Valkyrierne vil skænke 
ogsaa for mig. Maaske er hun, den lyse Kvinde, 
selv imellem dem, og jeg skal holde hendes 
hvide Haand igen. Det tror jeg vist. 

Svipdag lagde sig og sov. Men Helge laa 
længe og tsenkte paa hans Ord. Han stirrede op 
i de flimrende Stjerneblus bag de svajende Ege- 
toppe, men der kom intet Varsel. Ingen Stemme 
fra det høje bød ham vende om. 



XIV 

Næste Morgen var Stormen stilnet. 

Helge saa ud over Vigen; den laa blændende 
lys i Solen. Midtvejs ude var Isen søndret, og 
mellem Holmene laa Flagerne i Drift. Vejen var 
brudt. 

Men op paa Dagen tog det paa at fryse. Det 
frøs saa haardt, at Strømmen lukkede sig imel- 
lem Flagerne. Efter Solens Nedgang var Løbet 
tillagt paany. 

Atter drog de ud. Isen sukkede og slog Rev- 
ner; men over kom de. 

Det var Nat, og Maanen var oppe. Helge vilde 
videre; men Svipdag standsede ham. 

— Vent til imorgen. Ved Nat er Porten luk- 
ket; og der er Vagt ved Plankemuren. 

Just som de vilde lægge sig i deres Kapper, 
fik Helge Øje paa et Bondehus et Stykke borte. 

Svipdag undrede sig. Han kendte Egnen godt, 
men vidste ikke af noget Hus paa dette Sted. 

En gammel Bonde, høj og bred, kom frem i 

Maaneskiimet. Svipdag havde aldrig set ham 
før. 

— Er dette Vejen? — spurgte Svipdag — 
eller er vi faret vild? 

— Hvor gælder Rejsen? 

— Vi er Mænd fra Danmark — sagde Helge 
— vi søger Tjeneste hos Kong Adils. 

Bonden saa fast og længe paa ham; 

— Raadeligst er det dig at vende om. 

— Derom spurgte jeg dig ikke. 

— Jeg har hørt, — sagde Svipdag — at Adils 
er ingen ringe Mand at tjene hos. 

— Men han har ikke gode Kaar for alle. 

— Hvad hedder du? — spurgte Helge. 

— Hrane. 

— Vil du huse os i Nat? 

— Det vil jeg. Og mens I tøver, kan I be- 
tænke, om I vil vende om, mens det er Tid 
endnu. 

Hrane viste Svipdag og Mændene Plads i 
Laden; men Helge førte han i Stuen. 

Mens Helge bredte sin Kappe paa Sengebæn- 
ken og gjorde sig rede til at sove, synede Hrane 
hans Sværd i Maaneskinnet. 

— Har du set skønnere Vaaben, Bonde? 

— Nej, men lykkeligere. 

— Hvorledes det? 

— Der kan sidde ond Skæbne i et Hjalte af 

Guld. Nu ønskier jeg dig en god Nat og mærk 
vel, hvad du drømmer. 

Helge hørte ikke. Han tænkte paa Yrsa. 

Hvorledes faar jeg Ende paa den lange Nat, 
som endnu skiller os? 

Omsider faldt han i en tung Søvn. 

Han vaagnede ved, at Solen skinnede paa 
Sværdets Guld; Genskinnet ramte hans Øjne. 

Han for over Ende. I hans Hjærte sad Brod- 
den af en ond Drøm. Han huskede Bondens Ord 
og søgte at mindes dens Indhold. Men Længs- 
len efter Yrsa blussede saa hæftig op, at han 
lod Drømmen være Drøm, hængte Sværdet om 
sig og gik ud. 

Svipdag kom fra Laden i det samme. 

— Nu er det Tid. Om en Time plejer Mæn- 
•dene at gaa til Sletten og øve sig i Vaaben. 

Hrane kom frem i Døren. 

— Husker du Drømmen? — spurgte han. 

— Jeg drømte intet! — sagde Helge; han 
iiavde ikke Tid. 

Bonden bød dem ind til Morgendrikke; men 
Helge afslog. 

— Fastende Kriger er let Bytte! 

— Den, som ikke nytter Tiden, — sagde 
JSvipdag — ham løber Døden ind. 

Bonden stod i Døren og saa efter dem; men 

Helge vendte sig ikke. Hans Sind var langt for- 
ude. 

De delte sig, at ikke deres Antal skulde vække 
Mistanke, om de mødte nogen fra Kongens 
Gaard. Svip dag gik foran med nogle. Han hav- 
de faaet dansk Kappe og Bondehue om Hage og 
Kind, at ingen skulde kende ham. 

Helge og et Par af Mændene gik langs Sko- 
vens Bryn, men ikke længere tilbage, end at de 
kunde se, hvor Svipdag stævnede frem. 

Resten fulgte Vejen langs Fyrisaaen som 
vejfarende Mænd, der søger Tjeneste. Sværdet 
bar de under Kappen. 

Helge havde ikke gaaet længe, før en kold og 
tæt Taage lagde sig om ham og hans Mænd. 
Den piblede frem af Jord og Skov, den dryssede 
ned fra Himlen. De tabte Svipdag og hans Mænd 
af Syne. 

Helge gik mellem Skovens dryppende Træer 
og Slettens isnende Taage. Da saa han pludse- 
lig, at der var Træer allevegne. Taagen havde 
ført ham vild. 

Han vendte om og søgte Brynet, men hørte 
1 det samme Vaabengny og fjærne Stemmer. 

Det er Mændene ad Kongevejen, tænkte han 
og gik efter Lyden. 

Skoven aabnede sig. Over den taagehvide Lys- 
ning skred mørke Skygger af svære Mænd, og 

der lød Raab fra Skyggerne. Helge skønnede, 
at det var Adils' Folk. 

Han fulgte Lyden og kom ud paa Sletten. 
Saa gjaldede vilde Brøl, som Bersærker bruger, 
naar de gaar i Kamp, og der stod Gny af Sværd- 
slag tæt derved. 

Det er Mændene langs Fyrisaaen, tænkte 
Helge og skyndte sig til Hjælp med sine Fæller. 

I det samme lød Kampen fra den anden 
Side. Hvor han vendte sig, klang det af Sværd. 

Raadløs stirrede han imod den spærrende 
Taage. 

Odin, hindrer du mig nu? 

Han mindedes Stormen og Vaagen, Isbrudet, 
Hranes manende Ord. 

Skal jeg da aldrig naa det, tænkte han. 

Da troede han at skelne Svipdags Røst i 
Gnyet. Han drog sit Sværd og styrtede sig efter 
Lyden. 

Jo nærmere han kom, des fjærnere lød Kam- 
pen. Saa faldt Gnyet ham pludselig i Ryggen; 
men da han vendte sig og løb afsted, lød den 
atter fra den anden Kant. 

Saaledes gækkede Larmen ham og drev ham 
rundt i Taagen, til han snublede. En Træstub 
fældede ham. 

Han rejste sig og saa, at Mændene var kom- 
men fra ham under Løbet. 

Han var alene, forunderlig alene i den øde 
Verden. 

Han lyttede, men al Lyd var nu forstummet. 
Der var kun Taage. Intet Vaaben at kæmpe 
mod, kun Taage. Ingen Fjende at møde under 
Øje, kun Taagen og ham selv. Han bøjede sig 
efter sit Sværd, han havde tabt det under Fal- 
det. Men Sværdet var intetsteds at finde. 

Da fattede han med ét: Den enøjede stirrede 
paa ham fra Taagen. Hvor han vendte sig, saa 
var han der og hindrede hans Færd. 

Yrsa — jeg skal aldrig se dig mere. 

Svipdag sagde: Livet kan han nægte os, men 
ikke Døden. Se, han har slaaet Sværdet af min 
Haand. 

Han tænkte paa Hrolf, og i sin Angst bad 
han: 

— Lad mig tømme Skæbnen for os begge. 
Nu gaar jeg frem i Taagen, hvor min Fod vil 
føre mig. Giv mig i Adils' Vold, lad mine Øjne 
se Yrsa i hans Favn, om det er din Vilje; men 
ram ikke Hrolf for hans Faders Brøde. 

Han gaar frem i Taagen. Det er, som veg den 
for ham. 

Længe gaar han. Da støder han med Fo- 
den mod en Mand, som ligger død med Svær- 
det i sin Haand. Der er Rim over det frosne Blod 
paa Odden. 

Endelig — endelig. 

Han vrister Sværdet fra den dræbte og plan- 
ter Hæftet mellem Stenene i Jorden. 

— Yrsa! — kalder han og kaster sig med 
Brystet mod den frosne Odd. 

Hjartvar vcaitede ved Baadene. 

Da kom omsider en Flok forsultne forrevne 
blaafrosne Mænd til Flaaden. Det var Resten 
af Helges Følge. 

De havde fundet deres Herre død paa aaben 
Mark. De naaede kun at vriste Ringen af hans 
Arm. Jagede af Adils og hans Hird havde de 
stridt sig gennem Skov, over islagte Søer og 
Fjorde. Om Svipdags Skæbne vidste de intet 
at fortælle. 

Hjartvar sendte Mænd gennem Østergøtland 
med den onde Tidende. Selv blev han ved Baa- 
dene, til Isen gik i Drift. 

Da Buddene kom til Lejre, sad Hroar og hans 
Mænd til Bords. Hrut, ved Dronning Valtjovs 
Side, blev dem var i Døren før nogen anden. 

Hun blegnede, lagde sin Haand paa Valtjovs 
Arm og sagde: 

— Min Fader er død. 

En Nat havde hun set ham segne gennem 
Taage med Blod for Brystet. Det var kun en 



144 



Drøm; men hendes Sind havde siden været 
tungt. 

Hroar gjorde Hjartvar til Søkonge efter Helge, 
Skjoldungeringen, som Hjartvar bad om, vilde 
han ikke give. Den vogtede han for Hrolf. 

Hjartvar fæstede Skuld, og Hroar gav hende 
Gaard i Horns Herred til Brudegave. 



HROLF 



Lamidi Bmim: Den lignede Død 10 



I 

Hrolf ligger skjult i Egepurret. Han er fred- 
løs, Skovgangsmand. 

Han strækker Hovedet frem, saa langt han 
orker og kigger ned fra Bakken. 

Der kommer de. Prustende, med sammen- 
bidte Tæonder og hidsige Øjne raslende igennem 
Løvet, lange Hromund, Hake og Starolf. 

De finder ham ikke, her hvor han ligger og 
har det herligt i Høstsolen. Han stirrer op i Ege- 
purrets Rimfrostperler, op i den flyvende Som- 
mer, som spænder sit rimede Spind mellem 
gyldne Blade over hans Hoved. 

Himlen er hvid af Lys, og Solen spiller i runde 
dirrende Pletter paa hans Kofte og Ben. 

En Skamhasse slæber sit blaatgnistrende 
Skjold over et fældet Blad med Guld paa Bry- 
stet. 

En Sommerfugl, mæt af Dage, varmer de 
skælvende Vinger i Solen. 

Stakkel, snart skal du dø. — Slukkes saa Ly- 

10* 

set? — Bliver Verden mørk, og hører alting op? 
— Hele den dejlige Verden? 

Hallo, nu er de oppe. 

Han trækker Benene til sig og lytter. 

Hromund snubler, saa lang han er. 

Hake søger i Græsset med sine missende 
Øjne. Nu har han Sporet. Rimfrosten røber, 
hvor Hrolf har traadt. 

Der staar han og blusser, bider sig i Læben 
og tøver paa Sporet, mens hans Øje søger rundt. 
Kun ti Skridt borte. 

Starolf er ovre paa den anden Side. 

Et skingrende Skrig — 

Der — der — I 

Starolf har set Lyset spille i Hrolfs Øre. 

De er over ham, alle tre. 

Hej, Skovgangsmand, det gælder dit Livl 

Hrolf springer op, slipper Latteren løs og 
sætter ned over Bakken med Kobbelet i sine 
Hæle. 

De skal ikke faa ham. 

Han slaar til Buske og dukker under Gr^ie. 
Han snoer sig og springer. 

Hallo, Hallo! 

De spreder sig som Hunde efter Ræven. Hro* 
mund er forrest med sine lange Ben. Han vil 
spærre Hrolf Vejen til det tætte Krat, hvor han 
nemt kan forsvinde. 

Hake €r lille og tyk, puster efter Vejret, saa 
Hrolf kan høre det hid. Starolf er længst frem- 
me. Han har fmidet en mægtig Gren. Den slyn- 
ger han ned, saa den spærrer for Stien til 
Krattet. 

Den fredløse løber for sit Liv. Han kender 
alle Skovens Smutbuller; men de andre kender 
dem ogsaa. 

Han er spærret paa begge Flanker. De vil 
drive ham ned mod Vandet. De vil drive ham 
ned paa Brinken, som helder ud over Fjorden. 
Kan de faa ham der, er han færdig. 

Hrolf vil bryde sig Vej tilbage; men Hromund 
værger med sin lange Kæp. 

Saa løber han mod Brinken. 

— Hallo, Hunde — nu gælder det, om I tør! 

Han har naaet den yderste Kant. Der ligger 
Fjorden i Solens Favn, hvid og tindrende af 
natgammel .Frost. Det er forbudt; for den kan 
ikke bære. Men se, hvor den er dejlig! 

Hrolf synger dens Pris i et Jubelskrig og 
springer saa ud. 

De standser og maaber. Hromund strækker 
Haanden ud, som vilde han holde ham tilbage. 

Et Brag — et Plask I 

Isskaar og Vand staar i Vejret, blinker i Solen 
og falder tilbage. 

— Hrolf! — skriger Hake; han elsker ham 
højt. 

Hrolf kommer frem et Stykke borte. Han 
svinger med Armene, kæmper med Brystet mod 
Isen, som blinker i Skaaret med Gnister af Gult 
og Rødt. 

Nu ser de hans straalende Ansigt; han raa- 
ber og vinker. 

— Hallo, Hallo! 

Det er en Leg saa herlig, som han aldrig har 
kendt. 

Hrolf stræber ud imod Solen, som følger hans 
Færd. 

En Maage gaar til Vejrs for at se. Dens gule 
Øje vogter paa ham, mens den slaar den tin- 
drende Luft med sine hvide Vinger. 

— Skriger du, Maage, af Glæde eller Vrede? 
— Kom herned, om du tør. 

Han klamrer sig til Kanten. Isen gynger og 
synger. Dens Egg glimrer grønt som det kla- 
reste Vand. Lange Bristningslinjer stjerner 
igennem den. 

Han naar op paa alle fire. Det var herlig Leg. 
Vandet kølede hans blussende Ansigt og kildede 
hans nøgne Lægge. 

Da brister det igen. Et skingrende Suk dør 
hen i det fjærne. 

Det bliver mørkt omkring ham og stille, gan- 

ske stille. Et grønt og fyldigt Mørke vælder 
sammen om ham, fylder Næse, Øjne, Mund. Han 
svæver i dets Favn. Han vugger og glider, ud af 
den dejlige Verden. 

Da hører han Stemmer dybt inde fra Mørket. 
Og se, nu dæmrer det i det grønne dunkle. 

Mørket vider sig i Ringe, den ene bag den 
anden. Dybest inde er en Kilde af Lys. 

Lyset sluger Mørket og breder sig ud over 
Ringene. Se, nu er det et solbeskinnet Vænge 
med Blomster og Buske. Der er Gaaseurt og 
Stjerne og ranke smaa Træer med Fugle, som 
synger, — og hvad er det, i lange lyse Klæ- 
der — Kvinder, smilende, haarfagre, vandrer 
Side om Side med stridende Mænd mod Hallen 
paa Bunden af Vænget. En dejlig Hal med tin- 
drende Guld paa sit Tag og høje hvælvede Porte. 
Lyset skinner gennem Tag og Væg dybt inde 
fra, hvor hans Øje ikke kan naa. 

En Skygge brister frem af Kvindernes Række, 
aal)ner sine Arme imod ham og vinker ham til 
sig. Det er hans Fader, det er Helges Stemme. 

— Derinde sidder Odin og venter paa dig 
mellem alle de lyse Guder. 

Han stræber derind af bek sin Sjæl; men 
en uhyre Vægt tynger hanis Hoved. Da stem- 
mer han Fødderne imod af sin yderste Kraft. 
Byrden brister, hadti svæver mod Lyset — 

Da svmder det bele. Hans Øre fyldes af Suk- 
ket fra den brustne Is, hans Øje af Solen over 
Fjorden. Han gisper efter Vejret, mens Vandet 
strømmer ud af hans Mund og hans Næse. 

Det svandt. Det gled tilbage. 

Havde jeg dog naaet den lysende Hall 

En dyb Sørgmodighed knuger håns Hjærte, 
mens han svømmer og plasker sig tilbage ad 
den Isvej, han har brudt. Saa mærker han Bund 
under Foden og vader i Land. 

Drengene er borte. De løb efter Hjælp. Han 
har glemt, at de var der. 

Han ryster sig for Vandet som en Hund og 
løber sig tør i Solen. Bag hans Øje, i hans Hjærte 
lyser det solbeskinnede Vænge og den tindrende 
Hal. 

Ak, havde han dog naaet den! 

II 

Hrolf gaar i Drømme. Han bryder sig ikke 
om at lege. Hromund og Hake og Starolf staar 
bag Vængets Hegn og skælder for hans Tvær-^ 
hed. 

Hans Hest, som gaar løs og nipper, hvor den 
vil, den følger ham som en Hund. Da han ikke 
^ ænser den, stryger den Mulen mod hans Kofte-* 
ærme. 

Da vender han sig og lægger sin Arm om 
dens Manke. 

— Du skulde blot vide, hvor lyst det varl 

Ham vandrer alene i Skoven med bøjet Hoved 
og Øjet paa Klem. 

Hunden snuser i det visne Løv, som Rimfro- 
sten dækker med sin Skimmel. Blade svirrer 
mod Jorden fra de lyttende Ege. Skovskader 
følger ham fra Top til Top, skræppende af Vre- 
de over Hunden. 

Han sætter sig med Haanden under Kind og 
lukker Øjet for at fange Drømmen ind paany. 

I den dybe Stilhed klinger Faldet af en ny- 
født Bæk. 

Er det Genlyd af det Vand, som rislede over 
Vænget? 

Høgen, som følger ham, uden Hætte og 
Baand, den rejser Hovedet og slipper hans 
Skulder. 

En Skovdue basker skræmt gennem Egetop- 
pen. 

Hunden hopper og gøer og stirrer efter Hø- 
gen, som jager sit Bytte. 

Nu er den nær. Skælvende søger Duen Ly 
under Bladene. Men det blanke Blik holder 
Maalet fast. 

Der slog den ned. 

Kloen i Brystet. Et Hak af Næbbet, og det 
graa Hoved falder mat til Siden. 

Jægeren skriger sin Sejr ud og daler med 
Duen til sin Herre. 

Hrolf løser Byttet af dens Klo. Den basker 
med Vingerne og hvæser, mens det gule Øje 
gnistrer af Begær. 

Han holder den varme Krop i sin Haand og 
stirrer i det klare Øje. Dybt i dets Bund ser han 
den lysende Hal. Og han mindes, at der var 
Duer der. 

Høgen kræver sin Løn. Saa skærer han Lever 

og Hjærte af Brystet, kaster det i Luften til Jæ- 
geren og slænger til Hunden den blodige Krop. 

De dræber hverandre, de æder hverandre og 
ler dog alle fra det samme Rige. For der var 
ogsaa Høge, ja der var alle Dyr paa det herlige 
Sted. 

Et Agern falder for hans Fod fra Egen. 

Han tager den blanke Frugt i sin Haand, løser 
den af denfi -sirlige Skaal og betragter den nøje. 

Her ved Arret vil den aabne sig i Vaar, den 
brune Skal. En grøn Spire vil den skyde mod 
Jorden. Den vil slaa Rod og vokse; og faar den 
Livets Kaar, vil den blive til et knudret skyg- 
gende Træ som det gamle over mit Hoved. 

Egern vil komme og bygge i dets Grene. Den 
gør intet Liv Fortræd som Høg og Ræv; men 
Agern tager den fra Træet. Egens Livsfrugt 
dræber den med sine brune Tænder, Egen, som 
gav den Hus og Ly for Fjender. 

Hvis der var rigtig mange Egern, hvad blev 
der saa af Egens Yngel? 

Han stirrer op i det gamle Træ. Gyldne Blade, 
der skal visne og dø, svirrer mod Jorden, som 
var det Suk, der faldt fra Egens Hjærte. 

Fuld af Smerte, Sorg og Død er den Verden, 
jeg lever i. Men i Riget hist, der er kun Lys og 
Glæde. 

Han gaar med bøjet Hoved til Solhakkens 

Top, hvor han legede igaar. Solen hænger rød 
over Fjorden. 

Han vogter paa dens Nedgang. En Stribe af 
Blod er alt. Men idet den slettes, flyder der Guld 
fra dens Vej over Jorden og Himlen. 

Det herlige Vænge, hvor smilende Kvinder og 
stridende Mænd glider som Fnug over Sletten. 
Og se, hist tindrer Hallen. Lyset bryder dens 
Vægge. 

Det er den Gudernes Hal, han har set. Saa 
er Vænget dog i Verden. Men det er saa f jæmt» 
saa fjæmt. 

Guldet blegner. Hallen slukkes. Vænget svin- 
der i Skumring, mens Stjernerne tændes. Nu er 
det mørkt over Jord og Vand. 

Hrolf gaar hjem med Sorg i sit Hjærte. 

— Hvorfor er du bedrøvet? — spørger Hrut. 

— Hvorfor er der mørkt paa Jorden? — 
Jeg ved et Sted, hvor der altid er Lys. Hvorfor 
er der Had og Vrede mellem Mennesker og 
Dyr? For Dyrene æder hverandre, og Menne- 
sker gør Uret mod hverandre, saa at de maa 
slaas med Had i Hjærtet, ikke blot for Leg. Og 
Mænd gør Kvinder bedrøvede. Det har jeg set 
Hvorfor kan der ikke være lutter Lys og Glæde 
og Kampleg for det gode? 

Hrut ser paa ham med milde Øjne og stryger 
hans Kind. 

— Odin vil det saa. 

Nej — nej — men han siger det ikke. 

Da han ligger paa sit Leje, beslutter han at 
gøre Menneskene lyse som de Kvinder og Mænd, 
han saa i det herlige Rige. 

Odin lær mig, hvorledes det skal ske! 

En Morgen i Skoven saa han en Dreng fra 
Lejre By. Han sad ved Bækken og græd. 

— Hvad græder du for? 

— Jeg lagde mig for at drikke. Min Kniv 
gled i Vandet, og jeg kan ikke finde den. 

Hrolf hjalp ham at søge; men Kniven fandt 
de ikke. 

Saa tog Hrolf sin egen Kniv af Bæltet og gav 
den til Drengen. 

Hans Ansigt blev lyst med ét. Øjnene straa- 
lede, mens han undersøgte Eggen og det fine 
Hæfte. 

Saa løb han syngende hjem gennem Skoven. 

Hrolf blev saa glad, som var det ham, der 
havde faaet Gaven. Han gav sig ogsaa til at 
synge og gik videre ad Stien. 

Der sad en fattig Kone paa en Sten. Hun 
havde sanket Ved i Skoven. Der laa en Byldt 
ved hendes Side; men hun var svag og gammel 
og orkede ikke Vejen. 

Det var Vægten af Aar og Sorg, som tyngede 

hend« mest; men til den grumme Vægt kom nu 
Byrden af Brændet og tyngede, saa der blev 
Overmaal i hendes Sind. 

Hun sad og sukkede. Hendes Ansigt var furet 
og mørkt. 

Hrolf holdt op at synge. Han standsede og 
saa paa hende, bedrøvet over hendes Sorg; men 
Konen skottede vredt til den unge Herre, vendte 
ham sin Ryg og mumlede ved sig selv« 

Hrolf vilde ikke spørge. Han følte, at deraf 
blev det ikke bedre. Saa tænkte han: Hun skal 
hjem til Lejre By; de har intet at brænde til 
Aften, og hun kan ikke bære mere. 

Han bøjede sig, løftede Byldten paa sin Ryg 
og sagde: 

— Kom, vi skal samme Vej. 

Hun saa forbavset op. Saa klarede hendes 
Ansigt. 

— Aarenes Vægt kan du ikke tage, lille 
Herre. Dog bær du mere for mig, end du tror. 

Hrolf forstod hende ikke; men Mørket var 
veget af hendes Ansigt. Det saa han, og han 
blev saa glad, at han kunde have sunget. 

Saa rejste hun sig og fulgtes med ham ad 
Stien. 

Da de naaede Korsvejen, hvor Lejre By laa 
bredt for deres Fod med Hytter og Stalde og 

Røgen hvirvlende fra LyrehuUeme i den lette 
Luft, sagde Konen: 

— LiSds nu Brændet paa min Ryg. 

Han vilde baaret det Resten af Vejen, men 
hun tillod det ikke; og da han saa, at det var 
hendes Vilje, føjede han hende. 

— Hvis alle var som du — sagde hun, som 
hun stod der krøget og støttet til sin Stav — 
saa var det let at leve. 

— Blev der saa lyst i Verden? 

— Ja, saa blev Verden lys. 

Han saa efter hende og tænkte over hendes 
Ord. 

Saa sprang han op og løb hjem. 

Han mødte Hrut i Døren. I sin Glæde slog 
han Armene om hende og sagde: 

— Nu har jeg lært det. 

— Hvad har du lært? 

— Hvorledes jeg skal gøre Verden lys. 
Han sagde det sagte og skyndte sig derfra 

med blussende Kinder. 

Men Hrut blev staaende og stirrede med dug- 
get Øje mod det f jæme. 

Næste Morgen fulgtes hun med ham til Sko- 
ven. Da de naaede Bækken, fortalte han om 
Drengen og om Konen. 

— Man skal give — sagde han — saa blir 
Menneskene lyse. 

Hrut betænkte sig vel, før hun talte. 

— Nogle gør Gaver lyse og glade. Det er dem, 
som selv er gode. Andre bliver mørke deraf. Jo 
mere de faar, des mere vil de have, og de kan 
ikke glemme Giveren, at han har Magt til at give. 

— Saa skal man give dem igen. 

— De, som er mørke i sig sielv, de bliver ikke 
lyse af Gaver. 

— Hvad gør dem da lyse? 

— Sorg og Smerte er de Gaver, som de har 
behov. 

— Sorg og Smerte — det er mørkt og ondt. 

— Du vil engang forstaa det. 

Hrolf fik en Splint i det hule af Haanden. 
Han ænsede det ikke; men det smertede stærkt 
og bulnede. Tilsidst fik han Feber og kunde ikke 
sove. 

Han var bedrøvet, for det slukkede hans Glæ- 
de. Han syntes, at nu var Mørket kommet til 
ham selv. Det spredte sig over hele hans Le- 
geme fra den svulne Haand. 

Han gik til Hrut og klagede sin Nød. 

Hun saa paa Haanden og sagde: 

— Jeg skal gøre dig glad igen. 

Hun hentede en Kniv, hvæssede den og ren- 
sede den og snittede i den buldne Haand. 
Hrolf trak Haanden til sig: 

— Du siger, du vH gøre mig glad, og i Stedet 
gør du mig ondt. 

— VentI 

Hun skar dybere ind. Hrolf gav sig ikke, 
men det smertede stærkt. 

Splinten blev funden. Saa vaskede hun Saa- 
ret og forbandt Haanden. 

Den Nat sov han rolig. Næste Morgen allerede 
kom han til hende og sagde: 

— Nu er jeg glad. 

— Der ser du — sagde Hrut — Smerte tager 
Smerte. Mørke fordriver Mørke. Saaledes er det 
ogsaa med Mennesker. Nogle skal have Mørke 
for at blive lyse. 

Hrolf tænkte meget over bendes Ord. 
Som han gik i Urtehaven, saa han en Svend 
skære i et Æbletræ. 

— Hvorfor gør du Træet ondt? 

— For at det skal bære bedre Frugt. 

Da forstod han det. Og han saa sig om blandt 
de Mennesker, han kendte. 

Hrut er det lyseste, jeg ved. Hroar er ogsaa 
lys. Men Trællen der er mørk, og Pigen, som 
bar Vand imorges og hældte Karret over Katten, 
mens den spandt i Solen, hun er ogsaa mørk. 

Skuld kom i Julen til Lejre fra sin Gaard i 
Horns Herred. 

Laurids Brann: Den signede Død 11 

Hrolf havde ikke set hende i det sidste Aar. 
Han havde næsten glemt, hvorledes hun saa ud. 
Han gik til Fruestuen, og straks da han saa 
hende, for det igennem ham, at hun var mør- 
kere end nogen anden, han kendte. 

Han saa længe paa hende og tænkte over, 
hvorledes han skulde gøre hende lys. Men hun 
skottede hvast til Drengen under de mørke 
Bryn. 

En Dag var Hroar og Skuld alene i Hallen. 
Hun var vred og raabte op. Det var Jord, de 
talte om: Horns Herred. Hun vilde have det af 
Hroar til Underhold for sig og sine. 

— Jeg kan ikke give dig af Hrolfs Arv. 

— Jeg er Helges Barn saa vel som han; men 
altid har Helge hadet mig. Jeg faar ingen Ret 
her paa Lejre, før jeg tager den selv. 

Hrolf passede hende op og fulgte hende hem- 
melig, til de blev ene. 
Pludselig stod han paa hendes Vej. 

— Jeg lover dig Horns Herred, naar jeg bli- 
ver stor og kan raade selv. 

Hun saa forbavset paa ham og rynkede Bry- 
nene. 

— En Kongesøn, som lurer! 

— Jeg lurede ikke, men du raabte højt. 
Han rakte Haanden ud og gentog: 

— Jeg giv«r dig Horns Herred, naar jeg bli- 
ver stor og kan raad«. 

— Tak, unge Herre! — sagde hun spidst og 
knejsede. 

Hendes Ansigt blev ikke lyst, som han ven- 
tede. Hun saa mørkt til ham og sagde: 

— Gik det, som det skulde, fik du intet. Et 
Barn med din Fødselskæbne har ingen Ret. 

— J<eg forstaar dig ikke. 

Hun tøvede et Øjeblik, og saa paa de stærke 
Øjne i det aabne Ansigt med den blussende 
Mund. Som han stod der, rank paa skrævende 
Ben, lignede han Helge. Hun mindedes sin Fa- 
der og tænkte: Du gjorde mig aldrig andet end 
ondt; men nu skal jeg ramme dit Kæreste. 

— Vidste du det ikke, saa er det paa Tide, 
du lærer din Skæbne at kende. Din Moder Yrsa 
var din Faders Datter. Din Fader dræbte sig 
for Skammen. Du, som er født i Mørke, du 
har faaet alt det lyse og gode i Livet. Jeg, som 
er født uden Brøde, som intet har gjort, jeg 
maa tigge mig til det lidet, jeg har. Er det Ret? 

Hrolf blev bleg. Hans Læber dirrede mod 
hinanden. Han vendte sig for at skjule sin 
Smerte og tøvede lidt. Saa skyndte han sig bort. 

Han spurgte Hrut, og hun fortalte ham hans 
Faders Skæbne. 

Han grublede længe forgæves derover. 

11* 

Hans Fader havde levet i Mørke. Han døde 
i Mørke, og dog var han lys. 

Skuld, som mtet havde gjort og var født uden 
Brøde, — hun var mørkere end nogen, han 
kendte. 

Odin, som lever i den lysende Hal, som selv 
er Lyset, hvorfor blander han Lys og Mørke, 
saa mgen kan rede det? 

Han kunde ikke glemme det og fyldtes af 
Medynk med Menneskers Kaar. 

Han talte ikke til Skuld, men han fulgte hen- 
de med Øjnene, hvor hun stod og gik. 

Intet har hun gjort, tænkte han, men engang 
vil hun handle, som hendes Ansigt er. Hvorledes 
skal jeg hjælpe hende? 

Han gik tavs og bedrøvet omkring. Hrut saa 
det med Uro og spurgte ham en Dag, hvad 
han grublede over. 

Han løftede de straalende Øjne paa hende. 
Mens han saa, blev de mørke til Randen og 
fnlde af Taarer. 

— Jeg sørger over Mørket i Verden. 

Hun tog hans Hoved mellem sine Hænder og 
kyssede hans Pande. Hun kunde intet sige; men 
hun saa længe efter ham og tænkte: 

— Du er Skjolds rette Søn. 



III 

Vinteren gik. 

En Morgen var det Foraar. Da vaagnede 
Hrolf, rejste sig over Ende af en dyb Søvn og 
gned forundret sine Øjne. 

Han sprang op og søgte i sit Minde. Sørg- 
modigheden, der plejede at ligge som en Tynge 
bag i hans Hoved, naar han vaagnede, — den 
var lettet, drevet bort som en Sky. 

Hvad har jeg sørget over? — tænkte han — 
Verden er jo dejlig. 

Han gav sig ikke Tid. Han stod nøgen i Døren 
og aabnede sin Favn mod Solen og Himlen, 
mod Byen og Vænget. 

Han synger, uden Ord, uden Tanke. Det er 
Glæde over Livet, som synger i ham, mens han 
spærrer Øjnene op mod Verden, som saa han 
den for allerførste Gang. 

Saa klsMler han sig og gaar ned gennem Væn- 
get. 

Jorden gynger under ham, som svævede den 
paa Solens Straaler. Han stryger med Haanden 

over Buske og Blade og lytter til Fuglenes Kvid- 
der. 

Han forstaar saa godt, hvad de siger. 

Det er rigere og skønnere end de bedste Ord, 
han har lært. 

Han gaar op til Skoven ad den gamle StL 

Hvert Straa staar pudset og smiler af ny i 
den blanke Luft. 

Hvor det hvisker og tisker for hans Fod. 
Hvor det tindrer og jubler over hans Hoved. 

Kunde jeg blot favne hele den dejlige Ver- 
den! 

Det er, som var det hans egen Stemme, der 
hviskede omkring ham, hans eget Hjærteslag, 
der bankede imod ham. Som var det i et Spejl, 
han saa, og Verden straalede af hans eget straa- 
lende Blik. 

Fuglene — han ved, i hvad Ærende de fly- 
ver. Vindens Legen med de tørre Blade i de 
brune Buske — han ved, hvad den vil og hvad 
den virker. Han forstaar, hvorfor det smiler 
fra de blanke Pytter paa Stien. 

Han forstaar det hele. Han ved det inderst 
inde; i dets Kærne ved han det. Han ved det saa 
nøje, at han umulig kan sige det. Det er over 
alle Ord og al Forstand. 

Hvor Stierne krydser, møder han Hromund 
den lange. 

Hromund ser paa ham med opspilede Øjne. 
Han har aldrig set saa meget Lys i et Ansigt. 
Men han faar ikke Tid at undres. For Hrolf 
slaar Arm^ie om hans lange Krop og vil bry* 
des. 

Hromund maa værge sig. Smidig og stærk 
«staar Hrolf paa sine Ben. Han ler, til ogsaa 
Hromund blir kaad som en Fole. Saa brydes 
de og triller i hinandens Favn ned ad Skrænten. 

Hrolf gaar til Stranden, kaster Klæderne og 
vader ud i det kolde Vand. 

Han favner det med sine Arme, kaster det 
mod Solen som et Offer, løber sig varm og 
klæder sig igen. 

Han gaar Vejen rundt, vaklende som en 
mjøddrukken Mand under Foraarets Vælde. 

Han gaar op gennem Lejre By. Børnene 
samler sig om ham. Han giver dem alt, hvad 
han har, og faar den hele Flok i sine Hæle. 

Straaleme fra hans Øjne kalder Straalerne 
frem hos dem. Smil smitter til Smil. 

Da han synger, uden Ord og Mening, saa 
synger de med, hver med sin kantede Stemme, 
hver med sin Tone, men af én Mening og af 
én Sjæl. 

Kvinderne vender sig efter ham for Hyttens 
Dør. De undrer sig over, saa dejlig han er ble- 
ven. De unge nikker til ham og rødmer derved. 

bliver vege om Munden og drømmer med aabne 
Øjne. 

Det er Vaaren, som vandrer gennem Byen. 
Det er Lyset, som er kommen til Lejre. 

Flaaden er i Fjorden. 

De flyder derude, de store Fugle, paa den blaa 
Fjord. Ved Middagstid lægger de til ved Broen. 

Det er Hjartvar, der kommer fra Kelternes 
Land. Uventet kommer han tilbage. 

Hroar og Hrolf gaar ned gennem Byen for at 
hilse ham velkommen. 

Hroar ser paa sin unge Frænde og undres 
over den Forandring, som er sket. Han lægger 
sin Arm om hans Skulder. 

— Nu er du glad igen. 

— Ja, nu er jeg glad. 

Han maa le for sin Gla&de. Han ler, til Hroar 
ler med, som da han var Dreng med Helge. Saa 
standser han forlegen, stryger sig over Panden 
og laBgger Ansigtet i de gamle Folder. 

— Det er taabeligt at le uden Aarsag. 
Hrolf ser paa ham og ler ad hans Alvor. Saa 

ler de begge. Og Mændene, som følger, de gryn- 
ter med, de godter sig og klukker. De skratter 
og de knistrer. Ingen ved hvorfor. Men mor-^ 
somt er det over al Maade. 



169 



Hjartvar staar i Stavnen og ser de leende 
Mænd. 

Er det Hrolf, den ranke Stamme, med det 
straalende Blik? — Er det virkelig Hrolf? 

Han glipper med de tunge Laag; det stikker 
i hans Hjærte. 

Eller ser han Syner? — Er det Helge — større 
og skønnere, lysere og med fastere Blik? 

Odin, hvorfor gør du mig dette? — Har jeg 
ikke tjent dig tro, har jeg ikke ofret og ven- 
tet, ventet til jeg blev gammel og graa? — Skal 
jeg da aldrig naa det? — Har jeg ikke Første- 
fødselsretten? — Og nu staar han der lysleven- 
de, genfødt i Herlighed, uden Lyde. 

Da Hroar og Hrolf raaber deres Hilsen, smi- 
ler han med sine blege Læber, strækker Ar- 
mene ud og smiler. 

Han trykker sin unge Frænde i hans varme 
Haand. 

— Hvor du er vokset! 

— Ja I — siger Hrolf og ler. 

Mens de gaar op gennem Byen, spørger Hrolf 
om de fremmede Lande. Han vil vide Besked 
om Kelternes 0. 

— Kom hjem til min Gaard og vær min Gæst 
til Jagt, saa skal jeg vise dig Ting, du ikke 
aner. Og du maa vælge dig, hvad der synes 
dig bedst. 

Hrolf vender sig og griber hans Arm i sin 
Glæde. Da møder han de skjuUe Øjne bag de 
halvlukkede Laag. Han ser det hvide Ansigt i 
Haarets graanende Ramme. 

Smilet dør paa hans Læber, Glæden dør i 
hans Ord. 

For Hjartvars Ansigt er mørkt bag det Smil, 
mørkt som Skulds. Af det samme besynderlige 
•Mørke. 

Hjartvar forsker i hans Øjne. Hvad gik der 
for sig derinde? Hvor blev Lyset og Straaler- 
ne af? 

Jeg skal prøve dig som din Fader. Har du 
hans Sind, da faar vi vel Bugt med din Styrke. 

— Du svarer mig ikke, lille Frænde, har du 
Lyst at være min Gæst? 

— Takl — siger Hrolf og blir tavs. 

Hjartvar rider med Hrolf gennem Skoven. 
De skal hjem til hans Gaard. 

Han skotter under Laagene til dea ranke 
Stamme. 

Skjolds rette Søn? Det sagde Hilde om din 
Fader; men jeg prøvede ham, og Odin dømte. 
Jeg vil prøve dig med Kvinde, som jeg prøvede 
ham. 

Hrolf tænker: Hvorledes skal jeg gøre ham 
lys og glad? — Jeg vil prøve med Gave. 

Han har an kostbar Dolk. Hroar gav ham den 
til Jagt forleden, da han fyldte sine sytten Åar. 
Den har Hæfte af Guld og en Knap af Rav, der 
er klar som Sol gennem Vand. Han tager den 
af sit Bælte og rækker den til Hjartvar. 

— Se, min Dolk. 

Hjartvar beundrer dens Hæfte, trækker den 
ud og prøver dens Spids. 

— Den giver jeg dig. 

Hjartvar skyder Dolken i Skeden og rækker 
<len tilbage med et Smil. 

— Tak, lille Frænde! — Jeg har skønnere 
Dolke end den. 

Hrolf bøjer bedrøvet sit Hoved. 

Efter Middag fører Hjartvar sin Gæst til 
Vaabenrummet. 

Han viser ham keltiske Sværd med gyldne 
Hjalter og blanke Klinger. Han viser ham hvæl- 
vede Skjolde med Billeder, hamret i Guld, af 
Drager og kæmpende Mænd. Han viser ham 
Ringe, tunge og tifold snoede. 

Saa gaar de til Trællenes Hus. Det er lavt og 
lækket med Tørv. Derinde sidder keltiske Træl- 
le, nogle i Baand, med skumle Øjne, trodsige og 
vilde; andre med Sorg i de mørke Øjne, stolte 
og tavse. De var født til Herrer. Nu maa de 
pløje, trampe Sæd og passe Heste. 

I Gavlen af Huset er en Der. Der sidder i en 
lukket Baas under Gluggen en Kvinde. Hun sid- 
der for sig selv paa et Knippe af Halm med et 
Bjørneskind om sin Krop. Hendes Hals er hvid 
som Mælk. Hendes Hænder er smaa og fme» 
med runde Fingre. 

— Se hendel — siger Hjartvar — hende rø- 
vede jeg fra en keltisk Høvding. Se, hvor him er 
skøn, og ung som du. Og hun forstaar, hvad 
du siger; hendes Moder var fra Norge. 

Kvinden har et Net, som hun knytter, i sit 
Skød. Hendes mørke Haar ligger løst om hen- 
des Skuldre; hendes Mund er veg og Øjnene 
matte af megen Graad. 

Him standser i sin Gærning og løfter Blikket 
paa Hrolf. Mens hun ser, stiger Rødmen i hen- 
des Kinder. 

Hun retter sig under det straalende Blik, slaar 
Haaret til Side og ser paa den blussende Mund, 
den aabne Pande og de lige Bryn. Hun ser paa 
hains lyse Haar og Dunene i hans friske Lød» 
som Solen allerede har brændt. Hun ser hans 
ranke Holdning og hans hvælvede Bryst. 

Saa klemmer hun Læberne sammen, bøjer 
sig over Nettet, mens Fingrene glider fra Maske 
til Maske. 

— Alt har jeg nu vist dig, det bedste tiisids t. 

Vælg nu selv, lille Frænde, Vaaben eller Træl 
eller Kvinde. 

— Valget er svært blandt saa meget. 

— Betænk dig til imorgen. 

Da Hrolf vender sig i Døren, møder han 
Kvindens Blik. 

Hun var lys engang, men nu er hun mørk. 
Hvorledes skal jeg hjælpe hende? 

Hjartvar og Skuld gør Fest for deres Frænde. 
De sidder længe ved Bordet og drikker ham 
til i Mjød. 

Da han rejser sig, er hans Kinder hede, hans 
Hoved tungt, og han kan ikke rede sine Tan- 
ker, som han vil. 

Hjartvar følger ham til Sengekamret. 

Da han er alene, husker han paa, hvad han 
har set. Sælsomst af alt er den keltiske Kvinde, 
hendes saare Mund og bløde slørede Øjne. 

Han kan ikke glemme deres Mørke. Nu ved 
han, hvad det er, han har haft i sit Sind den 
hele Aften, mens de sad og drak: Hvorledes 
skal jeg give hende Lyset tilbage? 

Det pusler ved Døren. Den gaar op. I Halv- 
mørket derhenne staar Kvinden. Bjørneskindet 
har hun svøbt om sine hvide Lemmer. 

Han spørger, hvad hun vil. 

Hendes Mund er tavs. Men i Øjnene læser 
han Svaret. 

— Vælg migl — det er deres Bøn. 
Medens han ser paa hendes Læber» blændes 

hun af hans Øjne, slaar Blikket ned og læner sig 
mod Væggen. 

Han drager en Ring af sin Arm, den bedste 
han ejer. Den var Hruts Gave. Han tager hendes 
Haand og skyder den op paa hendes Arm. 

Hun lader det ske. Hendes Fingre sitrer imod 
hans. De er blade og fine. Som en Fugls varme 
Hak. Men der staar intet Lys af hendes An- 
sigt for hans Gave. 

— Hvad vil du have? — spørger han og 
søger hendes Blik. 

Hun svarer ham ikke og ser ned for sin Fod. 
Da husker han, hun var født til Herre, og nu 
er hun Træl. 

— Jeg giver dig din Frihed tilhage. 

Hun bøjer Hovedet. Der er ingen Gla^e, 
ingen Tak. 

— Hvad vil du have? 

Han tager hende varsomt under Kind og løf- 
ter hendes Hoved imod sit for at tvini^ hen- 
des Blik. 

— Din Elskovl — hvisker hun og ser op med 
tunge Øjne. 

— Hvorledes skal jeg give den? — spørger 
Hrolf og slipper hendes Hoved. 

Da rækker hun Armen mod hans Hals og 

løfter sit hvide Ansigt mod hans blussende 
Mund. 

Idet han føjer hendes Haand, springer Lyset 
ud paa hendes Ansigt. Hendes Læber skilles 
over de fugtige Tsander, og Øjnene lyser imod 
hans. 

En pludselig Glæde skyller gennem hans 
Hjærte. Han ved ikke selv, hvorledes det er fat. 
Han lukker sine Øjne og føler hendes oprakte 
Læber mod sin Mund. 

Hendes Arm ligger blødt om hans Hals. Han 
føler, hvorledes Lyset bølger fra hendes Ansigt 
gennem hele hendes varme Legeme. 

— Saa blev hun glad tilsidsti — tænker han 
og tænker ikke mere. 

Den næste Morgen, da Hjartvar bankede paa 
hans Dør, var Hrolf oppe og klædt. 

Han tyssede paa Hjartvar og viste ham Kvin- 
den, som sov paa Bænken i sit Bjørneskind. 

— Jeg vælger hende. 



IV 

Hrolf nød Gudernes Dag, fra Lyset steg over 
Skoven, til det sank bag Bakkerne. 

Han jog paa usadlet Hest over Markerne, 
hujende som en ung Gud, der har stjaalet af 
Solens Heste. 

Han jagede med Hund og Høg paa mørke 
Skovstier, som ingen kendte uden han og Hro- 
mund. 

Han brødes med den stærke Hake ved Kors- 
stien. Den, der kunde trænge den anden over 
Korset, havde vundet Prisen. 

Han kappedes med Starolf om at løbe længst 
og hurtigst. 

Han skiftede Sværdhug med Hromund paa 
Vamget. Det var Holmgang under det gamle 
Træ, hvor han som Barn havde sovet i Skyg- 
gen med Helges Blik paa sin Leg. 

"^De var iklædt Hjelm og Brynje, og Slagene 
faldt hvasse som i Krig. Den sorte Vædder, hvis 

Øjne var begyndt at rinde, saa opmærksom til. 
Gaaseurt og Stjerne boldt Vejret af Angst for 
hans Liv. Han og hans Moder laa som Sagn i 
cleres Slægt. 

Hromund var bøjere og sværere, Hromund 
med den haarde Haand. Saaledes kaldtes ban» 
/siden en Kvmde engang skreg højt for hans 
Haandtryk. Men Hrolf var smidigere og fastere 
i Bygningen. 

De sloges med blussende Kinder og hvasse 
Blik. 

En Dag da Hrolf laa ramt i Græsset, tog Hro- 
mund bam i sine Arme og bar ham op til Hrut, 
:som forbandt ham. 

Hroar kom til Hrolf i hans Kammer. 

— Jeg vil ikke, at du og Hromund skifter 
Bug med blanke Sværd. Dit Liv er for dyrt til 
at voves i Leg. 

— Saa giv mig Skibe, Farbror, at jeg kan 
voves i det, som er Alvor. Jeg er atten Aar og 
kender endnu ikke Verden. 

Hroar gik bort uden Svar. Men da Hrolf var 
rask, spurgte Hroar ham en Dag: 

— Hvad søger du i Verden? V 

— Hæder. 

Hans Øjne blev fulde og mørke. Der var 
Xængsel i det liHe Ord, Vælde af et jublende 

Laurids Braim: Den dgnede Død 12 

Sind, som var det Fylgjen selv, der talte med 
hans Tunge. 

— Hvor agter du dig hen? 

— I Vesterled. 

Han vendte Hovedet og saa mod det lysende 
Vænge. 

Hist ude ligger det i Vest. Om end det viger,, 
saa kommer man dog nærmere, hvis man van* 
drer derimod. Det tror jeg vist, at engang skal 
jeg naa det. 

— Hromund, Hake og Starolf vil jeg have 
med. 

De var alle af ædel Byrd. Hromund var Søn 
af Helges Styremand, som nu var død. 

En Dag sagde Hroar til Hrolf: 

— Følg med I 

Han førte ham ned til det Sted, hvor de lange 
Skibshuse laa, lave Bjælkeskur tækkede med 
Græstørv og Sten. 

Derinde laa Drage og Langskib i Hi. 

Hroar kaldte Bryden frem og lod aabne for 
et af Husene. 

Der laa et trettensædet Skib med Løftings- 
og Stavndæk og seksogtyve Halvrum til de 
seksogtyve Roere. Det var nyt og fint. Med Bov 
som en Valkyries Barm og Sider som hendes 

slank« stærke Hofter. Desuden to mindre Skibe: 
en Tiaaring og en Tolvaaring. 

— Dem vil jeg give dig. 

Hrolf sprang i Vejret af Glæde. Saa slog han 
Armene om Hroar og sagde med straalende 
Øjne: 

— Du kan tro, jeg skal kæmpe. 

Men Hroar saa fast paa ham og rynkede Pan- 
den under det stride Haar. 

— Det er ikke nok at kæmpe. Du skal ogsaa 
vogte. Baaden ba&rer dig og dine Folk. Men du 
har Baaden i din Haand og vogter dens Skæbne. 
Husk det, naar du er derude. 

— Jal — sagde Hrolf og blev tavs. 

Hromund, Hake og Starolf var fulgt efter i 
Afstand. Nu laa de under Brmken og ventede 
med blussende Kinder. 

Saa snart de saa Hroar forsvinde bag Kongs- 
gaardens Fløj, løb de Hrolf ind. 

— Hvad sagde han? 

— Han gav mig Baadene. 

Da sprang de i Vejret og skreg af Glæde, tav 
saa pludselig og saa paa hverandre, mens An- 
sigtet blev alvorligt og Øjnene tunge. 

— Nu er vi Mænd I — sagde Hromund, ret- 
tede sig i sin fulde Længde og gik med hævet 
Hoved og lange Skridt mod Stranden. Hake og 

ir 

. Starolf rettede sig som han og fulgte, men Hrolf 
blev staaende i dybe Tanker og saa mod Vest. 

Hver Dag mødtes Hrolf med Hromund og de 
andre ved Bjælkehuset. 

De saa Langskibet blive tættet og tjæret. Hele 
Dagen sad den herlige bitre Duft i deres Næse 
og lod dem ingen Ro. 

De gik med undrende Øjne og forsigtige 
Skridt langs Rælingen i det snævre Rum, hvor 
Lys og Vind stod ind fra Gavlen, som nu var 
slaaet aaben. 

De klappede Langskibets Side med flad Haand, 
isom var det en Kvindes bløde Kind. De sagde 
„hun" om det, var forelskede i det og skinsyge 
paa Hrolf, som skulde have hende i sin Haand. 

De skød stærkt i Vejret i disse Foraarsdage 
og var ikke gode at komme nær for Byens 
Drenge. 

De gik med lange slentrende Skridt, som de 
havde set Mændene gaa, naar de kom hjem fra 
>de lange Rejser. 

De talte med grov Stemme og knappe Ord, 
uden at de vidste det selv. Men Hroar og Hrut 
talte sammen derom og smilede i Smug. 

Endelig kom Dagen, da Skibene laa taklede i 
Havn med Masten rejst og Ravnesejlet under 

Raa. Sejlet havde Hrut skænket til Færden. Det 
var af Lærred, hvidt med blaa Striber. 

Hromund, Hake og Starolf havde øvet sig i 
Vaabenbrug paa Vænget hver eneste lange Dag, 
siden Rejsen blev bestemt. De kom nu ned over 
Stranden klædt i Brynje og Hjelm, med Sværd 
og Skjold og Spyd. De kom med tunge høj- 
tidelige Skridt, som gik de til Holmgang. 

Der hang Ravnesejlene og klaprede mod Ma- 
sterne med Solen i Favn. 

De standsede blændede af Synet. Deres Hjær- 
te slog, saa det føltes mod Brynjeringen i 
Halsen. 

Nogle Mænd, som laa ledige paa Brinken, lo 
til hverandre ad de unge. Men der var Vemod 
i deres Latter. De mindedes, da de selv skulde 
ud for første Gang. Dengang var Verden lysere 
end nu. 

Trælle bar Varer ombord. Roerne kom en 
efter anden, slentrende afsted med Sviptekisten 
over Nakken. 

Den lange Gangbro vippede helt ned til Van- 
det, idet de gik ombord. 

De skrævede fra Bænk til Bænk, indtil de 
naaede det Halvrum, som Styremanden ved Ma- 
sten pegede dem ud. 

Efter Middagen i Kongsgaarden tog Hrut 
Hrolf til Side, lagde Armen om hans Skulder 
og spurgte: 

— Hvorledes vil du vinde Hæder? 

— Ved Kamp med jævnbyrdige Mænd. 

— Vil du intet mere? 

— Jeg vil ogsaa vinde Guld. 

Hrut blev forbavset; det Svar havde hun ikke 
ventet. 

— Hvad vil du med Guld? 

— Det er godt til Gave. 

Hans Øjne straalede; det bævede af Længsel 
om hans Mund: 

— Give — det er Livets bedste Lyst. 
Hrut saa paa ham og dæmpede sin Stemme: 

— Vil du gøre Menneskene lyse? 

— Ja. 

— Vogt dig for de mørke. 

— Nej, dem især. De har det mest behov. 

— Vogt dig for Kvinder! — bad hun. 

Hun tænkte paa deres Fader og paa Træl- 
kvinden, som Hrolf havde med hjem fra Hjart- 
vars Gaard. 

Hrolf læste bendes Tanke. 

— Vær ikke bange! — sagde han og smilede. 
Kvinden havde han føjet for at gøre hende 

lys og glad. Kvinder var som Børn for hans 

Hjærte. Han elskede deres muntre Smil og kaade 
Latter. Over hans Sind havde de ingen Magt. 

Da tog Hrut hans Hoved mellem sine Hæn- 
der og saa ham længe i de siraalende Øjne med 
sit duggede Blik. 

Hrolf forstod, at det Blik var hendes Afskeds- 
gave. Aldrig skulde han glemme det. 

Hrolf gaar over Vænget for sidste Gang. 

Trods Udfærdsjublen er hans Hjærte tungt. 

Han staar med udbredte Arme og tager det 
op i sit Blik, alt det han har levet i fra Barn. 

Han siger Farvel til Buske og Træer, bøjer 
sig og plukker Gaaseurten, som staar med sæn- 
ket Hoved og Hjærtet fuldt af Ve. Han kysser 
den med blændet Øje og fæster den i sit Eappe- 
Spænde. 

Han rækker Haanden mod sin Hest. Hermod 
kommer springende og slaar med Hovedet, saa 
Manken bølger gennem Luften. Den ved, at 
han har Brød i Haanden. 

Da er det, som læste den Vemoden i hans 
Blik; for nu standser den og kommer langsomt 
frem med ludende Hoved. 

Han lægger Armen om dens Hals og trykker 
sin Pande mod dens Mule. 

— Hermodi — hvisker han; og Hesten snu- 
ser om hans Kind og Hals. 

Saa gaar han til Høg^buret over Stalden. 

Idet han aabner Lugen, flyver de ned fra 
deres Pinde. Habrok, hans egen, basker ham 
om Ørene med aabent Næb, som vilde den 
hakke ham i Øjnene; det er Kælenskab. Men 
pludselig 6r det, som vidste den Besked. Den 
sidder stille og glipper med Laagene, mens han 
klapper dens lange bløde Bukser. 

Saa gaar han til Offerlunden, knæler foran 
Stenen og beder: 

— Odin, lær mig at vogte paa Skæbnen. 
Skænk mig Hæder i Kamp og und mig Guld, 
at jeg kan gøre Menneskene lyse. 

Da Hrolf gaar ned fra Lunden, møder han 
Kvinden paa Stien. Hun er gaaet en lang Om- 
vej fra den Hytte, han ska&nkede hende. Hun vil 
ikke ses; hun vil træffe ham alene. 

Hun staar med bøjet Hoved i sin mørke Kutte 
og ser paa ham med sine sorte Øjne, mens hun 
famler ved sit Bælte med urolige Hænder. 

— Tag mig med I — hvisker hun og rækker 
Haanden op mod hans Hals. 

— Ved du ikke, at paa Skibe er der ingen 
Kvinder? — Tag denne I — siger han og stry- 
ger en Ring af sin Arm. 

Hun tager den ikke, men trykker sit Hoved 
mod hans Bryst. 

— Jeg giver dig din Frihed med Hytte og 
Jord. 

— Det er dig, jeg vil have. 

— Jeg kan det ikke — Farvel! 

Han gør sig fri af hendes Arm og klapper 
hendes Haar. 

Da blusser hun og ryster over Hænderne. 
Graaden sidder paa Spring i hendes Hals og i 
hendes Øjne; men hun tvinger den tilbage, 
mens Blikket bliver mørkt og haardt. 

— Gaal — siger hun og kaster med Hovedet 
— Naar du kommer hjem, er jeg ikke mere din. 

Han ser mildt paa hende og tænker: 

— Skulde jeg gøre dig lys, som du ønsker 
det, da blev jeg mørk selv. 

Saa vender han sig og gaar. 

Alle er ombord. De venter kun paa ham. 

Han vender sig for sidste Gang mod Hroar. 
Hans Øjne er blændede af det Taarevæld, som 
ingen Mand tør slippe løs. 

— Odin beskytte dig I — siger Hroar og 
trykker ham i sin Arme, støder ham brat fra 
sig og vender sig, mens Hrolf gaar over Gang- 
broen til sit Løftingstelt. 

Broen kastes. Der stødes fra i For og i Agter. 
Vinden fylder langsomt det klaprende Sejl. 
Karlen drejer Rorbladet i Lave. 

Saa lægges der ud. 



Hrolf stod i Løftingen paa sit Langskib og 
stirrede mod Land, mens Hromund, Hake og 
Starolf sprang fra Aarebænk til Aarebænk Lang- 
skibet rundt. 

Den blege Martsdag gik paa Held. Snart var 
Lejres Hytter forsvundne. Røgen steg over 
Lyrerne og tabte sig i Aftendisen. Hjortborgs 
gyldne Egetakker glimtede endnu mod den 
fyrremørke Offerlund. 

Tilvenstre laa Skoven brun og sløret, vog- 
tende de gamle Kongegrave. Hist skiltes Træ- 
erne for Lysningen over Solbakken, hvor han 
saa ofte havde staaet og set ud mod Fjorden. 

Saa rundede de Næsset. Der inde holdt en 
ensom Rytter som hugget i Sten paa Brinken, 
med Aftenlyset paa sin Ryg. 

Næppe var de ude af Fjorden, før Vandet 
blev mørkt og Bølgerne lange. 

Styremanden raabte Aarerne ud. 

Fra Tiaaringen og Tolvaaringen i Langskibets 

Følge lød Rosvendénes Sang til Aareslaget op 
imod ham. Hans Øje gled over den lange Række 
af Mænd, som lod deres Vemod lyde over det 
blanke Vand, der steg og faldt lig et roligt aan- 
dende Bryst. 

Skyerne veg i Vest. Aftensolen gød sit svin- 
dende Skær over de syngende Mænd, som 
vendte Ansigtet imod Lyset Hrolf saa paa dem 
og mindedes Hroars Ord. 

Jeg har Baaden i min Haand og vogter Eders 
Skæbne. 

Han stirrede mod de hvide Banker under den 
brune Skov og favnede i sit Blik den hele mørke 
Linje af det gamle Land, som det laa strakt i 
Solfaldsskæret fra Øst til Vest. Hans Sind fyld- 
tes af Højtid. 

Ogsaa det er et Skib, men større og tungere. 
Engang skal jeg bære det i min Haand og vogte 
dets Skæbne. 

Paa et Vink fra Styremanden drejedes Ro- 
ret, og Skibet gled i en stor Bue over det blanke 
Vand. 

Stævnen pegede lige mod Solskiven, der flød 
paa Vandet i sit Guld. Sejlet gled skyggende for; 
men Hrolf bøjede sig til Siden, saa han kunde 
se det lysende Vænge. 

Lige mod Maalet, om end det viger bestandig. 

Bk>t fremad, saa naar jeg det tilsidst. Om ikke 
før, saa i Døden. 

Det syntes ham pludselig, som var Døden det 
største af alle Maal. 

Solen er nede. Det puster koldt over Vandet. 
Det blafrer i Sejlet. 

Styremanden raaber. Svenden slaar Tovene 
løs, og Raaen fires ned med Sejlet. Rosvendene 
holder op at synge. Aarerne løftes af Vandet, 
skriger i Lejet og stritter som Pigge fra den 
skjoldtækte Ræling. 

Hromund, Hake og Starolf samles med Hrolf 
i Løftingen, hvor Svenden bærer Aftensmaden 
frem: Tørfisk, Fladbrød og 01 i Horn. 

Løftingsteltet rejses for Natten, mens Mæn- 
dene sidder to og to i Halvrummene mellem 
Bænkene med Kisten aaben imellem sig. De 
har Føde og Klæder deri. 

Vagten sættes i Stavn, hvor Styremanden 
har sit Telt, i Agter paa Løftingen og i Øse- 
rummet. 

Det knirker og knager i Skibets nylagte 
Spær. Hist og her bredes Soveskindet ud alle- 
rede. 

En snubler over Benene af en anden i det 
snævre Rum, plumper om og skælder. En ler, 
en anden gaber Kæven af Led med et lang- 
trukket Hyl som en indelukket Hund. 

Saa snorkes der her, saa stfiomes der hist. 
Og alt blir stille. 

Da Hrolf vaagnede og stak Hovedet ud af 
sit Telt, gik Hav og Luft i et. Sejlet hang mørkt 
og utydeligt i den hvide Taage. 

Aareme kløvede den tætte Luft, der boblede 
som Damp af en Kedel. Mændene sad tavse og 
roede med bøjet Hoved i den klamme Morgen- 
luft. 

Hrolf skelnede Styremanden ved Masten; 
Vagten i Stavnen kunde han ikke se. 

Han klædte sig hurtig, spiste sin Morgenmad, 
som Svenden havde sat for hans Telt. Hro- 
mund, Hake og Starolf sov endnu i deres Skind. 

Saa gik han ned gennem Forrummet, hvor 
den ma^tige Vaabenkiste stod, skrævede over 
Øserummet til Krapperummet ved Masten og 
talte med Styremanden, der sad med Ryggen 
mod Masten og redte sit Skægs Duske med sine 
knoglede Fingre. 

— Hvor er vi nu? 

— Jeg ved det ikke. Vi ror kun smaat; der 
er ingen Vind; men vi er langt fra Land. 

— Hvoraf skønner du det? 

— Der er ingen Fugle. 

Den hele Dag stod Taagen og spærrede for 
Livet. 

Folkene brummede og skændtes fra Bænk til 
Bænk. Drengene, som havde glædet sig til Æven- 
tyr straks fra Morgenstunden, vidste ikke, hvad 
de skulde tage sig til. 

Hromund lagde for med at synge. Han brum- 
mede sin Bjørnebas ud mod alle fire Verdens- 
hjørner; de andre fulgte trevent efter, men snart 
holdt de op. 

Hake yppede Kiv. Han havde faaet den ringe- 
ste Soveplads, mente han. Starolf bad ham holde 
Mund og slog til ham, da det ikke hjalp. 

De brødes, til Hake laa under. Hromund 
æskede saa Starolf ud. De tog Livtag; men de 
var lige stærke og kom ingen Vegne. 

De lagde sig over Rælingen og søgte at naa 
Vandet; men de kimde ikke. Saa hængte de sig 
udenbords i Armene og lod Benene slæbe i Søen. 
Da de blev kede af det, klatrede de i Masten; 
men den var vaad og Haanden gled. 

Hake naaede dog op og hang overskrævs paa 
Raaen, til Styremanden lod Raaen fire ned,, 
mens han sad der. Han vidste det ikke, før han 
sank, og klamrede sig til med Hænder og Fød- 
der, saa alle lo. 

Hromund og Hrolf løb omkap fra Agter til 
Stævn mellem Aarerne, hver langs sin Ræling. 

Der var glat og vaadt. De snublede ofte, og 

Rosvendene søgte at hindre dem ved at lange 
ud efter deres Ben. 

Hromund faldt over Bord, saa lang han var. 
Det vakte umaadelig Latter. Svendene søgte at 
genne ham væk fra Skibet. Naar han fik Tag i 
en Aare, drejede de den, saa Hromimds Fingre 
gled af, indtil Hrolf, som lo bedre end nogen, 
lod ham komme ombord, da han fik begge 
Arme saa fast om en Aare, at de ikke kunde 
ryste ham af. 

Saaledes sled de Tiden til Middag. De ven- 
tede, at det skulde klare op, naar Solen kom 
højt paa Himlen. Men der blev intet af. 

Tilsidst vidste de ikke bedre end at bede 
Styremanden om en Aare. Da sad Hromund, 
Hake og Starolf og halede ud og sang for mel- 
lem Svendene. 

De lagde sig tidlig til at sove og vaagnede 
ikke før langt ud paa Morgenen. 



VI 

Det var endnu taaget, men ikke saa tæt; thi 
det var begyndt at blæse fra Vest. Der stod 
dampende Væde ind over deres Ansigt. Bølgerne 
var brede og tunge, og Skibet duvede stærkt. 

Det var noget nyt. 

Hromund, Hake og Starolf øvede sig i at staa 
fa^t under Gyngningen. Hver Gang en trimlede, 
lo de andre højt. 

Hromund fik en Fornemmelse i Hovedet o^ 
under Hjærtekulen, som han ikke kendte, og 
det rumlede svært i hans Mave. 

Først ænsede han det ikke; men pludselig 
mærkede han det i Halsen. Inden han fik sig 
vendt, stod det i Straale af hans Mund. 

Han for op med et Vræl; Rosvendene vred 
sig af Latter over Aarerne. 

Hromund blev rasende og sprang paa den 
nærmeste, men Hrolf standsede ham. 

— Det er Søsygen — sagde han. 

Lidt efter kom Turen til Hake. Han naaede 

at vende sig over Rælingen, medens Starolf sad 
g grinte med Hænderne mellem sine Knæ. 

Blæsten tog til. Sejlet blev sænket paa halv og 
surret fast. Skibet stak Næsen i Vandet med et 
Plask, saa Skummet stod højt over Stavnen 
og faldt som Regn over Mændene. 

Da maatte ogsaa Starolf til det. Hrolf kom 
sidst. En og anden af Svendene, som var ny i 
Faget, brød sig over Nakken af sin Formand, 
der brugte Mund og skyndsomst rykkede til 
Side. 

Hromund, Hak« og Starolf fandt det Løjer i 
Begyndelsen. De havde ofte hørt om Søsyge, 
nu prøvede de den selv. Men efterhaanden som 
Maven blev tom, blev Hovedet tungere og Sug- 
ningen for Hjærtekulen saa voldsom, at det var 
umuligt længer at finde det morsomt. 

Hromund var den første, som gav op. Han 
vidste godt, hvad Søsyge var; det havde hans 
Fader forklaret ham for længe siden. En 
Smule Rumlen og Bræk, saa var det forbi. Men 
d-ette her blev værre og værre; og det, som 
kom op, var grønt og lignede Edder. 

— Enten er der Gift i Maden — brølede han 
og vendte Kallunet endnu en Gang — eller onde 
Havjætter har forgjort os. 

Mændene lo; men Hake og Starolf raabte, at 
Hromund havde Ret, de var forgjorte. Det var 

•den forbandede Taage, som gjorde, at de onde 
Jætter kunde liste sig nær uden at blive set. 

De hang over Rælingen med opspilede Øjne 
og aaben Mund, stirrende ud i Taagen for at 
faa Øje paa Uhyret. 

Hromund tog sit Spyd og sin Bue og svor 
ved alt, hvad han vidste af Guder, at det 
første han saa af levende derude i Taagen, det 
vilde han ramme. 

Havet var fuldt af onde Jætter, det havde han 
hørt af sin Amme, da han var en lille Knægt, 
og hans Fader havde ikke benægtet det. Det var 
dem, som lokkede Sømænd i Fare og vendte 
Bunden i Vejret paa Baadene. 

I det samme blev han en Skygge var i Taa- 
gen. Det var, som Væden klumpede hist ude. 

Han holdt Vejret for at lytte. Da hørte de 
alle en Lyd fra Bagbordssiden; og et Øjeblik 
efter saa de Omrids af Aarer og hørte deres 
Plask. 

Et Sejl blev synligt, og under det Skroget af 
en Snekke, der omtrent holdt Kurs med Hrolfs 
Skibe. 

Derovre opdagede man nu ogsaa Langskibet. 
Thi Roret drejedes, saa Skibene løb sidelæns. 

Alle Mænd var sprunget op imdtagen Ro- 
svendene, der sad over Aarerne og stirrede mod 
Skibet. 

Hromund, Hake og Starolf stod foran Hrolf 
i Løftingen og søgte efter Mænd paa det døde 
Skib. 

Sejlet var gammelt og forrevet. Rælingen 
manglede Skjold hist og her. Rosvendene var 
ikke fuldtallige. Der var knap det halve Antal 
Aarer ude. 

Da saa de i Agterenden hist ovre en Kæmpe- 
skikkelse ved Roret, ubevægelig, som om han 
sov. Ansigtet kunde de ikke skelne. 

— Der er Jætten — raabte Hromund og 
gjorde et Spring, som vilde han udover Ræ- 
lingen — Det er ham, der har sejdet over os. 

Hrolf lod Roret dreje, saa Langskibet gled 
nærmere til. 

Nu saa de ham tydelig. Kæmpen ved Roret. 
Fra det lange Ansigt, rammet ind af graat Haar, 
stirrede det paa dem med ét Øje og den store 
flade Næse løftet som et Elsdyrs Mule, naar den 
vejrer. Den vældige Næve laa fast om Ror- 
pinden. 

— Har du forgjort os. Jætte? — raabte Hro- 
mund. 

De syntes, at han nikkede derovre; men der 
lød intet Svar. 

Just som Hromund vilde slynge sit Spyd, 
rejste der sig et Spøgelse under Løftingen. En 
knokkelmager Kæmpe med et stort hvidt An- 
is* 

sigt fuldt af brune Skjolde. En nøgen Hals, men 
Skægvækst paa Brystet. Han havde ingen Hue 
paa; det graa Haar stod i Tjavser fra hans Tin- 
ding. 

Han stod med Hænderne fladt paa sine Knæ. 
Med aaben Mund og lange sorte Hestetænder 
stod han og lo ad Drengene i hule Mavedrøn. 

— Ja grin du kun I — raabte Hromund. Han 
følte sig midt i Æventyret, nu endelig, og 
brændte efter at bruge sine mange nye Vaaben. 

— Ro nærmere til, dit sorttandede Aadsel, 
at jeg kan plante mit Sværd imellem dine Skul- 
dre, saa hele Knokkelværket rasler sammen. 

Hake og Starolf raabte nu ogsaa og fægtede 
med Armene af Kampiver. 

Kun Hrolf stod stille og maalte Skibet med 
Haanden paa sit Sværd. 

Idet Hromund aabnede Mimden for nye 
Skældsord, for dét fra hans Mave i hans Hals, 
og det blev ikke Ord, som skyllede over Ræ- 
lingen. 

Da slog Latteren ud af det fremmede Skib. 

Knokkelmanden og Kæmpen ved Roret — 
det drønede fra deres Hulrum, det rystede gen- 
nem deres Kroppe. Rosvendene krummede sig 
over Aarerne. De lo saa godt, at Svendene paa 
Hrolfs Skib maatte til det ogsaa; det smittede 
tværs gennem Taagen. 

Noget tykt og sort kom til Syne paa Rælingen 
derovre. Som en mørk Kat, der gled paa 
Bugen langs Kanten, en Kat med et graat og 
stridhaaret Hov<ed. Bag Dyret kom et andet 
levende Væsen til Syiie: et Hoved og en Krop. 

Da saas det, at Katten var kun en Arm i et 
loddent Kofteærme, dens Hoved kun en graa- 
haaret Næve, og begge hørte de en tredje Kæm- 
pe til, der med Armen støttet mod Rælingen 
rejste sin tunge Krop fra Løftingsdækket. 

Et skaldet Hoved, saa fuldt af Ar og Knuder 
som en gammel Egebul. Det var svært at finde 
Øjnene i den hærgede Masse; men omsider saa 
de dem stikke i Dybet bag en Næseklump. Kæ- 
veme var som en skurvet Bjørns, og Skuldrene 
sluttede til Hovedet uden Hals som hos en Okse. 
HaandlufFen hang død langs Skibssiden. Det 
blaanende Ansigt stirrede paa dem. De kunde 
høre Aandedrættet hvæse som en Smedebælg. 
Pludselig aabnedes Gabet, og et Brøl slap løs fra 
Dybet. Det var Latter. 

Da kunde Hromund ikke styre sig længer. 
Skønt Uhyret derovre var vaabenløst, lagde 
han Buen til Kinden og sendte en Pil mod 
Egebullen. Den ramte i en Knude over Øret, 
blev siddende og svippede i Luften. 

Det brølede igen. Kæmpen rev Pilen af Knu- 

den, greb et Spyd og slyngede det mod Hro- 
mund. 

Hromund dukkede sig. Spydet gik tværs gen- 
nem Sejlet og faldt i Vandet langt ude paa den 
anden Side Skibet. 

Da skete der noget, som forbavsede Drengene. 

I samme Øjeblik Kæmpen saa, at Spydet 
fejlede, kom hele hans klumpede Krop i Be- 
vægelse. Brystet gik som en Blæsebælg. Det 
blaa Ansigt blev ildrødt. Kinderne forskød sig, 
strammedes, blev blanke; og Munden gik paa 
vid Gab. 

Han hoppede paa sine korte Ben, saa det 
rungede i Dækket; han fægtede i Luften med 
de vældige Arme, skød Hovedet frem som en 
Buk, der vil stange. Øjnene glødede, og Mun- 
den stod i Fraade. Han skreg og hvæsede paa 
samme Tid, som en stinget Orne og en hunde- 
bidt Ulv. Øjnene veg ikke fra Hromund. Han 
sagde Ord, som ingen forstod. Tilsidst tog 
han fat i Rælingen med begge Hænder for at 
rykke den op med Rod og komme over til sin 
Fjende; han havde glemt, at der var Vand 
imellem dem. 

Da Knokkelmanden med de sorte Tænder 
saa, hvad der gik af hans Fælle, begyndte ogsaa 
han at ryste over Kroppen og fægte med Ar- 
mene. Han forvred Ansigtet paa det frygteligste. 

En Strøm af Skældsord flød af hans sorte Gab. 
Det kom saa hastig, at man intet kunde fatte 
ud€n Hylet. Skummet drev ham ned ad Hagen, 
mens han snappede efter Vejret af Raseri. 

— Det er Bersærker — sagde Styremanden 
tn Hrolf — Bedst er det at komme bort. 

Hrolf saa forbavset paa ham. 

— Nej. 

Han drog sit Sværd, skød Hromund til Side 
og raabte: 

— Du Mand ved Roret, styr nærmere, at dine 
Fæller kan komme tU at køle deres Blod. 

Manden derovre rejste sig, greb et Skjold 
og stak det frem for den tykke Kæmpe, som rev 
det til sig, krammede det i sin Bjørnefavn, stak 
det op mod Munden og bed i Randen, saa det 
knagede. 

Knokkelmanden fik en knækket Aare stukket 
ud af den nærmeste Rosvend. Den brød han 
over sit Bryst og flænsede Stumperne til Pinde- 
brænde. 

Manden ved Roret raabte til Hrolf: 

— Tøv, saa skal vi komme. Men I har flere 
Aarer, og hvad Ære er der ved at ro om- 
kap med saadanne Hvalpe som I? — Der har 
du en til Erindring. 

Han dukkede sig hastig i det samme og slyn- 
gede sit Spyd, saa det hvinede gennem Luften. 

Hrolf veg af, men det fløj gennem hans Haar, 
saa tæt at det rørte hans Øre. 

— Jeg skal nok bie — raabte han. 

Styremanden saa op efter Ordre. Hrolf nik- 
kede. Roret blev drejet, og Rosvendene trak paa 
Aareme. 

— Skrub heller af, Drenge, — sagde Manden 
ved Roret venligt — mens der endnu er Liv i 
Jer. 

Hake havde fundet sit Spyd og tog godt Sigte 
paa Kæmpen, der stod og rasede uden Dæk- 
ning. Men Hrolf raabte til ham, at han skulde 
la^ge Spydet. 

Hromund var kommen sig af sin Forbavselse. 
Nu slog han en mægtig Latter op og raabte: 

— I brøler godt. Jætter; men kom nu bare 
nærmere, saa skal I faa noget at brøle af. 

Hrolf skød ham til Side og raabte igen til 
Manden, der stod ubevægelig med Haanden om 
Roret og drejede Snekken nærmere op mod 
Langskibet, mens han ufravendt betragtede dets 
unge Høvding. 

— Hvem er du, enøjede Mand? 

Manden derovre havde ikke Øjnene fra Hrolfs 
lyse Hoved og stærke Blik. Det var, som om han 
ledte i sin Hukommelse; hvor han havde set det 
skønne Syn. 

— Jeg er Svipdag — sagde han omsider — 

Vil du vide mere, saa var det mig, der dræbte to 
af Adils' Bersærker og jog Resten af Gaarde. 
Siden tog de mit ene Øje. Se du at komme 
bort med dit Skib og dine Drenge, mens det er 
Tid endnu. 

— Jeg flyr ikke Død^nl — sagde Hrolf. 
Svipdag saa længe paa ham. 

— I er for unge til at dø — sagde han — 
Jeg ser paa dine Øjne, at der kan blive en stor 
Mand af dig. Du har gode Skuldre, og Ho- 
vedet sidder paa Halsen, som det skal. Ved du, 
Dreng, at du ligner Kong Helge, som jeg fulgte 
til Upsal. Han var den skønneste Mand, jeg har 
iset; men Odin undte ham ilde. 

— Jeg er Helges Søn — raabte Hrolf og 
strakte Armene ud over Rælingen af Beva^gelse. 

— Er du Hrolf, da har jeg svoret dig Tro- 
skab til min Død paa din Faders Sværd. 

Kæmpernes Raseri var blusset op paany, da 
de saa Skibene nærme sig hinanden. De raabte 
saa højt, at Svipdag ikke kunde høre Hrolfs 
Svar. 

Han greb den store Øse og rakte den ud for 
den tykke, der slog begge sine Luffer i den, 
som var den et levende Væsen. Knokkelmanden 
fik paa et Vink af Svipdag et Bænkebrædt 
stukket ud til at flænse i. Det hjalp en Stund. 

Svipdag fortalte nu Hrolf, at han og hans 

Mændene lo. 

Hake og Starolf havde faaet Hvitsærk væltet, 
men han havde en Haand i hver og arbejdede 
den langsomt op mod deres Hals. 

Bejglad kom saa vidt til Besindelse, at han 
saa, hvorledes Hromund hang over Vandet. Det 
glimtede i hans smaa Øjne. Han skurede sig paa 
Bagen hen til Rælingen, vrikkede Hromund om, 
saa hans Arme maatte slippe Skibssiden, rakte 
sig ud over Rælingen og svingede ham i Hælen 
frem og tilbage, saa Hromunds Hoved og Bryst 
slæbte gennem Vandet. 

Hromund prustede, vred sig krampagtig og 
søgte forgæves at faa Tag i Skibssiden. Da han 
omsider blev slap i Bevægelsen, tog Svipdag med 
begge Hænder om Bejglads Næve og sagde: 

— Slip ham nu. Broder. Han er jo kun en 
Hvalp. Der er ingen Ære ved at tage hans Liv, 
før han bliver større. 

Bejglad saa op og slap Taget, kiggede saa 
nysgerrig over Rælingen for at se, hvad der blev 
af Drengen. 

To af Hrolfs Svende sprang ud og fik Hro- 
munds Hoved over Vandet. En Aare blev hevet 
overbord; og da Hromund havde ligget lidt med 
Armene over Bladet, kom han tU Kræfter og 
kravlede selv op i Forrummet. 

Mens han stod der og rystede sig med vilde 
Øjne og sammrøibidte Tænder, saa Bejglad 
nysgerrig paa ham. Saa plumpede han ned til 
ham og rakte Næven frem. 

— Du er den modigste Dreng, jeg har mødt. 
Du skal være min Fostbroder. 

Hromund saa vildt til ham og vilde hugge løs. 
Men saa gik det pludselig op for ham, hvilken 
uhyre Ære det var. 

Tænk, om han engang kunde blive saadan 
en Bersærk, med Bjørnekræfter og Knuder i 
Hovedet og Fraade om Munden I 

Han blussede af Stolthed over Tilbudet og 
slog sine vaade Arme om Kæmpeklumpen, der 
lo, saa Vandet drev ham af de smalle Øjen- 
render. 

Da Hvitsærk hørte Bejglad le, slap ogsaa han 
Taget, rejste sig, tog Drengene i Nakken, rystede 
dem sammen og sagde, at der kunde godt blive 
Hunde af et Par Hvalpe som dem. 

Hrolf tog de tre Bersærker, deres Snekke og 
hele Besætning i sin Tjeneste. Han gav dem alle 
Gaver og skænkede Snekken et nyt Sejl af dem, 
han havde med i Reserve. 

Saa drog Hrolf i Vesterled og høstede Hseder 
og Guld. 

Aaret efter laa Svipdag og hans Brødre en 
Aften om Baalet paa en lille keltisk 0, de havde 
erobret samme Dag. 

Bejglad sov; men Svipdag og Hvitsærk sad 
paa Hug med Hænderne om deres Knæ og 
stirrede ind i den døende Ild. 

Da sagde Svipdag til sin Broder: 

— Forunderligt er det med Hrolf. Hvad vi 
andre grubler os til af Aarenes mørke Lære, 
det ser han straks i Lyset. Har du nogensinde 
set Øjne, som kunde taale at se mod Sglen? — 
Deraf kommer det. Nu Drengene, som han har 
med sig, — os driller de; altid maa vi have Haan- 
den rede. Men han styrer dem blot med Blikket. 
Han ser paa dem; straks faar de hans Lyst og 
Mod og Vilje. De tror, at det er fra dem selv, 
det kommer. Nej. Det er hans Blik, som yng- 
ler i dem, saa de øver Stordaad, saa unge de 
er. Aldrig har jeg kendt nogen, der var Herre 
som han. Ingen frygter ham; alle elsker de 
ham, som de elsker sig selv. Uden Daad er han 
Fader til deres Bedrifter. Jeg ved ikke, hvor- 
ledes det er. Selv jeg, som nu er gammel, naar 
hans straalende Øje dvæler ved mig, saa synes 
jeg, at Solen skinner. 

Han tav og stirrede frem i Ilden. Saa sagde 
han: 

— Den Dag Kong Helge styrtede sig i sit 
Sværd paa Fyris Sletten, da kom hans Fylgje 
skridende igennem Taagen. Hun strejfede mig 
med sit Blik. De Øjne har Hrolf. 

Saa lagde han sig, svøbte sig i sin Kappe og 
sov. 



VII 

Mens Hrolf laa i Leding, kom Hrørik, Hroars 
Søstersøn, ned fra Norge. 

Regner, som havde fostret Helge og Hroar, var 
død; Hrørik vilde nu have sin Moder Signes Lod 
i Arv og Rige. Han var grisk af Sind og slægtede 
Kong Frode paa. 

Fra Barn havde Hrørik hørt sine Morbrødres 
Ros synge, til hans Hjærte løb fuldt af Nid. 
Han klagede sig for Signe, at Regner altid hav- 
de foretrukket sine Fostersønner, og krævede, 
at hun skulde give ham Hilsen med til Hroar, 
at der tilkom hendes Søn en Tredjedel af Riget 
Han havde fra lille hørt om Skjoldungeringen; 
og det var hans Agt, om Hroar nægtede ham 
Lod i Riget, da at kræve Ringen som sin mød- 
rene Part. 

Signe gav langt om længe sit Minde til hans 
Færd, udrustede ham med tre Langskibe, som 
havde været Regners, og gav ham den Hilsen 
med til Hroar, som han ønskede. 

Hroar tog vel imod sin Frænde og hans store 
Følge. Ved Gildet i Hallen frembar Hrørik sit 
Ærende; men Hroar svarede, at han kunde intet 
give, da det var Helges og hans og alle Mænds 
Vilje, at Hrolf skulde have Riget ubeskaaret. 
Naar Hrolf havde taget Arven, blev det hans 
Sag, om han vilde unde sin Fætter nogen Del af 
Riget. Ringen, sagde Hroar, var Hrolfs fædrene 
Arv. 

Hrørik bed Vreden i sig og sejlede bort alle- 
rede Dagen efter, da Vinden blev gunstig. Hroar 
fulgte ham paa Vej. Midtvejs i Fjorden be- 
gyndte Hrørik igen at tale om Ringen og bad 
om at se den. 

Hroar krængede Kofteærmet op og drog den 
seksfoldig slyngede Rin^ af sin Arm. 

Hrørik tog den i begge Hænder og bøjede sig 
ud over Rælingen for at komme fri af Sejlets 
Skygge. Idet han rakte den op og lod Solen 
blinke i dens Guld, slap han den. Den strejfede 
Skibssiden i Faldet, klingrede, som klagede den 
sig, og gik til Bunds. 

Hrørik viste sine tomme Hænder og lod meget 
bedrøvet. 

Hroar blev hvid; hans Læber dirrede, og 
hans Blik borede sig ind i Hrøriks, saa han 
slog Øjet ned. Hroar greb ogsaa til sit Sværd, 
men betænkte sig. 

— Nu ligger Skjoldungeringen paa Fjordens 
Bundl — raabte han højt mod sine Mænd. 

Nogle for op og saa truende paa Hrørik. 
Andre bøjede sig ud over Rælingen og søgte at 
fange Guldets Blink paa Bunden. 

Men Agner, en jysk Jarlesøn, der nys var 
kommen som Gsest til Hroar, lagde sine Vaa- 
ben, kastede Hjelm og Kofte og sprang over 
Bord. Han kunde holde Vejret i lang Tid og var 
en udmærket Dykker. 

Mændene laa over Rælingen og fulgte hans 
Færd. Det varede noget; saa dukkede han op et 
Stykke ude, hævende Ringen højt over Vandet 
i den ene Haand, mens han svømmede med 
den anden. 

Under Mændenes Jubelraab blev han halet 
ombord. Da han stod paa Løftingen, slog Hroar 
Armene om ham, saa vaad han var, og sagde: 

— Forlang af mig, hvad du vil. 

Hrørik lod, som han var meget glad, strøg^ 
en tyk Guldring af sin Arm og rakte den til 
Findegave. Men Agner afslog Gaven og vendte 
ham Ryggen uden Tak. 

Kort efter tog Hroar Afsked, ønskede Hrørik 
god Rejse og vendte hjem med sine Skibe. 

Om Aftenen, da Agner sad i Teltet hos Hroar 
og hans bedste Maond, spurgte Kongen: 

— Har du saa bestemt, hvad du vil have af 
mig? 

Agner tænkte paa'Hrut. Han havde forelsket 
sig i hendes duggede Øjne og det næsten hvide 
Haar, endskønt hun var ældre end han; men 
han vilde ikke sige det. Han var endnu for 
ringe, syntes haai. Først naar han havde øvet 
Bedrifter, hvoraf der stod Ry, vilde han komme 
og kræve hende. 

— Und mig Tid at betænke mig. 

Hroar gættede hans Tanke og lod ham have 
sin Vilje. 

Ved Fjordens Udløb lagde Hrørik sine Skibe 
ind i Vigen og gik i Land om Natten med sine 
Mænd. De stjal Heste, hvor de fandt dem, og 
red gennem Skoven. 

De kom til Lejre kort før Daggry, dræbte 
Vagten og besatte alle Udgange. Selv gik Hrø^ 
rik ind i Hroars Kammer og gav ham Dødsstød, 
ntens han endnu laa i Sengen. Saa tog han Ring- 
gen af hans Arm. Da det blev lyst, lod han sine 
Mænd raabe Sejren ud og truede med at svide 
Kongsgaarden og hele Lejre af, hvis Byen ikke 
faldt til Føje. 

Han satte Vagter overalt, lod Aarerne tage 
af Hroars Skibe, de faa som laa i Havnen, at 
ingen skulde undvige. Hen paa Aftenen kom 
Hrøriks Flaade ned fra Fjordmundingen og 

spærrede Farvaindet, saa at ikke en Baad kuiade 
uiidgaa den. 

Der vaT stor Sorg i Lejre over Hroar, som 
havde været god Konge; men mange slog sig 
til Taals med, at Hrørik var af Skjoldunge- 
slægten saa vel som Hroar. Naar han havde 
faaet Held til sin onde Gærning, maatte det jo 
være Odins Vilje. 

Vagten raaber „Land". Styremanden gen- 
tager det, og alle Roerne synger det i Kor. 

Hrolf vaagner ved Raabet og tumler ud af sit 
Telt. 

Hromund og Starolf hænger i Forrummet 
over Rælingen, Hake rider paa Raaen for bedre 

Wil '*yCa 

Hrolf stirrer ud i det taagede Øde over Van- 
det. Først ser han intet. Saa toner en brungraa 
Linje frem som Brynet i et gammelt vejrbidt 
Ansigt. Graavejret skælver og bliver til Skyer, 
der lysner i Randene. Saa skinner det af Sol 
bag Mørket, som et Smil igennem Taarer. Og 
Smilet lyser over Landet. 

— Hvor fladt — hvor ringe 1 — er det første 
Bud til hans Blik; han kommer fra grønne høj- 
barmede Kyster. 

Hans Øje møder Hromunds og Starolfs. De 
ser op fra Rælingen med Væde i Skægget. 

Hrolf stirrer ufravendt derind. Det er som et 
dugget Øje, tænker han; og Hrut staar lyslevende 
for ham med sit hvide Haar. Han mindes Hroars 
Omfavnelse, da de skiltes; et pludseligt Tung- 
sind trykker ham om Hjærtet i det samme. Han 
længes saa heftig efter hans trofaste Øjne, at han 
sukker derved. 

Smaat og lavt, men det er mit Hjem. 

Saa skyller Glæden igennem ham som en 
varm Strøm. Hans Øjne straaler — 

Engang skal han bære det i sin Haand, som 
han bar Skibet, vogte dets Skæbne. 

Hroar vil staa foran Kongshallens Dør med 
Haanden skyggende for Øjet og tælle Skibene. 
Der er et Langskib mere, end da han drog ud. 
Fem Mand har han mistet i Kamp, men otte har 
han vundet. De bad om at være i hans Tjene- 
ste, saa høj og lys og herlig en Helt. 

Hæder har han vundet. Han har fordrevet 
Kelterne fra Øer, som de havde taget tilbage 
fra de danske. Meget Guld har han vundet, 
men Trælle ikke; dem gav han helst fri. Og han 
har faaet sit første Saar; der sidder Ar i Kinden 
efter en Pil. 

Maager kommer strygende paa rappe Vinger. 
Højt oppe sejler en Øm; og Marsvin boltrer sig 
for Dragens Bov. 

En Fisker forude hører Langskibets Aare^ 

sang. Han vender sig forskrækket, hejser Sejl 
mod den svage Vind og ror af alle Kræfter. Men 
Dragen er over ham. 

Vagten i Stavnen raaber ham an. Da han 
hører sit eget gode Maal, lader han Sejlet falde 
og ror ind til Dragens Side. 

Hrolf bøjer sig over Rælingen og ser ned i 
hans Baad. 

— Har I set skønnere Fisk? — siger han til 
Drengene. 

De ligger over Rælingen i Forrummet og 
stirrer paa den levende blinkende Masse paa 
Baadens Bund. Det er gode danske Fisk af 
dem, de har set saa langt tilbage, de kan huske, 
naar Baadene laa tunge og vaade ved Fiske- 
broen efter Morgenens Dræt. 

Jo, det er de skønneste Fisk, de har set. 

Hrolf køber hele Drættet. Da Fiskeren kom- 
mer ombord, spørger han: 

— Hvor langt er vi fra Lejre? 

— Hvis Vinden holder sig, seks Timers Rejse. 

— Jeg vil skænke de Fisk til Kongens Bord. 

— Nuomstunder er der liden Brug for Fisk 
i Kongsgaarden. Anderledes var det i Kong 
Hroars Tid. 

Hrolf tager sig til Hjærtet; det standsede sit 
Slag et Øjeblik. Hromund griber Fiskeren i Ar- 
men. 

— Hvem er Konge nu? — spørger han hvast. 
Fiskeren fortæller om Hroars Drab og Hrø* 

riks Sejr. 

Imedens sidder Hrolf med bøjet Hoved og ser 
ned i sine Hænder, som var der noget i Vejen 
med dem. En Taare triller i hans Skæg og dryp- 
per fra Skægget paa Haanden. Han visker den 
bort; maaske var det Sved. 

Da Fiskeren har sluttet sin Beretning, tier 
alle. Det varer en Stund, før Hrolf er fær- 
dig med sine Hænder. Saa løfter han Hovedet« 
stryger en Guldring af Armen og giver den til 
Manden. 

Fiskeren ror bort, mens Rygtet løber fra Sk3> 
til Skib. Suk og Forbandelser høres mellem Bæn- 
kene, men Hrolf sidder sammensunken over 
sine Hænder, som om han sov. Tilsidst hviler 
alles Øjne paa det sænkede Hoved foran Løf- 
tingsteltet; men ingen tør nærme sig Sorgen. 
Der er saa tyst; Smaabølgernes Leg langs Skibs* 
siden er den eneste Lyd. 

Da rejser Hrolf sig omsider. Han er meget 
bleg, og hans Øjne saa tunge og blændede, som 
de aldrig har set det. 

— Den lyseste Mand er falden for Svig. 
Han iser ud over de lyttende Hoveder, bort 

mellem Sejl og Mast og Stavn, mod et Syn 
for ude. 

— Ser I hans trofaste Øjne? — Ser I den 
. brede Pande og det stride Haar? 

De drejer Hovederne og ser, hvor hans Blik 
søger hen. 

Hromund nikker med Vand i Øjnene. Han 
ser det; han ser det. 

— Hører I hans Stemmes dybe Klang, som 
vilde Jer saa vel? 

Ja, ja — jeg hører den. 

— Aldrig skal den lyde mere. Se, fra det ly- 
sende Vænge stirrer han ned i denne Stund. 

De følger hans Blik mod Skyen. 

— Farbror Hroar, det er min Vilje, at Hrørik 
skal dø. 

Hromund kan ikke styre sig længer. Han 
springer op og raaber: 

— Hrørik skal dø. 

Alle springer op, drager Sværdet og raaber: 

— Hrørik skal dø. 

Det gaar som et Uvejr over Skibene fra For 
til Agter: Hrørik skal dø. 

Styremanden og Bersærkerne og Drengene 
— de samles hos Hrolf. De vil sætte Kurs mod 
Lejre. Men Hrolf ved bedre Raad. 

— Vi er faa; sikkert har Hrørik Spejdere 
i Fjorden. Vi maa naa Lejre gennem Skoven. 



VIII 

De sejlede syd paa gennem Bæltet og lagde 
ind i en Vig, da det blev mørkt. Paa Stranden 
holdt de Raad uden at tænde Baal. 

Svipdag sagde: 

— Nu maa du ride fra By til By og rejse 
Folket, om du vil lyde mit Raad. 

Hrolf sad længe og tænkte med bøjet Hoved. 

— Hrørik har Spejdere over Øen — sagde han 
omsider — Den, som selv har brugt Svig, ven- 
ter kun Svig af andre. Har han end ladet sig 
hylde paa Tinge, saa tror han dem dog ikke. 
Hvorledes skulde han tro d«m, naar han ikke 
kan tro sig selv? — Vi maa vandre ved Nat gen- 
nem Skoven, som fredløse Skovgangsmænd; 
og ingen Heste tør vi købe eller røve. 

Hrolf valgte Svipdag og hans Brødre og en- 
kelte andre af de bedste, der som Bersærkerne 
var ukendt i Lejre, og&aa Hromund paa hans 
indstændige Bøn. Resten lod han blive paa Ski- 
bene. De skulde sejle tilbage gennem Bæltet, 

holde sig skjult i Søen nogle Dage og saa staa 
Fjorden ind og vente paa Tegn. 

Hrolf og hans udvalgte vandrede efter Sol og 
Stjerne. Om Dagen holdt de sig skjult, naar de 
var nær beboede Steder. Da de naaede Lejre- 
skoven, hvor Hrolf kendte hver Vej og Dyresti, 
holdt de Rast i en Sandgrav, skjult af en mæg- 
tig Vindfælde. 

Hrolf byttede Dragt med en Nordmand, for 
om ikke Fuldskægget alene skulde gøre ham 
ukendelig. 

De naaede Skovbrynet lige før Morgengry. 

Der nede laa Kongsgaarden endnu halvt i 
Mørke. De saa, at der var rejst Bjælkemur uden 
om Hegnet. I Muren var en Port og over 
den et firkantet Taarn til Vagten. 

Med Svipdag i Spidsen og Hrolf forklædt 
imellem sig gik de ad Stien ned imod Taarnet, 
medens Hromund og andre skulde liste sig 
bag om Offerlunden og enkeltvis søge ned i 
Lejre By til gamle Kendinger. 

Vagten saa dem fra Taarnet komme slen- 
trende én efter én ad Stien, som trætte vej- 
farende. 

— Hvem der? — raabte han, da Svipdag 
naaede Porten under Taarnet. 

— Frænder fra Norgel — svarede Svipdag 
og standsede — Luk op; vi er sultne. 

— Paia denne Tid kommer ingen ind. 

— Vi har lidt Skibbrud i Sundet og har van- 
dret den hele Nat gennem Skoven. Luk os ind; 
vi er sultne. 

— Hvad hedder du? 

— Svipdag fra Norge. Jeg sejlede med mine 
Mænd til Danmark for at tage Tjeneste hos 
Kong Hrørik. Luk os ind; vi er sultne. 

— Vent! 

De hørte Vagtea kalde. En anden kom til. De 
hørte dem hviske sammen, mens de saa paa de 
fremmede og gjorde sig lystig over Bejglads 
Hoved. 

Solen stod op. Hjortborgs Takker tindrede 
bag Muren. Det gjorde ondt i Hrolfs Hjærte; 
det var som en Hilsen fra hans døde Farbror; 
det var jo ham, der byggede Borgen. Han bøje- 
de Hovedet og saa paa sine Hænder for at skjule 
sin Bevægelse. 

Der lød Trin ad en Trappe. Lidt efter kom 
hjelmklædte Hoveder til Syne i Taarngluggen. 

Svipdag hilste og gentog sit Ærende. 

— Luk os ind. Vi er sultne. 
Mændene saa paa ham og hans Følge. 

— Vent I — sagde de. 

Det varede en Stund. Saa hørte de Folkene 
vaagne i Kongsgaarden. Der lød Stemmer og 
rasledes med Vaaben og Kar. 

Hrolf og hans Mænd havde sat sig i Græsset 
for at vente. Hrolf sad, saa han kunde se ned 
over Byen. Han ventede paa et Tegn fra Hro- 
mund, at han var naaet frem. 

Imedens kom der Folk fra Kongsgaarden ud 
til Bjælkemuren og saa nysgerrig paa de ven- 
tende fremmede. Paa Stien gik nogle Piger forbi 
og fniste ad Bejglads Knuder. En Træl kom 
gaaende med Spande. Hrolf saa op i det sam- 
me. Da var Trællen ved at taJbe Spandene. Han 
havde genkendt Blikket. Hrolf saa det, sprang 
op for at standse ham, men betænkte sig. De 
rejste isig alle og nærmede sig Porten. 

Svipdag raabte: 

— Jeg har hørt Kong Hrørik berømme som 
en vennesæl og gæstfri Mand. I vil £aa en Ufærd 
af ham, naar han vaagner og hører, at I har 
ladet sultne og vejtrætte Landsmænd tigge ved 
hans Port. 

Der blev Uro deroppe bag Gluggen. Trappen 
knagede. Flere kom til og kiggede ned. Hrolf 
kendte den enes Ansigt. Det var Trællen, som 
nys gik forbi. Han pegede ned og hviskede; den, 
han talte med, var en af Hroars Svende. 

Svenden mødte Hrolf s Blik og raabte: 

— Velkommen tilbage, Hrolfl 

Hrolf drejede Hovedet, som saa han efter. 

hvem den Hilsen galdt. Ogsaa Svipdag og de 
andre vendte sig og saa til alle Sider. 

Byen begyndte at røre paa sig dernede. Folk 
kom frem af Hytterne. Nogle bar Brænde, andre 
^ik med Kappen tæt samlet om Kroppen. Hrolf, 
som kendte hvert Hus fra sin Barndom, kunde 
mærke, at der var sket noget. Han vogtede sig 
vel for at lede Vagtens Blik. 

Nu skelnede han Hromund mellem to kappe- 
klædte. De slentrede sammen opefter mod 
Kongsgaarden og kiggede op i Luften, som 
agtede de sig til Skovs for en hel Dag og nu tog 
Kending af Vejret. 

De i Taamet havde saa travlt med at stirre 
paa de ventende fremmede og grøfte, om Træl- 
len mon virkelig havde set rigtig, at de ikke gav 
Agt paa Byen. 

— Hvad bliver det til? — raabte Svipdag og 
lod, som han var vred for Alvor — Jeg har 
tjent Kong Adils og er ikke vant til at tigge 
om Mad eller Tjeneste. 

— Vent! — raabte Vagten — Nu er Kongen 
ved at kls&de sig. 

Hromund var nu saa nær, at Hrolf kunde 
skelne hans Ansigtstræk. 

Hrolf vendte sig og lod, som om han strakte 
sig af Søvn og Kedsomhed. I samme Øjeblik 
satte Hromund og hans Fæller i Løb op mod 

Taarnet. Og pludselig blev Stien levende. Alle 
de, der slentrede og puslede rundt om ved Hyt- 
terne, som gik de over deres daglige Morgen- 
dont, de vendte nu Front og satte i Rend op 
over mod Stien, alt hvad de orkede. Frem bag 
Buske og Træer, overalt hvor der var et Skjul, 
løb Mænd til med Favnen fuld af Halm og 
Brænde. 

Da først fik Vagten Øje paa, hvad der var i 
Gære. Han udstødte et højt Raab og blæste i sit 
Kohorn. Trappen knagede af Folk, som løb ned. 
Der lød Støj af Stemmer og Vaaben bag Muren. 

Hrolf sprang op og raabte til Svenden, som 
havde kendt ham: 

— Har du forraadt Kong Hroar, saa son nu 
din Brøde. Luk os ind, og Odin vil tilgive dig. 

Svipdag raabte: 

— Er norske Mænd bleven Niddinger, siden 
jeg drog fra Norge? — Her staar den ædleste 
Kongesøn foran sin fædrene Gaard. En Nord- 
mand har dræbt hans Fosterfader ved Svig, og 
Nordmænd gør Tjeneste som hains Haand- 
langere. 

I det samme susede en Pil fra Taarnet. Svip- 
dag tog den i sit Skjold og sendte den tilhage 
med Haanden. 

Saa faldt der en Styrtregn af Spyd og Pile. 
Men hver Gang Hrolf og hans Mænd vilde sende 

•dem tilbage, dukkede Mændeiie sig bag Bjælke- 
muren og haanede dem. 

De Lejre Mænd sneg sig fra Siden ind langs 
Muren med Skjold over Hovedet og lagde Halm 
og Ved under Stolperne. Mens Mændene i Taar- 
net stredes med Hrolf og hans Kæmper, begynd- 
te det at knitre og blusse. 

Men Taamet og Porten turde ingen nærme 
sig. Da var der en ung Svend, som greb en ry- 
gende Brand i den ene Haand og et stort Knippe 
Halm i den anden. Han havde haft det bundet i 
sin Kappe og holdt det nu over sit Hoved som 
et Skjold, mens han løb ind under Porten. 

Hrolfs Mænd hidsede ham med Raab, mens 
de sigtede paa Mændene i Taamet for at 
hindire dem i at bøje sig ud af Gluggen og 
dræbe den forvovine. Men de havde intet 
andet at kaste med end de Pile og Spyd, 
som var bleven sendt imod dem selv. De brugte 
dem saa godt, at et Par trimlede om med Brag 
•deroppe bag Gluggen; men de kunde ikke hin- 
dre Pileregnen. 

Svenden fra Lejre, hvor raphaandet han end 
var, saa sad dog flere Pile fast i hans Ryg, før 
han havde faaet Ilden til at fænge. 

Endelig blussede det. Kæmperne for til og 
dækkede ham med deres Skjold, da han løb til- 
bage. Et Stykke borte, hvor Pile ikke kunde 

naa, segnede han og blev baaret ned til Byen. 

Bag Muren løb de frem ag tilbage for at sluk- 
ke. Vand blev baaren til; men det forslog ikke. 
De turde ikke vove sig ud, hvor det brændte; 
og hvad der blev hældt ned fra -Murranden, 
faldt kun spildt til Jorden. 

Hrolf og hans Mænd havde samlet sig i 
Klump foran Porten, rede til at dræbe den før- 
ste, der kom til Syne. 

Da lød der en høj norsk Røst ned fra Taar- 
net: 

— Kong Hrørik hilser sin Frænde Hrolf og 
lader ham sige, at hans Fædrenearv ligger 
urørt i Kisterne og venter ham. For Kong 
Hroar vil han yde Mandebod efter gode Mænds 
Skøn. 

— Hils Kong Hrørik — raabte Hrolf — at 
Fædrenearv og Guld og Mandebod maa han 
gerne beholde, naar Hrolf kun maa faa hans 
Liv. 

Taarnets Underbygning stod i Lue. De be- 
gyndte at faa det varmt i Fødderne deroppe. 
De trippede og stønnede; der var ikke til at 
blive staaende rolig paa et Sted. 

Svipdag raabte: 

— Hej Nordmænd. Kom ned, mens det er 
Tid endnu. Kom ud og tjen den ædleste Herre 
og lad Ræven brænde i sin Hule. 

Da blinkede det i Solen over Muren. Det 
klang og klingrede. Det regnede med Ringe og 
Smykker af Guld. 

Og Stemmen lød igen: 

— Se her, Nordmænd, dette er HrolCs Arv, 
som han har forsmaaet. Tag I det nu og und 
Kong Hrørik Fred i hans Gaard. Hvad vil I 
blande Jer i Hrolfs Skæbne? Den er ond fra 
Fødselen; -det er spaaet ham, at han skal lide 
en forsjnædelig Død. Tag Guldet, Nordmænd! 
Læg Vaabnene og del det imellem Jer. 

Svipdag raabte: 

— Hrørik frister med Gtild, det ligner den 
griske Nidding; men Hrolfs Venskab er mere 
værdt. Du Nordmand, som kastede Guldet, kom 
ud og tjen ham. 

Der lød et Brag; det var Underbygningen, som 
gav sig. Taarnet faldt, og Porten slog sammen 
i Luerne. Mændene sprang om i Flammerne. 
Nogle blev der og krympede sig i en rædselsfuld 
Død. Andre reddede sig med Ild i Kappen og 
for skrigende over Gaarden, fægtende med Ar- 
mene i Luften for de Flammer, som stod op om- 
kring dem. 

Hrolf og hans Kæmper kastede deres Kappe, 
satte Skjoldet for og sprang gennem Baalet. 
Nogle Lejre Mænd fik ryddet en Aabning i de 

Laniids Bratm: Den signede Død 15 

blussende Brande; snart stod de alle i Gaarden> 
hvor Hrøriks Mænd flygtede for Ilden. 

Svipdag og hans Brødre fik Bersærkergang, 
da Ilden sved deres nøgne Lægge. De for som 
stukne Tyre frem mod de flygtende. Bejglad 
brølede højt og svang Sværdet, til hans Vej var 
ren for Mænd og Jæmet mødte Kongshallens 
Bjælkevang. 

Da Hrolf havde naaet Hallen, fulgt af Dren- 
gene og de Lejre Ms&nd, lød der en Stemme f«a 
en af Lugerne: 

— Hvis Hrolf er her, saa hør mit Ord. Jeg 
dræbte Hroar, fordi han forholdt mig min Fød- 
selsret. Den samme Brøde vil jeg ikke begaa 
imod dig. Jeg kræver kun en Tredjedel af Riget. 
Og for at du kan se, at jeg mener det ærligt> 
byder jeg dig Bod i fulde Kister for din Far- 
brors Liv. 

— Guld er godt til Gavel — raabte Hrolf — 
Jeg vil tage det altsammen, men først naar du 
er død. 

— Tag Guldet, Mænd! — lød Hrøriks 
Stemme. 

Fra Lugen kastedes der nu Ringe, Halskæder 
og Spænder. De faldt syngende til Jorden og 
trillede med gyldne Blink over Gaarden. 

Det Syn fik mangt et Hjærte til at bløden 
men de iStod under HrolfiS Øjne; ikke én at 

Mændene bøjede sig efter Guldet. En Træl, som 
listede en Ring til sig, da den trillede for hans 
Fod, blev ramt af et Spyd. Han slap Ringen og 
trimlede med et Skrig til Jorden. 

Bersærkerne havde skubbet og hamret saa 
længe paa Døren, at den brast. 

Hallen var tom. Hrolf saa efter, om nogen 
bavde skjult sig. Da sprang den Mand frem, 
som havde hilst ham ved Navn fra Taarnet. 

— Herre — bad han — lad mig sone min 
Brøde, Hrørik, som du søger, er skjult i sit 
Skatkaimaner. Hans Mænd har forladt ham. 

Hrolf fandt Hrørik sammenkrøben mellem 
sine Skatte. Han sprang op og tryglede for sit 
Liv. Hrolf trængte sine Mænd tilbage og bød 
Hrørik drage sit Sværd og værge for sig. 

Hrørik tog det op fra Gulvet, men han ryste- 
de saa stærkt, at han ikke evnede at føre det. 
Da gik Hrolf ham nær ind paa Livet og hug- 
gede ham i Halsen, saa han faldt død om mel- 
lem sine Kister. Hrolf bøjede sig, vristede 
Skjoldungeringen af Hrøriks Arm og satte den 
paa sin egen. 

Da Hrolf kom tilbage til Gaarden, var der 
fuldt af Lejre Folk. De havde fanget de flyg- 
tende Nordmænd. Nogle havde de afvæbnet og 
var i Begreb med at klynge dem op paa Bjælke- 
is^ 

muren. Andre værgede sig endnu med Ryggen 
mod Hallens Væg. 
Hrolf bød Folkene holde inde. 

— De har kun lydt deres Herre. Den, som 
lægger sit Sværd og gaar frem imod mig, skæn- 
ker jeg Livet. 

De lagde Sværdene, undtagen to Brødre, som 
havde værget sig bedst. De tøvede og saa paa 
Hrolf. iMen da de først var begyndt at se, kunde 
de ikke faa Øjnene fra hans Ansigt. Hans Blik 
holdt dem fast, saa de glemte, hvor de var. Al- 
drig havde de set en skønnere Helt. 

Da stod den ene endelig frem og bad: 

— Herre, tag mit Liv eller und mig at be- 
holde det, som du vil. Mit Sværd lægger jeg 
ikke. Men havde jeg kendt dig før, aldrig hav- 
de jeg ført det imod dig. 

Hrolf skænkede dem Livet og gjorde dem til 
sine Mænd. De hed Haklang og Hardrefil og 
blev siden Bersærker som Svipdag og hans 
Brødre. 

De Lejre Folk trængtes om Hrolf. Han lo til 
dem, han huskede fra Barn, og takkede dem 
alle. Han spurgte efter den Mand, som havde 
lagt Branden ved Porten. Lidt efter kom de 
bærende med ham; han havde Hænderne Ind- 
bundne og kunde ikke gaa. 

— Aldrig har jeg set nogen saa raphaandet 
som dig — sagde Hrolf — Hvad hedder du? 

— Jeg hedder Hrolfl — sagde Manden og 
rødmede af Glæde. 

— Saa skal du hedde Raphaand og være min 
Mand. 

Hrolfs Øjne faldt paa det Guld, som laa 
ispredt i Gaarden. 

— Saml det op I — bød han. 

Saa gik han til Hallen, lod Hrøriks Kister 
bære frem og det opsamlede Guld lægge til det 
øvrige. 

Han gav Hrolf Raphaand først af alle. Saa 
lod han Svipdag, Bejglad og Hvitsærk tage sig 
ud, hvad de lystede. Efter dem kom Hromund, 
Hake og Starolf og siden alle Mænd. Ikke en 
gik tomhændet bort. 

Hrolf stod hos, saa Lyset tændes i deres Øjne 
og tænkte, at d-et var den bedste Dag i hans Liv. 
Saa mange lyse Mennesker havde han aldrig set 
samlede paa et Sted. 

Ikke havde jeg tænkt, min Fædrenearv skul- 
de volde mig saa meigen Glæde. 

Saa løftede han Armen, krængede Kofte- 
ærmet op og viste dem Skjoldungeringen. Da 
raabte de høje Hyldingsraab og trængtes om 
ham; alle vilde de røre ved hans Ring. 

Tilsidst løftede de ham paa deres Skuldre og 

bar ham over Gaarden, gennem Hullet i Bjælke- 
muren, ud paa Vejen til Byen, hvor Kvinder 
og Børn stod paa Taa for at se det hele. 

Da Ringen lyste i Solen fra den oprakte Arm, 
jublede de imod den; og Toget gik ned over 
Stranden gennem den hele By og tilbage igen. 

Da Hrolf sad paa Folkets Skuldre, tænkte 
han paa Hroars Ord: Baaden bærer dig og dine 
Folk, men du har Baaden i din Haand og vog- 
ter dens Skæbne. 

Nu var Landet Baaden. Nu bar de ham — 

Han saa mod Solen og bad: 

— Odin, hjælp mig at vogte deres Skæbne. 

Dagen efter drog Hrolf til Skulds Gaard og 
hentede Hrut hjem til Lejre. Hun var flygtet til 
Horns Herred, da Hroar dræbtes, og havde boet 
der siden som en Fange af Hrøriks Naade. 

I^ogen Tid efter kom Agner Ingildsen hjem 
til Landet. Han hørte den store Tidende om 
Hrøriks Død og drog straks til Lejre. 

Agner fortalte Hrolf om Ringen og om 
Hroars Løfte. Hrolf spurgte ham, om han hav- 
de bestemt sig nu, saa vilde han opfylde, hvad 
hans Farbror havde lovet. 

Agner bad om Hrut. 

Hrolf blev forbavset. Det syntes ham et umu- 

ligt Forlangende; han fandt Agner altfor grov og 
haard til Hrut; men da faan saa det Lys, som 
(Stod af Agners Ansigt, da han fik hendes Ja, 
glemte Hrolf sin Uvilje og glædede sig over hans 
Glæde. Brylluppet blev fastsat til Midsommer. 



IX 

Det gryr ad Dag. Duggen hænger i Perler 
under Kvistene. Paa Gærdestagerne om Offer- 
lunden sidder Kragerne og piller sig til Morgen. 

Der kommer en Rytter frem i Skovbrynet. 
Han holder Hesten an og stirrer ud over By og 
Fjord. Der er Dis paa Jorden og Vandet. Kun 
Tage og Skibsmaster rækker op af den hvide 
Em. 

Han sidder og falder i Tanker med Haanden 
paa sin Bjømebælg; den er surret fast over Sad- 
len foran ham. Bred og knudret, rund i Ryg- 
gen af de svære Skuldermuskler, som bærer 
Armene, sidder han og luder over den lodne høj- 
benede Hest, som letter paa Forbenene for den 
tunge Byrde, mens den nipper af det vaade Græs 
langs Offerlundens Gærde. 

Mellem Brynene, graa og frodige som busket 
Skæg, har Livet pløjet en dyb Fure i den flade 
Pandeskal. Haaret, mørkt og stridt, gror i tætte 
Hvirvler af den brede Isse. En Bjørnebrask, der 

rejser Børster. Allevegne er der Skæg: Under 
Øjnene lodner det; i Ørehulen totter det; det 
vælder om Mund og Hage, skjuler Læberne med 
vejrslagent Graat, dækker Kæver og Hals. Øj- 
nene ligger dybt i Skygge under Brynets Duske. 
De er store og brune, tunge af Styrke, som det 
er svært at bære paa. Der er en Drengs Tro i 
de Øjne, et Barns Højhed paa den Pande. 

Som han sidder der og ser paa Byen og Fjor- 
den, paa det frodig blomstrende Liv, falder der 
Vemod over hans Sind. 

Døden har jeg tjent alle Dage. Min Foster- 
fader lærte mig den Leg at dræbe. Jeg øvede mig 
deri og blev en Mester. Jeg gik i store Herrers 
Sold for at øve min Kunst. Jeg saaede Død om- 
kring mig til min Herres Pris og Ære. Jeg havde 
Kræfter, som aldrig svigtede, et Sværd, som altid 
bed. Skulde jeg da ikke dræbe? 

Vigtigere er det at lade dem leve, som tjener 
Livet, end at dræbe dem, der hører Døden til. 
Det ser jeg nu. 

Jeg vil ændre det. 

Kun den gode vil jeg tjene med min Arm og 
mit Sværd. Jeg vil tjene den største. Thi hans 
Fjende er ogsaa Livets Fjende, og Livets Fjende 
er Døden værd. 

Kong Hrolf er Manden, siger de. Saa ung han 

er, er han stærk og god paa samme Tid. I ham 
Tjeneste vil jeg øve min Kunst. 

Her er lyst og mildt, men ingen Fjælde. Det 
ser ud, som var det altsanmien Livet værdt paa 
dette Sted. Faar }eg mon Brug for Styrke og 
Sværd? 

Lige meget. Jeg vil have Fred i mit Sind. Jeg 
vil tjene Livet, ikke Døden. 

En Dør gaar op i en Gavl af Kongsgaardens 
Fløj. En Kvinde trs&der ud i det tindrende Gry. 

Hun er høj og slank, hendes Haar næsten 
hvidt, det er som Sølv i Solen. Saa dejlig en 
Kvinde har han aldrig set. 

Hvad er det, hun trykker mod sin Favn med 
sine hvide Arme? Hun tager paa det, som var 
det levende. Det er ikke noget Barn. Nej, et Barn 
er det ikke. 

Hun gaar langsomt op imod over Stien. 

Selv Hesten har Øje for det fagre Syn. Den 
rejser Hovedet fra Græsset, vender Øret til og 
glipper med Øjet mod Haarets hvide Glans. 

Nu ser han: det er Duer, hun bærer mod sit 
Bryst. Hvide Duer. Hun er tidlig oppe, for hun 
vil ofre dem ved Morgengry. Odin skal se hendes 
Gave,, saa snart han løfter sit Øje over Skoven. 

Saa fagert er Livet, og jeg har kun dræbt 

Havde det været i hans unge Dage, ja faa Aar 
tilbage, saa havde han vel løftet Kvinden paa 

sin Saddel og ført hende fra Lejre som Strand- 
hugjstbytte; men nu har Livet lært ham sin Lære. 
Det kommer frit og rækker Haanden ud. Da kan 
man dræbe, men ikke tvinge det. 

Saa dejlig en Kvinde, saa mild og lys. 

Gerne gav jeg alle mine Sejre, min Styrke 
og mit Sværd for at have hendes Øjne paa min 
Vej og hen<les Vilje i min Haand. 

Da Hrut naar Stien, bliver hun den fremmede 
var. Hun nikker til Hilsen, idet hun gaar forbi. 

Rytteren retter sig i sin fulde Højde. Det dug- 
gede Blik, der har saa dybt et Sigte, tager ham 
om Hjærtet saa fast, at han glemmer at hilse. 

Hrut gaar ind i OfiFerlunden, og Rytteren rider 
ned ad Stien forbi Kongsgaardens Gavl. 

Hallen derinde bag Gaarden er pyntet med 
Grønt. Omme bag Køkkenhuset sætter Trælle 
Ved i Stakke. En Galt ligger slagtet i Græsset. 
En Pige staar hos, tager Tarmene ud og skyller 
dem i Kar. • 

Jeg er kommen til Fest, tænker Rytteren og 
rider videre, til han finder Stalden. 

Trællen, som er i Færd med at give Hestene, 
ser forbavset paa den fremmede, der gaar fra 
Hest til Hest og syner dem. Han er saa stor og 
barsk, at Trællen ikke tør spørge. I en tom Baas 
sætter Rytteren sin Hest, giver Trællen Besked 
og gaar ud. 

Folkehallens Dør staar aaben. Den fremmede 
gaar ind og sætter sig nederst ved Bordet. 

Som han sidder der med Hovedet i sine Hæn- 
der, hører han. en Lyd fra Krogen. 

Der henne, op til Væggen, ligger en Dynge af- 
gnavede Ben. En snavset Haartop over et magert 
Ansigt med to blaa forskrækkede Øjne kigger op 
af Bunken og dukker sig i det samme. 

Bjarke rejser sig og gaar derhen. 

Han sparker til Bunken; den rasler sammen 
med et Brag. Frem af Dyngen kravler en Dreng 
med lange løse Bondelemmer. Han holder sig 
med begge Arme om Hovedet for at værge sig 
mod Slag. Men da der ingen kommer, giver han 
sig til at klage og klynke. 

— Hvad flæber du for? 

— Du har ødelagt min Borg, som jeg lavede 
mig (til Værn imod Mændene. Idag er her Bryl- 
lupsfest, saa blir de fulde og dræber mig med 
deres Kast. 

Bjarke drog ham op ved Haaret. Han var lang 
og mager og rystede af Angst. Det snavsede 
Haar hang ham ned over Øjnene. Ved enhver 
Bevægelse, som Bjarke gjorde, tog Drengen Ar- 
mene til Hovedet for at værge sig. 

Bjarke trak ham hen til Bordet og satte ham 
ned ved sin Side. 

— Lad mig løbe I — bad Drengen — Om lidt 

kommer Mændene ind for at spise, saa slaar de 
xnig^ihjæl. 

Bjarke trykkede ham ned i Sædet og lovede 
sd værge ham. Han. spurgte ham ud om Hrolf 
og hans Mænd, hørte om Bersærkerne, som 
ingen kunde tæmme, og om Hrut, som skulde 
Iiave Bryllup idag. Han forstod, at det var hen- 
de, han havde mødt paa Stien. 

Kort efter kom Mændene* ind. De var mor- 
gentvære og sultne og raabte højt paa Mad. 

Ingen ænsede den fremmede nederst ved Bor- 
det. 

Da den værste Sult var stillet, fik Mændene 
Munden paa Gled. De gav sig til at drøfte Dagen 
og Festen. 

Eli af dem sad med et afgnavet Ben i sin 
Haaod. Han vikle slynge det hen til Benbunken 
i Krogen. Da opdagede han, at den var tom. 

— Hvor er Drengen? — sagde han og saa 
sig om. 

Eii anden fik Øje paa Høtt, som krøb sammen 
ved Bjarkes Side. 

— Der sidder han. 

— Se til du kommer dig væk fra Bordet, 
Bondehøtt — raabte den første og slyngede ham 
Benet i Hovedet. 

Høtt dukkede sig og vilde liste af, men Bjarke 

slog sin Næve i hans Skulder og trykkede ham 
ned i Sædet. 

— Lad mig løbe! — tiggede Høtt. 

Bjarke svarede ham ikke og spiste rolig vi- 
dere. 

Nu saa alle paa dem og undredes, hvem den 
fremmede var, som værgede Bondedrengen. 

— Hvem er du? — raabte Bryden, som førte 
Forsædet med Agners ældste Svend ved sin Side. 

Bjarke lod, som han ikke hørte. 

Manden maalte hans Bjømehoved, det svære 
Skulderhvælv og betænkte sig en Stund. Imid- 
lertid kom et andet Ben susende og ramte Høtt 
i Panden, saa han gav sig ynkelig. 

Atter vilde han ned fra Bænken, men Bjarke 
slog Næven i hans Laar, saa han ikke kunde 
røre det. 

Bjarke passede sin Mad, men gav fra Øjekro- 
gen Agt paa, hvad der kom susende og fra hvem 
det kom. 

Høtt rørte ikke Maden. Han havde travlt med 
at vogte paa Benene, naar de kom gennem Luf- 
ten, for at dukke sig i Tide. 

Et af dem ramte Bjarke i Armen. Han sendte 
Karlen, som > havde kastet det, et Blik over 
Bordet, men sagde intet. 

Da greb Høtt ham i Ærmet og hviskede: 

— Se det store LaarbenI Det slaar mig ihjel 

Agners Mand ved Brydens Side syntes, det var 
Morskab med den Benkastning. For at gøre Ære 
af sin Vært, vilde han slaa et Mesterslag. Han 
havde faaet det største Stykke af Dyret, det med 
Laarbenet ved, saa tog han nu nøje Sigte og 
løftede Armen for at slynge det hen. 

Bjarke saa op i det samme. Han lagde Brødet 
<xg vogtede paa Benet. Da det kom susende langs 
ad Bordet, rakte han sig, greb det i Flugten og 
slyngede det tilbage med saa godt Sigte, at det 
traf Karlen i Skalken, og saa hvast, at han faldt 
bag over og var død. 

Alle sprang op og raabte i Munden paa hver- 
andre. 

Bryden rejste den faldne og saa, at han var 
død. Mændene nærmede sig truende, hvor Bjar- 
ke sad; men han blev siddende, lod som om intet 
var sket og saa paa dem med sine brune Øjne 
under de graa Brynduske. 

De, som stod saa nær, at de fik set hans Blik^ 
turde ikke gøre ham noget; mesi de, der stod 
bag, raabte højt og krævede hans Navn, som 
havde brudt Gæstefreden. 

— Hvem er I? — spurgte Bjarke. 

— Kong Hrolfs Mænd. Bedre var det for dig;, 
om du aldrig havde sat dine Ben hos os. 

— Enten er det Løgn — sagde Bjarke — at I 
er Hrolfs Mænd. Eller det gamle Ord lyver, der 

siger, at som Herren saa er hans Svende. Kon- 
gens Mænd har andet at tage vare end at slaa 
Ben paa en værgeløs Bondeknøs. 

— Hvem vi er, skal du snart faa Syn for, — 
sagde Bryden — for her er øvet Manddrab, og 
det kan ingen ringere dømme end Kongen selv. 

Han sendte en Svend med Bud til Kong Hrolf 
og bød de andre samle sig om Døren, at den 
fremmede ikke skulde undslippe. 

Bjarke satte sig godt til rette for at spise fær- 
dig og bød Høtt, som græd og vilde hen i sin 
Benkrog, at blive, hvor han var. 

Lidt efter kom Svenden tilbage med Bud fra 
Hrolf, at den ukendte Gæst skulde fremstille 
sig for ham. 

Bjarke rejste sig, hængte Sværdet om, tog 
Høtt i Armen og trak ham med sig ud af Hallen. 

Da Svendene saa Bjarke i fuld Størrelse, veg 
de til Side. De havde aldrig set en stærkere 
Mand. 

Bjarke gik over Toften med Høtt ved Haan- 
den, fulgt af Bryden og hans Svende. 

Da Bjarke naaede om Gavlen, saa han, at 
Kongens Mænd var i Færd med Vaabenleg i 
Vænget. Flere Par var ude samtidig. De andre 
havde slaaet Kreds om dem og hidsede de stri- 
dende. 

En ung Mand ragede op over de andre. Han 

havde et magert Ansigt under et stort Haar, en 
smuk nygjort Brynje og keltisk Sværd. 

Det er Brudgommen, tænkte Bjarke; thi 
Manden var den stateligste og bedst klædte af 
dem alle. 

Et Stykke fra fik han Øje paa den hvidhaa- 
rede Kvinde, som havde hilst ham paa Stien. 

Hun stod med korslagte Arme og saa venligt 
til ham, som vilde hun sige: det var jo dig, jeg 
saa imorges. 

Bjarke blev tung om Hjærtet. Bedre var det, 
om han ikke havde set hende. Han skottede til 
Agner og tænkte: Du er yngre end jeg og skon- 
mere at se til; men jeg magtede dig vel. 

Bjarke glemte sit Ærende for at se paa Hrut 
og hendes Brudgom. Han havde den største Lyst 
til at gaa hen og æske ham ud. 

I det samme vendte Mændene sig mod Hallen. 
Da han fulgte deres Blik, saa stod der i Dørgabet 
en lyshaaret bredskuldret Mand med Hovedet 
rejst som en ædel Hest, der lytter. 

Aldrig havde han set saa stærke og saa leven- 
de Øjne. De var graa, fulde af Blik og stod frem 
for Laagene, s/osn om de ikke taalte nogen Hin- 
dring. Det var, som straalede de af Lys og 
Varme paa samme Tid. De blændede ham næ- 
sten. Han følte sig saa tryg til Mode, som var 

Laurids Braan: Den lignede Død 16 

han kammen til en god Ven, der kendte ham 
til Bunds og saa ham helt ind i Sjælen. 

Det er den Herre, jeg søgen Ham vil jeg 
tjene. 

Ogsaa Hrolf havde set nøje paa Bjarke, paa 
Hvirvelhaaret, der stod til Vejrs fra Bjørnebra- 
sken, paa de lodne Ører, de brune Øjne med 
det tungsindige Blik og paa den brede Ryg, som 
var rund af Styrke. 

Hrcfmund og de andre, som stod nærmest 
ved, gav sig til at fnise ad Parret: en gammel 
Hanbjøm med et Bukkelam ved Haanden. Men 
Hrolf saa, hvor lys han var trods Skæggets 
skumle Mørke. 

— Hvorfor dræbte du Manden? — spurgte 
han. 

— Fordi han slog den værgeløse. 

— Var du da sat til at værge ham? 

— Jeg værger, hvor det gøres nødig. 

— Det kalder jeg et mandigt Svar. 

Hrolf vendte sig mod Agner, der stod med 
Haanden paa sit Sværd og saa vredt til Bjarke. 

— Manden ligger paa sine Gærninger — 
sagde Hrolf. 

Men Agner traadte frem og krævede Bod. 

— Hvad Bod giver du min Gæst for hans 
Mand? — spurgte Hrolf. 

Bjarke løftede Brynene og saa hvast paa 
Agner. 

— Lad ham tage Liv for Liv, hvis han kan. 

— Det finder jeg ret og billigt — svarede 
Hrolf — og du er ikke for ringe en Mand til at 
kæmpe mod en Jarlesøn. 

Han maalte Bjarkes Skulderhvælv, de tunge 
Arme og de korte fasttømrede Ben. 

— Du har svære Kræfter, men Agner har 
første Hug. 

Saa slog Mændene Kreds. Hrut stod mellem 
de forreste ved Hrolfs Side. 

Bjarke gjorde Hjelmen fast, stillede sig ret og 
ventede rolig paa Hugget. 

Agner maalte med sammenknebne Øjne, hvor 
Bjarke skulde have det, gik saa et Skridt frem 
med Sværdet i begge Hænder og drev det mod 
hans Hjelm, saa det sang i Luften. 

Hjelmen skreg for Hugget og kløvedes; men 
Bjarke rørte sig ikke, skønt Sværdet naaede 
Issen og slog Blod af en bred Skramme. 

Nu var det Agners Tur. 

Han stillede sig op for Bjarke og smilede, for 
at alle kunde se, at han hverken var skuffet 
over sit Hug eller bange for at møde Bjarkes. 

Han var et halvt Hoved højere end Bjarke, 
dertil meget slankere og noget løs i Kroppen. 

Jeg kan ikke naa at skille dig ved dit Hoved, 

16' 

tænkte Bjarke; men den skønne Kvinde skal du 
alligevel ikke faa. 

Blodet drev ned i Bjarkes Skæg fra Saaret i 
hans Isse; men han ænsede det ikke mere, end 
om det havde været Sved. 

Han gik frem med Sværdet i begge Hændef 
for at øve den Kunst, som han var Mester i. 

Agner stod lang og smækker og saa ned paa 
ham, smilende af Overmod og ung Styrke. 

Det blir dit sidste Smil, tænkte Bjarke og drev 
Sværdet mod Agners Side lige under Ribbenene. 
Det bed i Brynjeringen, gik igennem og delte 
Kroppen over Bæltestedet, saa A^er vaklede og 
segnede om i Græsset, mens Blodet sprang frem 
af hans Side og Tarmene vældede ud. 

I Græi&set strakte Agner sig, som lagde han sig 
til rette for at sove. Den ene Arm trykkede han 
mod det aabne Liv for at dække sin Nøgenhed; 
den anden lagde han under sit Hoved som for 
at hvile bedre . Han trak de lyse Bryn sammen, 
drog Overlæben op og lo, som om Sværdet hav- 
de kildet ham i Siden. Midt i Smilet blev hans 
Øjne brustne. Latteren blev til en dump Rallen, 
og Hovedet faldt fra Armen ned i Græsset. 

Da Agners Mænd saa, at han var død, sprang 
de op og vilde dræbe Bjarke; men Hrolf, der 
havde set, at alt gik ærligt til, holdt dem til- 
bage. 

— Hvad hedder du? — spurgte han, forbav- 
set over Bjarkes Styrke. 

Bjarke tørrede sit Sværd for Blodet, upaavir- 
ket af Mændenes Vrede. 

— Bjarke. 

— Og hvad er dit Ærende? 

— At søge Tjeaieste hos Kong Hrolf. 

— Hvorfor vil du tjene ham? 

— Rygtet gaar, at han er den største. Og du 
er lysere og skønnere, end nogen jeg har mødt 

— Vil du da være min Mand? 

— Ja, Konge, til min sidste Stund. 

Blodet fra Issen flød nu saa stærkt, at det drev 
fra Skægget æd i Græsset. Bjarke sansede det 
ikke, men Hrolf saa, at han begyndte at blive 
hvid i Ansigtet. 

I det samme traadte Hrut til. Forsigtig løftede 
hun den kløvede Hjelm af Bjarkes Hoved. Dens 
Rande sad fast i Saaret; men Bjarke tænkte ikke 
paa Smerte. Han saa med sine tunge Øjne paa 
hendes hvide Arme og sukkede som en fangen 
Bjørn. 

Hrut lod ham knæle ned i Gra&sset, vaskede 
hans Isse og forbandt hans Hoved. 

Han følte Trykket af hendes blide Hænder i 
sit Hjærte. 

Hvilken Fryd at være saaret, tænkte han, naar 
hun staar hos og la&ger med sine Hænder. 

Da hun var færdig, tog han hendes Haand i 
sin og sagde: 

*— Saa god er du, Kvinde, at du læger den, 
som dræbte din Fæstemand. 

Hrut rødmede og trak Haanden til sig; men 
flrolf læste i Bjarkes tunge Øjne og sagde: 

— Vi finder vel en anden Fæstemand til Hrut. 

Bjarke blev hos Hrolf og fik Sæde blandt hans 
Bersærker næst Svipdag og hans Brødre. Han 
valgte Høtt til sin Svend, lærte ham Vaaben- 
brug og Brydning. 

Høtts Kræfter øgedes daglig og med dem hans 
Mod. 

Engang fældede han en Bjørn, som han mødte 
alene i Skovens Tykning. Det var en gammel 
Hanbjørn, tirret af Smerte, fordi den gik med 
en Pilespids imellem sine Skuldre. 

Bjørnen gik paa ham og tvang ham til at 
prøve Favntag. Høtt stod sig og fik sin Kniv 
jaget op i dens Bug. Bjarke kom til, saa Bjørnen 
ligge fældet og bød Høtt drikke af dens varme 
Blod. Det gav Styrke. 

Da Hrolf fik Nys om Høtts Bedrift, lod han 
ham kalde og sagde, at han vilde optage ham i 
sin Hird. 

— Du skal have et nyt Navn — sagde Hrolf 

— siden der ikke er mere tilbage af den gamle 
Høtt. 

Saa gav han ham Sværdet Gyldenhjalte og 
kaldte ham Hjalte derefter. 

Men Bjarke, «om havde vundet Hruts Hjærte, 
gav ban sin Søster til Ægte og skænkede dem 
tolv Gaarde til Underhold. 



Hrolf saa Hjartvar og Skuld komniie op fra 
Fjorden en klar Frostdag, da han gik i Vænget 
mellem sine Heste. 

De gik tæt og talte ivrig sammen, med Følget 
saa langt bag sig, at Folkene intet kunde høre. 

Da de blev Hrolf var, tav de, fjærnede sig 
oiogle Skridt fra hinanden og hilste op med 
Haanden. 

De har vigtigt Ærende, tænkte Hrolf og gik 
dem i Møde. 

Hjartvar var bleven graa i det sidste Aar efter 
Hroars Død; og Ansigtet var gult, som bar han 
paa en snigende Sygdom. Skuld derimod var 
rank og bred. Hun bar sit Hoved højt og traadte 
fastere end nogensinde. 

Altid var de mørke, tænkte Hrolf, men aldrig 
mere, end naar de smiler som nu. 

For hvert Aar der gaar, tænkte Hjartvar, bli- 
ver han skønnere og stærkere. 



I 

Han bøjede Hovedet over sin Smerte og smi- 
lede til Hilsen. 

Efter Middag bad Hjartvar Hrolf om en Sam- 
tale. Da Vejret var klart og stille, gik han og 
Hrolf og Skuld ad Stien op mod Skoven for at 
være uforstyrrede. 

De tav længe. Endelig sagde Hjartvar: 

— Hvad jeg vil sige dig idag, kære Frænde, 
er en Sag, som jeg laonge har haft paa Hjærte. 
Jer er ikke længer ung og træt af at færdes ud-e. 
Nu synes mig Tiden kommen til at gøre mig 
godt for al den Uret, jeg har lidt, siden jeg var 
ganske ung. 

Han standsede og trak Vejret dybt uden at se 
paa Hrolf. Hans Læber var hvide; og det kunde 
høres paa hans Stemme, at han talte ud af 
mange Aars Bitterhed. 

— Jeg var Søn af Hjartgejr, Halfdans ældste. 
Jeg kom tilbage med Bud til hans Brødre, Hroar 
og Helge, efter hans Død. Jeg krævede Ringen, 
omen fik hverken Ring eller Gods af min Faders 
Brødre. Saa ung jeg var, bøjede jeg mig taalmo- 
dig og gjorde mig til Helges Mand. Taalmodig 
fulgte jeg ham gennem Aarene. Din Fader var 
skøn og stærk som du, men han var lunefuld og 
kvindekær. 

Hrolf løftede Øjnene paa ham; men Hjartvar 
pndgik hans Blik. 

— Jeg saa hans Fejl og bar over med dem i 
mere end tyve Aar. 

Hrolf lyttede efter Klangen i hans Stemme. 
Der er Svig i ham, taenkte han, og der har altid 
været. Deraf er han mørk. 

— Stundom var det svært at være din Faders 
Ven; men jeg var det bestandig. Om han havde 
levet længe nok, havde han sikkert lønnet mig 
den Dag, jeg var træt af Udfærden. Ogsaa Hroar 
havde vel hædret mig, om han havde levet. Nu 
kommer jeg til dig, som har arvet begge Brø- 
drene, og spørger, om du vil gøre mig godt i 
deres Navn og lønne mig som din Svoger. 

Skuld havde været tavs. Nu blandede hun 
sig i Talen og sagde: 

— Husk, Hrolf, at om ikke Hroar havde knæ- 
sat dig, saa havde Retten været Hjartvars, ikke 
din. 

Hrolf standsede og saa fra Skuld til Hjartvar. 

Him mødte hans Blik uden Sky, med hævet 
Hoved, men Hjartvar kneb Laagene sammen, 
som han plejede. 

— Hvad ønisker I af mig? 

— Skjoldungeringen eller Del i Riget — sva- 
rede Skuld. 

Hrolf betænkte sig en Stund. 
Om jeg giver Jer, vil I kræve mere og bestan- 
dig mere. I er født mørke, og jeg tror Jer ikke. 

Men selvom jeg kunde gøre Jer lyse nu ved 
Gave — 

— Jeg kan det ikke — sagde han — Ringen 
har jeg arvet, tabt og vundet tilbage i Kamp. Det 
var Hroars Vilje, at jeg ikke maatte skille mig 
ved den. Og Riget — 

Han strakte Haanden frem imod dem og sag- 
de stille: 

— Jeg, som bærer det i min Haand og vogter 
dets Skæbne, — hvorledes tør jeg skille, hvad 
der hører sammen? 

Skuld saa ondt til ham og tænkte paa den 
Dag, da Helge bar ham i sin Arm over Gaarden 
og dækkede ham mod hendes Øjne. Da ønskede 
hun Hrolf en tidlig Død. 

Medens Hrolf saa {xaa hende, kom ogsaa han 
til at tænke paa Døden; men han vidste ikke, at 
det skyldtes hende. 

— Odin vilde, at det blev mig, som skulde 
vogte. Hvis jeg dør en tidlig Død, saa bliver det 
Hjartvars Lod. 

Hjartvar saa hastig paa ham og mødte det 
.samme Blik, som Helge sendte ham, da han paa 
Upsalfærden krævede Troskabseden. Han følte, 
at han blev bleg om Læben, og tog Blikket til sig 
i en Hast. 

— Er det alt, — spurgte Skuld — hvad Hjart* 
var kan vente sig i Løn af dig, fordi han tjente 



252 



din Fader i saa mange Aar, og for sin Første* 
fødselsret? — Er det alt, hvad du under din Sø- 
sters Mand? 

Hrolf vendte sig mod Hjartvar, som var det 
ham, der havde talt. 

— Riget kan jeg ikke dele; men Østergøtlsund, 
som er uden Styrer, vil jeg byde dig til Jark- 
dømme, om du vil være min Mand. 

Hjartvar tog imod det med Tak, og derved 
blev det. 

De gik tavse hjemad. 

Hrolf tænkte over de Ord, der var faldet imel- 
lem dem. Og han tænkte med Sorg paa det 
Mørke, han havde set ind i gennem deres Blik. 

Da de kom ud af Skoven, gik Solen just bag 
Bakkerne i Vest. Det svindende Lys laa i gylden- 
røde Striber fra Jordens Kant til Himlens Tinde. 

Hrolf standsede betagen. 

— Se dog hvor skønt I — Maa vi ikke glædes 
over Livet. 

Hjartvar skottede til ham med Nid i Hjærtet 
for den lyse Glæde, som straalede tilbage fra 
hans Øjne. Men Skuld lo haardt og sagde: 

— Du glemmer, at Døden lurer bag det hele. 

— Døden sagde Hrolf for sig selv og 

tænkte paa det lysende Vænge. 

Bjarke og Svipdag stod sammen i Væiuget og 

saa Hrolf komm« tilbage fra Skoven mellem 
Hjartvar og Skuld. 

I det gyldne Aftenskær lyste Hrolfs Ansigt af 
forklaret Højhed. 

Bjarke sagde tungt: 

— Jeg frygter for Hrolfs Liv. 

— Hvorfor? 

— Han ser ud, som den der staar ved Maalet. 

— Hvilket Maal? 

— Hvor længe hænger moden Fn%t ved 
Træet? — Den, som er uden Lyde, kan ikke 
trives i Menneskers Kreds. 

Svipdag saa længe paa Hrolf. Saa sagde han: 

— Odin taaler ikke, at Mennesker har for stor 
eai Lykke. Det har jeg ofte set. 

— Vi maa værge ham vel I — sagde Bjarke 
og gik Hrolf i Møde. 

Ved Julegildet var Hrolf stille, lys og mild 
som aldrig før. 

Han samlede sine Mænd før Maaltidet, gik 
med dem til Vaabenrummet, lod en Kiste aabne 
og delte Guldet imellem dem, som ventede han, 
at Døden snart vilde skille ham fra dem. 

Mændene var glade og støjende. Kun Bjarke 
var alvorlig og skottede hemmelig til Hrolfs 
Øjne. • 

Da Galten var spist og Mændene bredte sig 

over Bordet, mens Horneiie gik flittig rundt, 
rejste Hjartvar sig og forkyndte, hvad der var 
sket, at Hrplf havde givet ham Jarledø^mme i 
Østergøtland. 

— Jeg er Hrolfs bedste V-en, som jeg var hans 
Fader Helges — sagde han — Ingen staar ham 
nærmere, eftersom jeg baade er hans nære 
Frænde og hans Søsters Mand. J^^ venter, 
at Hrolf vil vise mig det samme Venskab, som 
hans Fader undte mig, og som Pant derpaa tager 
jeg Jarledømmet af hans Haand. 

Hjartvar havde tænkt meget over det Blik, der 
lignede Helges. Han følte, at det havde set i hans 
Sind og søgte nu med Ord at slette ud, hvad 
Blikket havde virket. 

Hrolf saa paa ham og tænkte: Hvorfor siger 
han mon alt dette? 

— Jeg priser dig lykkelig, Hrolf, at du i saa 
ung en Alder har vundet Rige, Ring, Guld og 
Hæder. Ingen Høvding jeg har kendt, var saa 
elsket af sine Mænd. Jeg, der ikke naaede, hvad 
jeg drømte om i min Ungdom, jeg priser dig 
som Odins Yndling fremfor alle Mænd — du, 
som har faaet alt, hvad Mennesker kan ønske 
sig. 

Mændene sprang op og slog paa deres Skjol- 
de; og mangen tænkte i sit stille Sind, at han 
havde gjort Hjartvar Uret. 

Hrolf selv blev glad over de venlige Ord. Var 
det virkelig lykkedes tilsidst at gøre Hjartvar 
lys? 

Han vendte sig imod ham med Drikkehornet 
i begge Hænder; men idet han mødte Hjartvars 
Smil, gik der et iskoldt Pust over hans Hjærte; 
og da han strejfede Skulds Øjne, saa han, at 
hendes Ansigt var mørkere end nogensinde un- 
der de sammentrukne Bryn. Bedrøvet vendte 
han sig fra dem og satte Hornet ned uden at 
drikke. 

Mændene drøftede nu højlydt, hvad der hører 
til, for at en Mand kan kaldes lykkelig; og alle 
var enige om, at Hjartvar havde talt ret: Hrolf 
var lykkeligere fremfor nogen Høvding, de hav- 
de hørt om. 

Da rejste Svipdag sig og sagde: 

— Ogsaa jeg har kendt Hrolfs Fader, Kong 
Helge. Han var stor og skøn og elskede dig højt, 
Kong Hrolf. 

Han vendte sig til Hjartvar: 

— Husker du, da Helge krævede os og vi alle 
svor Troskabseden mod hans Søn'l 

Hjartvar nikkede, men saa ikke op. 

— Ogsaa jeg mener, at Hrolf har naaet Tin- 
den; men Troskabseden erindrer mig om, at 
der venter Hrolf en Bedrift, som hans Faders 
Minde kræver af ham. Helge vilde befri din 

Moder Yrsa fra Kong Adils' .Haand, fordi hun 
havde det ondt og var aldrig glad. Men Odki 
undte ham det ikke. — Hrolf, det sømmer sig 
for dig at fuldbyrde, hvad din Fader ikke 
naaede. 

Hrolf rejste sig og sagde: 

— Min Moder mindes jeg kun dunkelt. Hrut 
var mig i Moders Sted, fra jeg var ganske lille. 
Men er det saa, at Yrsa lider ondt af Kong Adils, 
er det saa endnu, at him aldrig er glad, da vil 
jeg befri hende med List eller Vold. Jeg takker 
Svipdag, at han mindede mig derom, og jeg vil 
drikke et Dragebæger derpaa, at jeg vil rejse til 
Kong Adils' Gaard og erfare af Yrsas egen Mund, 
hvad der er hendes Ønske. Som det er, saaledes 
vil jeg handle. 

Mændene raabte Bifald, mens Hrolf drak 
Bragebæger, og slog paa deres Skjolde. De havde 
siddet hjemme saa længe og kun øvet Vaaben- 
brug i Leg. Et Tog til Adils af Upsala, det var 
Æventyr og Kampe og Guld. 

Da der var bleven Ørenlyd, sagde Svipdag: 

— Jeg raader dig, Hrolf, at gøre som din 
Fader. Tag kun faa udvalgte Mænd m«d dig. 
Ellers vil Kong Adils fatte Mistanke til dit Besøg, 
og du vil ikke faa din Moder i Tale. 

— Jeg vil gøre, som du siger. Straks i det nye 
Aar vil jeg drage herfra. 

M^ns Mændene tømte Hornet derpaa, saa 
Skuld over paa Hjartvar. Han fangede hendes 
Blik og forstod dets hemmelige Tale, men slap 
det straks. 

Da Hrolf kort efter rejste sig fra Bordet og 
Mændene med ham, søgte Skuld nær til Hjart- 
var, men han undgik hende. 

Da . Kvinderne brød op for at gaa til Ro, 
sendte Skuld hemmelig en af sine Trælle ned i 
Byen. Hun hilste Godnat til Hrut og de andre 
og gik til sit Kammer i Gæstefløjen; men hun 
sad oppe og ventede, indtil Trællen kom tilbage 
fra Byen med en kappeklædt Kvinde. 

Det var den Trælkvinde, »som havde været 
Hrolfs. Nu havde hun sin egen Hytte ved Hav- 
nen blandt de andre Kvinder, hvem ugifte Mænd 
besøgte. 

Hun havde mange Venner i Kongens unge 
Mandskab. Blandt dem var Hjalte. 

Der gik ofte hemmeligt Bud mellem hende og 
Skuld, som brugte Kvinden i Ærender, hun ikke 
turde betro nogen ærlig Mand. Skuld lønnede 
Trælkvinden for hver hemmelig Tidende, hun 
bragte, om hvad der foregik i Hrolfs Gaard. 

Skuld talte med Kvinden i Mørke, og Trællen 
fulgte hende tilbage, uden at nogen lagde Mærke 
dertil. 

Da Hjartvar kom fra Gilde, laa Skuld vaagen 

Lanrlds Bruun: Den signede Død 17 

i Sengebænken. Hun vilde betro ham, hvad der 
var sket; men han var overmaade søvnig og vfl- 
de hverken høre elkr tale. Han lagd« sig om 
paa Siden og lod, som han sov. Da forstod Skuld 
ham og lo haansk ad hans Fejghed. 

Trælkvinden havde Venner ogsaa blandt de 
farende Købmænd. En af dem agtede sig til Up- 
sala; og faa Dage efter red han fra Lrejre med 
sine Varer. Kvinden havde givet ham en hem- 
melig Tidende med, som kunde skaffe ham Ad- 
gang til Kong Adils selv, og som Kongen sikkert 
vilde lønne ham rundeligt for. 



XI 

Hrolf red over Isen med sine elleve Mænd. 
Det var alt hans Følge til Kong Adils' Gaard. 

Han holdt stille paa Brinken og saa ud over 
Fyris Sletten, da en Mand med en bred Hat lavt 
over Panden kom hen imod ham fra et Bonde- 
hus. 

Manden var gammel, men høj og rank. Han 
hilste Hrolf, som om han kendte ham og sagde: 

— Jeg varer dig mod Kong Adils. Han har 
faaet Nys om dit Komme. 

Hrolf saa forbavset op og spurgte: 

— Hvem er du? 

— Jeg hedder Hrane; hist ligger mit Hus. 
Svipdag og Bjarke red hen til Hrolf. 
Svipdag saa opmærksomt paa Bonden og 

isagde: 

— Jeg mindes at have set dig før. 

— Det er muligt. Jeg har huset mange, som 
kom langvejs fra over Isen. 

ir 

Resten af MsBiidene red nu til, og Bjarke 
sagde: 

— Adils har faaet Nys om Færden. Jeg raa- 
der, at vi skjuler Hrolf imellem os. 

Hrolf vilde ikke høre derom; men de trængte 
alle ind paa ham, at han ikke unødig maatte 
udsætte sig for Adils' Rænker. 

Hrolf skiftede Kofte og Kappe, fik anden 
Hjelm og andet Sværd, at ikke hans Vaabens 
Pragt skulde røbe ham. 

•Saa red de frem til Adils' Gaard med Svipdag 
og hans Brødre i Spidsen og Hrolf imellem .sig. 

Da de naaede Porten i Bjælkemuren, raabte 
de til Vagten, at de var Sendebud fra Kong Hrolf 
i Lejre. De kom med Gaver til hans Frænde 
Kong Adils. 

Vagten lod dem ind. 

De red over et øde 3neklædt Toft og stod 
foran endnu en Bjælkemur, som Adils havde 
ladet bygge, efter at Svipdag var draget af hans 
Tjeneste. 

Her bestod Vagten af flere Mænd. Den øverste 
af dem var en af Adils' Huskarle. 

Han synede Svipdag og hans Følge nøje. Da 
han hørte, hvor de kom fra, turde han ikke af- 
gøre Sagen paa egen Haand, men lod dem vente. 

Det varede en Stund, før Manden kom tilbage. 

H<an lod Porten aabne og sagde, han havde Be- 
faling til at føre dem for Kong Adils. 

De red ind i en Gaard med Staldfløje paa hver 
Side. Nogle Staldkarle kom ud og tog imod He- 
stene. 

Hrolf og hans Mænd vogtede nøje paa Fløj og 
Dør, at de kunde finde deres Heste igen, om 
noget uventet skulde ske. 

Fra Gaarden kom de gennem en Forhal ud i 
en lang Gang, som førte til en Dør, der havde 
et tæt Forhæng af Tæpper. • 

Huskarlen trak det til Side og lod dem gaa 
ind foran sig, én efter én. 

De stod i en mægtig Hal, baaren af Træsøjler. 
Lyset kom ned fra Glugger i Taget; men i den 
bageste Halvdel var de blændede, saa der var 
næsten mørkt. 

Først kunde de intet levende se. Saa hørte de 
Klirren af Vaaben dybt inde; og nu skimtede de 
brynjeklædte Mænd ved to lange Borde, der in- 
derst ved Gavlvæggen var forbundne ved et kort 
Tværbord. 

Svipdag traadte frem for de andre og raabte: 

— Er Kong Adils her til Stede? 

En dyb syngende Stemme lød tilbage inderst 
fra Hallen. 

— Jeg er Kong Adils. Hvem er du, som spør- 
ger? 

— Jeg er Svipdag, som tjente dig en Tid. J^ 
og mine Brødre og flere af Kong Hrolfs Mænd 
bringer Hilsen og Gaver fra Lejrekongen til den, 
som har hans Moder til Ægte. Byd Lejde for 
mig og mine elleve Fæller, saa skal jeg kamme 
nærmere. 

— Hvad spørger du om Lejde? — De, som 
bringer Hilsen og Gaver fra min kære Fræinde 
Hrolf, er hædrede Gæster til enhver Tid. 

Mændene gik nu frem mellem Søjlerne, til de 
naaede Bordet. ' 

Da saa Hrolf Adils sidde i sit Højsæde ved 
Tværbordet inderst mod Væggen. 

Han var meget høj og meget skulderbred, 
imen underlig flad over Brystet og gammel at se 
til. Han ravede i Sædet, som om han var druk- 
ken eller Overkroppen for tung at bære. 

Issen var høj og blank; men over Øret sad 
Haaret i hvide Lokker, og Skægget hang i lange 
hvide Duske midt ned paa Brystet. 

Overlæben var kort og skægløs. Det lange ro- 
lige Ansigt havde et troskyldigt, næsten barnligt 
Udtryk. Han havde meget lange Arme, som han 
støttede paa Albuerne og rakte frem med ud- 
spilede Hænder, naar han talte. 

— Se, Goddag, Svipdagl — sa^de han venligt 
og slog ud med Haanden — Nu kender jeg dig 
først. Mit Syn er ikke længer godt og taaler daar- 

lig Lys. Derfor er Gluggerne lukkede. — Se, der 
er Bejglad med alle sine Knuder i Behold — og 
Hvitsærk med de lange Knogler I — Velkommen, 
Brødre, og alle I andre gode Msend tillige I 

Han bød dem Plads ved Bordet tilhøjre, paa 
den tomme Bænk, der vendte ind mod Hallens 
Midte, hvor Baallejet var. 

Svipdag og hans Brødre satte sig øverst, der- 
efter Bjarke og Hjalte med Hrolf imellem sig. 

De beholdt Vaabnene hos sig og gav nøje Agt 
paa alt. 

Svipdag kom frem med Gaverne. Der var 
Sværd og drevne Skjolde, og alt var det guld- 
beslaaet; thi Adils var kendt som en guldgrisk 
Mand. 

Vaabnene gik fra Haand til Haand, til de 
naaede Kongen. Han saa paa dem, vejede dem i 
Haanden og priste Hrolfs Gavmildhed. 

Medens Svipdag bragte Hrolfs Hilsen til Kong 
Adils, kom to Trælle ind og heldte tørre Træ- 
splinter og Beg paa Langilden, der ulmede i 
Lejet mellem Bordene. 

Det knitrede hurtig op. De røde Smaaflammer 
spillede med Lys og Skygge over de langskæg- 
gede Ansigter paa Bordets Vægside. 

Trællene bar Favnestykker paa Ilden, og der 
blev hurtig lunt. 

Lidt efter kom Kvinderne med Maden. 

Der blev spist i Tavfihed nogen Tid. Saa sagde 
Adils, at han aldrig havde set Kong Hrolf, men 
hørt ham vidt berømme. Nu vilde han vide af 
hans Mænd, hvorledes Hrolf saa ud, hvad Slags 
Mand han var og om han holdt Maal med sit Ry. 

— Hrolf er høj og lyshaaret, — sagde Svip- 
dag — han har Læber, som blusser, og Øjne, 
der er graa og straaler. 

Han vilde tilføjet, at Hrolf havde Rejsning 
som en ædel Hest; men Bjarke, der frygtede, at 
han allerede havde sagt for meget, rømmede sig 
i det samme, og Svipdag sagde i Stedet: 

— Næs^en er lille og kroget. 

Bejglad, som intet forstod, saa forbavset op. 

— Lille og kroget? — sagde han med sit 
tykke Mæle — nej, lang og stor og lige er Hrolfs 
Næse. 

Adils saa smilende fra den ene til den anden: 

— Kender Hrolfs Mænd ikke deres Herres 
Ansigt? 

— Vist saa! — tog nu Hrolf selv til Orde — 
men Sagen er, at Mænd vil gerne prale med 
deres Herre. Sandheden er den, at Hrolf vel er 
rank voksen; men han er ingen smuk Mand; 
og hvad hans Øjne angaar, er de, som Øjne flest. 
Jeg vil kalde ham en middelmaadig Mand i alle 
Henseender. 

Hvitsærk rørte paa sine Kæmpeknogter og 
sagde sagtmodig: 

— Naar Hrolf smiler med sine hvide Tænder, 
er det som Sol i Hallen. 

— Det er Hvitsærk med hans sorte Heste- 
tænder — han synes, at alle andre Tasnder skin- 
ner. Hrolfs er som Tænder flest. Og hvad mær- 
keligt er der ved hans Smil? 

— Naar man ser Hrolf smile, — sagde Ha- 
klang nidkært — faar man Lyst til gode Gær- 
ninger. Saadan gik det mig, da jeg saa ham før- 
ste Gang ved Hrøriks Fald. 

— Og hans Stemme er dyb og blød og varm 
paa samme Tid, som var det Hjærtet selv, der 
talte, — sagde Hardrefil med blanke Øjne — 
Ham siger det, man synes, man kender selv, 
men skømnere og klarere, end nogen anden 
Mand kan sige det. 

— Hvad er det for Snak? — sagde Hrolf — 
Sandheden er, at Hrolf taler meget lidt og meget 
forsigtig, som enfoldige Folk, der ikke gerne 
vover sig ud. Men Hardrefil er Skjald i Smug og 
lægger af sit eget Sind i, hvad han ser og hører. 

Ådils saa opmærksomt paa Hrolf og spurgte: 

— Hvem er du, som taler ilde om din Herre, 
mens alle andre roser ham? 

— Jeg er Hrolfs Navne, og jeg har ikke Aar- 
sag at rose ham for Vid, siden han har givet mig 

et Øgenavn. Han kalder mig Hrolf Raphaand, 
fordi jeg var lidt hurtigere paa Haanden end de 
andre, da han stod foran Hrøriks Bjælkemur og 
ikke vidste Raad for at tænde den i Brand. 

Adils saa længe paa ham og spurgte de andie 
Mænd, som endnu ikke havde talt. 

Hromund priste Hrolfs Haandtryk. 

— Han tager den hele Haand i et dvælende 
Tag. Et Haandtryk af ham er som en Gave. 

— Det er saoidt — sagde Hake — og saa er 
der det ved Hrolf, at han er aldrig gladere, end 
naar han giver. Jeg vil næsten sige, at Hrolf er 
forfalden til at give, som andre er kvindekære 
eller forfaldne til at drikke Mjød. 

— Ja, det er sandt — sagde Starolf og strakte 
sin lange Krop over Bordet for at .naa Adils' 
Øjne — Man behøver knap at se paa Guldet, før 
han giver det. Jeg skulde næsten sige, han er 
gladere ved at give Gaven end en anden ved at 
tage den imod. 

— Ja, — sagde Hrolf Raphaand — for Hrolf 
kender ikke større Fryd end at gøre Mennesker 
glade. Jeg skulde næsten sige, at Hrolf bedøm- 
mer Tingene efter, hvad de duer som Gave. 

Hjalte rettede sig op og saa ind i Dden, mens 
ban talte. 

— Er man tung i Sind, og Hrolf lægger sin 
Haand paa Ens Skulder, da aabner man sit 

Hjærte for ham, og Sorgen synes ringe, mens 
man siger den. Man gaar glad bort og ansker at 
give sit Liv for saa stor og ædel en Helt. 
Adils saa paa Bjarke og sagde: 

— Og du, som synes mig den stærkeste og 
betydeligste af Hrolfs Mænd, — hvad siger du? 

Bjarke saa hvast paa Kongen under Bryn- 
duskene og sagde: 

— I Hrolf er der ingen Svig. Den, som tjener 
ham, tjener Livet og Lyset. Dermed er alt sagt. 

— Efter det, vi har hørt, — sagde Adils og 
rakte sig paa Albuerne over Bordet — maa Hrolf 
jo være den ypperste af alle Mænd. Fortæl mig 
nu om hans Bedrifter. Man kender Træet af 
dets Frugter; og det fejler næppe, at saa stor en 
Mand maa have øvet mangen Stordaad. 

— Det maa huskes, — sagde Svipdag — at 
Hrolf er ganske ung endnu. Dog skal du vide, at 
han som attenaarig for i Kelternes Land, indtog 
Byer og Øer og vandt baade Guld og Hæder. 

— Det har andre gjort før ham. Men lad os 
høre om en Stordaad, han har øvet uden Hjælp 
af sine Mænd. £n berømmelig Holmgang eller 
saa. 

— Nogen Holmgang er ikke hændet ham 
endnu. Men Hrolf er den første i alskens Vaa- 
benbrug og kan maale sig med enhver af sine 
Mænd. 

— Det er sandt, — raabte Mændene i Mun- 
den paa hverandre. 

— Det er ringe, hvis en Høvding ikke holder 
Maal med sine Mænd. Men sig os noget, hvoraf 
det kendes, at han ogsaa holder Maal med sit 

Ry. 

— Han kom hjem til Lejre, — sagde Hak- 
lang — da Hrørik havde di's&bt Hroar og taget 
Borgen og Byen. Jeg var selv med, for jeg var 
Hrøriks Mand, til jeg havde set Hrolf. Med en 
Haandfuld Mænd satte han Ild paa Muren, ind- 
tog Byen og dræbte Hrørik med sin egen Haand. 

— Var det ikke dig, Hrolfs Navne, — spurgte 
Adils og vendte sig mod Hrolf — som lagde 
Ilden? 

— Jo, Konge, du har Ret. Hrolf saa kun tQ 
og vidste ikke Raad for Ilden, men jeg — 

— Dræbte han ikke Hrørik med sin egen 
Haand? — spurgte Haklang hidsig og glemte, 
hvem det var, der talte. 

— Jo, men Hrørik krøb mellem sine Kister 
og var saa bange for sit Liv og sine Skatte, at 
han tabte Sværdet af sin Haand. 

— Kunde Hrolf for, at Hrørik var fejg? — 
Hrolf hævnede sin Fosterfader, som han burde. 

— Det, vi har hørt, — sagde Adils — synes 
mig ikke større, end hvad mange og ringere 
Mænd har gjort før ham. Saa vidt jeg skønner, 

er Hrolfs Bedrifter øvede ikke af ham, men af 
hans Mænd. 

— Ja, Konge, — sagde Hrolf — det er netop 
Sagen. Hrolf har ingen Stordaad øvet; men Odin 
skænkede ham de bedste Mænd. 

Bejglad saa ond ud af sine stikkende Øjne; 
og det begyndte at sitre i hans Pandeknuder. 
Han kunde ikke rumme, at Hrolf sad og talte 
imod sig «elv; han havde røbet det hele, om 
ikke Hvltsærk havde lagt sin Arm paa hans og 
hvisket til ham. 

Da vendte Bjarke Øjnene mod Hrolf og sagde: 

— De bedste Mænd vælger den bedste Herre. 
Det er hans Blik, som yngler i deres Sind. Han 
er Fader til deres Daad. 

Ådils saa paa Hrolf og sagde: 

— Det er Skade, at Kong Hrolf ikke selv er 
med. Nu ved jeg ikke, hvem af Jer jeg skal tro. 
Enten Svipdag og de andre, som holder paa, at 
Hrolf er den ypperste af Mænd, eller dig, som 
mener, at din Herre kun er en middelmaadig 
Mand. — Sig mig nu du, Hrolf Raphaand, som 
synes strengere i din Dom end andre, hvilken 
Dyd anser du for den største hos Mænd? 

— Udholdenhed — svarede Hrolf uden at be- 
tænke sig — Og sig os saa du, Kong Adils, hvil- 
ken du anser for den største. 

— Jeg holder paa, at den Dyd, som din Herre 

roses in€fit for af alle, er den største, neml^ Gav- 
mildhed. Vis I mig nu Prøver paa Eders Udhol- 
dienhed, saa skal jeg siden give Eder Prøve paa 
min Gavmildhed. 

Alle gav deres Bifald til Kende, og Adils vm- 
kede ad de to Trælle, som havde det Hverv at 
passe Langilden. 

— Fyr godt opl — sagde han — og lad os 
se, om Hrolfs Mænd kan taale Hede lige saa 
godt som Kulde. 

Trællene bar lange Vedstykker ind og kastede 
dem paa Ilden, til der stod saa mægtigt et Baal, 
at det sved i Rygstykkerne paa Hrolf og hans 
Mænd, som sad paa Bænken nærmest Baalet. 

De vendte snart den ene Side til, snart den 
anden og dækkede deres Kofte og Kappe med 
Skjoldet, mens Adils' Mænd paa den anden Side 
Bordet lo over Maade, skønt de selv pustede af 
Varme og maatte hægte Koften op og løse paa 
Bæltet. 

Bejglad trak Vejret, saa det kunde høres over 
hele Hallen, og værgede sine Knuder snart med 
den ene, snart med den anden Haand. 

Adils laa tilbage i Højsædet og saa paa Mæn- 
dene med den korte Overlæbe trukken op til et 
haanligt Smil. Nu og da gav han Trællene et 
Vink om at øge Ilden. 

De stod ligeoverfor Hrolf paa den modsatte 

Side af Baakt. Skønt Varmen sved i deres Hæn- 
der, fandt de Morskab i at pine de fremmede. 
De søgte de sværeste' Stykker ud og slængte dem 
saa nær Randen paa Hrolfs Side, som de kunde 
naa. ^ 

Bjarke og Hjalte, der havde Hrolf imellem 
sig, magede det saa, at de skiftevis bøjede sig 
frem for at dække ham. Men Skjoldene blev saa 
hede, at de ikke kunde holde dem. Og pludselig 
for Ilden over, som kunde den været et levende 
Væsen, og greb i Hrolfs Kofle. 

Bjarke kvalte den med sin Næve; men da 
sprang Hrolf op fra Bænken og vendte sig med 
Ansigtet mod Ilden. 

— Den skyer ikke Ilden, — sagde han — 
som springer igennem den. 

Han kastede sit Skjold over Flammerne, satte 
Foden paa det og sprang over paa den anden 
Side. 

Bjarke og Svipdag fulgte straks efter og der- 
paa alle Hrolfs Mæiid hele Rækken ned. 

— Lad nu os øge IldenI — sagde Bjarke, tog 
Trællene i Nakken, en i hver Haand, og kastede 
dem paa Baalet. 

De skreg som Grise og sprang i Flammerne, 
men kunde ikke finde Fodfæste mellem de vak- 
lende Vedstykker. Saa segnede de, krympede sig 
og tav. 

Adils rejste sig i Højsa&det Qg la. 

— Hrolfs Mænd har bestaaet Prøven — sagde 
han — Vis den nu til Gæstehallen, at de kan 
pille deres svedne Fjer og sove Hederusen ud. 
Imorgen naar vi samles, vil saa jeg vise, hvad 
jeg forstaar ved Gavmildhed, og haaber jeg at 
bestaa Prøven for Ekler, lige saa vel som I be- 
stod den for mig. 



XII 

Næste Morgen sendte Svipdag Bud til Dron- 
ning Yrsa og lod sige, at han og Hrolfs Mænd 
var kommen til Upsala for at bringe hende Mil- 
sen og Gaver fra hendes Søn i Lejre. 

Lidt efter kom en Huskarl, som skulde føre 
dem for Dronningen. 

Han var lys af Haar og ganske ung. Hans 
Øjenbryn var næsten hvide, Øjnene blanke og 
nyfigne som et Egerns. De for fra den ene til 
den anden af Hrolfs Mænd; og han trak Læben 
op under Næsen i et skævt Smil, som vidste han 
mere, end han turde være ved i Ord. 

Yrsa var alene i Hallen, da Hrolf og hans 
Mænd traadte ind. 

Hun var endnu ung i Holdningen, slank og 
spændstig; men det store gyldne Haar var ble- 
ven graat. Det stod frem af Haarnettet viltert 
som i gamle Dage, skinnende som Sølv. 

Hun var pragtfuldt klædt, med tunge Guld- 
kæder om Hals og Arme; hendes Bæltespænde 
var stort som et Skjold og af drevet Guld. 

Laurids Bruun: Den signede Død 18 

Hrolf saa paa hendes Øjne; de var mørke og 
haarde i Blikket. Hendes Ansigt bevægede sig 
ikke, naar hun talte. Forgæves søgte han at 
mindes hendes Træk fra sine første Barneaar. 

Men næppe havde Yrsa set paa Mændene, før 
hun skiftede Farve. Hendes Øjne fyldtes af 
Taarer, og hendes Læber dirrede. 

Det var Helge, men større, lysere og skøn- 
nere. Det var Helge, som hun saa ham hin Dag 
i I<rejre, da hun vendte sig og tog hans Blik for 
sidste Gang, før hun gled ud af hans Liv. 

Det var Helge med Lys over Panden og Øjne 
saa stærke, som han aldrig havde haft dem. 

Svipdag og de andre gik tilbage i Hallen for 
at lade Moder og Søn ene. 

— Hrolf! — sagde hun og rakte Haanden 
frem. 

Hrolf tøvede. Saa for Rødmen i hans Ansigt. 
Han sprang til og slog Armene om hende. 

De talte længe- sammen. Han fortalte om 
Hjortborg og om Vænget og om Hruft. Mens 
hun lyttede, flød Taarerne stille ad hendes stive 
Kind. 

Han sagde, at han var kommen for at hente 
hende med til Lejre, hvis hun vilde. 

Men Yrsa afslog det. 

— Hvad der er dødt, kan ikke gøres levende, 
fordi vi ønsker det. Jeg har det ikke saa ondt 

hos Adils, at jeg jo ikke kan bære det. Desuden 
er han saa snu en Mand, at hverken du eller jeg 
vUde komme levende herfra, om jeg flygtede 
med dig. Han har faaet Nys om dit Komme og 
har sikkert allerede opdaget dig imellem dine 
Mænd. — Hvem kunde ikke det? — tilføjede 
hun og klappede hans Kind. 

Hrolf trængte ind paa hende; men hun var 
fast i sin Vægring og sagde, at hun ikke havde 
Livet saa kært, at hun vilde sætte hans Liv i 
saa stor Fare for at skaffe sig bedre Kaar. 

Hun bad Hrolf være forsigtig. 

— Jeg har ingen rolig Time, — sagde hun — 
før jeg ved dig vel herfra. 

Saa drog hun en kostelig Ring af sin Arm og 
gav ham den til Afsked. 

— Vogt den vel. Det er Sveagris. Den bringer 
Lykke til sin Bærer. Adils gav mig den i Fæste- 
gave. 

Hun vinkede Mændene til S'ig, hilste paa 
hver især og bad Hrolf atter tage sin Plads imel- 
lem dem. 

— Hvor meget I end formummer ham — 
sagde hun og saa paa Hrolf med blanke Øjne — 
saa er Helges og min Søn dog let at kende. Hans 
Øjne og hans Pande røber ham. 

Hun gik til Døren og kaldte paa den Hus- 
is* 

karl, der havde fulgt dem til hende. Hun førte 
ham til Svipdag og sagde: 

— Denne unge Mand giver jeg i Eders Tje- 
neste. Paa ham kan I stole trygt, til aabenlys 
Færd og til hemmeligt Ærende. 

— Ved du, — sjpurgte hun Huskarlen — at 
Kong Hrolf er mellem Mændene? 

— Det anede mig. 

— Find ham, om du kan. 

Han kneb Øjnene sammen og saa prøvende 
paa Mændene, hele Rækken igennem. Saa pege- 
de han paa Hrolf og sagde: 

— Han der er høj og rank som en Krake. 
Dertil er der noget ved hans Øjne og hans Pan- 
de, som ingen andre har. Det er Kong Hrolf. 

— Der ser II — sagde Yrsa. 
Hrolf lo og spurgte, hvad han hed. 

— Vøgg, Herre. 

— Du ligner mig ved en Krake, det vil jeg 
tage som et Hædersnavn. Se heri 

Han strøg en Ring af Armen og gav ham den. 

Vøgg lo over hele Ansigtet, drejede Ringen 
paa alle Ledder, satte den tilsidst paa sin højre 
Arm og sprang om med Armen strakt i Vejret, 
mens han skjulte den anden paa sin Ryg. 

— Hvorfor skjuler du din venstre Haand? 

— Den skammer sig. Herre, for sin rige Bro- 
der. 

Hrolf k) og gav ham en Ring ogsaa til den 
venstre Arm. 

Da jublede Vøgg som en Dreng, bøjede Knæ 
for Hrolf og sagde: 

— Jeg vil være din Mand til det sidste og hæv- 
ne dig, om du dræbes. 

Mændene lo ad Vøgg; men Hrolf løftede ham 
ved Armen, saa ham alvorlig i Øjnene og bad 
sin Moder om at afstaa ham. 

Hrolf maatte love Yrsa at drage fra Upsala« 
iSSA snart det kunde ske med Ære. 

Hun havde allerede hørt om Ildprøven og 
spaaede ham, at Adils vilde finde paa meget af 
samme Slags, om Hrolf tøvede længer. I slige 
Kunster var ingen hans Lige. 

Hun fulgte sin Søn til Hallens Dør og blev 
staaende der, saa længe hun kunde se ham i 
Gaarden. 

Før Aftengildet lod Kongen hente en Kiste fra 
sit Skatkammer og bad Mændene søge sig ud, 
hvad de lystede. 

Der var herlige Vaaben, Halssmykker, Ringe. 

Da hver havde taget, hvad han vilde, lod 
Adils bringe et mægtigt Drikkehorn af Guld, 
fyldt til Randen med Ringe og Smykker. Han 
rakte det oyer Bordet til Hrolf, smilede og sagde: 

— Tag dette, Hrolf Raphaand, og giv det til 

din Herre og Navne med Hilsen fra hans Frænde 
Kong Adils. 

Saa spurgte han, om de mente, han havde be- 
staaet Prøven i Gavmildhed lige saa vel som de i 
Udholdenhed. 

De raabte alle Ja og takkede for hans Gaver. 

Men Svipdag, som kendte Adils og vidste, hvor 
guldgrisk han var, anede, at der var Svig under. 
Det store Guldhorn, huskede han, var Adils' 
kostbareste og kæreste. 

Adils vil gøre os trygge, tænkte han; han tager 
Guldet tilbage, naar han har taget vort Liv. 

Han søgte Bjarkes Blik og læste Mistanken 
ogsaa hos ham. De gik tæt til Hrolf og slap ham 
ikke et Øjeblik af Syne. 

Ved Gildet fik Hrolfs Mænd denne Gang Plads 
ved Tværbordet lige overfor Kongen. 

Adils bad dem lægge deres Vaaben, mens de 
spiste. Men Svipdag sagde, at det var Sæd hos 
Kong Hrolf aldrig at slippe sine Vaaben. De var 
svorne til det og turde ikke bryde Eden. 

Der var megen herlig Mad, og Hornene gik 
flittig rundt. 

Kongen drak saa ofte med sine Gæster, at 
Svipdag forstod, de skulde drikkes under Bor- 
det. Han undredes paa, om det mon var lige 
saa stærke Varer, der flød i Kongens og hans 
Mænds Drikkehorn som i Gæsternes. 

Svipdag brød tidlig op. Han sagde, at lange 
og haarde Dagsrejser ventede dem, saa det galdt 
at faa rigelig Søvn. 

Adils' Mænd haanede ham derfor og spottede 
hans Alder; men Svipdag ænsede det ikke, og 
Adils bød iils'idst sine Huskarle ait lade Hrolfs 
Mænd med Fred- 
Kongen sagde, at han vilde mødes med dem 
næste Morgen. Saa hædrede Gæster plejede han 
selv at følge paa Vej. 

Da Mændene brød op, gav Vøgg Svipdag 
hemmeligt Vink om at holde sig og Mændene 
rede. 

De gik til deres Sovekammer, slukkede Ly- 
sene en Stund efter, men blev siddende i Mørke 
uden at klæde sig af. 

Da alt var stille i Kongsgaarden, listede Vøgg 
sig ind i Stalden og løste Hrolfs Heste, at de 
kunde staa rede. Han havde sørget for Gildeøl 
fra Køkkenfløjen til Vagtsvendene. De laa druk- 
ne i Portrummet og sov med Nøglerne ved deres 
Side. 

Kort før Morgengry gik Vøgg til Gæstefløjen 
og gav Tegn. En efter en listede Mændene ud i 
Gaarden, gik over i Stalden, tog hver sin Hest 
og red igennem Porten, som Vøgg havde aabnet. 
Hrolf havde iført sig sine egne Klæder og bar 
sine egne Vaaben. 

Da de kom til d«Di ydre Mur, vaagnede Vagten 
og raabte dem an. Vøgg truede ham til at aabne 
Porten; kendte han ikke Dronningens Hus- 
karl? 

Men idet de red ud, vendte Hrolf sig i Sad- 
len og raabte: 

— Hils Kong Adils fra hans Frænde Kong 
Hrolf og tak ham for Lejde og alle gode 
Gaver I 

Da forstod Vagten, at han havde ladet sig 
narre. Han skyndte sig ud og raabte Alarm 
over Gaarden. 

Adils' Mænd kom hurtig paa Hestene og for- 
fulgte de flygtende. 

Det var en frostklar Vintermorgen med tin- 
drende Sne. 

Vøgg førte Toget an. Da de var kommet et 
Stykke bort, red de i Mag, indtil de hørte, at 
Adils' Folk var efter dem. 

Hrolf vilde, at de skulde vende Front; men 
Svipdag sagde, at tolv Mænd umulig kunde 
staa sig mod alle Adils' Huskarle, og fik ham 
overtalt. 

Vøgg saa, at Isen i Fjorden var i Drift. De 
maatte ride vesterpaa langs Brinken, indtil de 
naaede Fyris Aaen. 

Men Adils' Folk vidste ogsaa, at Isen var 
brudt. Det var let for dem at vide, hvad Vej 

Vøgg maatte føre Hrolf. Altsaa skød de Gen- 
vej tværs over Sletten og naaede Vadestedet, 
lige efter at Hrolf og hans Mænd var kommet 
over. 

Da Adils' Folk naaede den anden Bred, slyn- 
gede de nogle Guldringe frem for sig over 
Sneen, for at Hrolfs Mænd skulde spilde deres 
Forspring ved at samle dem op. 

Ringene glimrede i den dæmrende Dag. Hro- 
mund og Drengene vilde af Hestene, men Hrolf 
bød dem blive siddende. 

— Det er Lokkeringe, — raabte han — men 
det er Synd, de skal ligge saa ene. 

Saa tog han Laaget af det Horn, som Adils 
havde givet ham, vendte sig i Sadlen og strøede 
Guld med rund Haand over Sletten. 

Da Adils' Mænd saa det glimre og hørte det 
klingre omkring dem, kunde de ikke selv mod- 
staa Fristelsen. De sprang af Hesten, samlede 
Guldet op og stak det til sig. 

Da lød der Raab bag dem. 

Adils kom farende paa sin Graaskimmel med 
Kappen, som han ikke havde faaet Tid til at 
hægte, flagrende fra den ene Skulder. 

— Er du Hrolf selv, — raabte han — da har 
du brugt Svig imod mig, og det skal du und- 
gælde med dit Liv. 

— Tag det I — raabte Hrolf og red til. 

— Fejg er Hrolf, som flygter fra Gilde. 

— Falsk er Adils, som laegger Snarer for sin 
Garøt. Men ikke skal du sige, at Hrolf red rig 
fra Upsala. Dine falske Gaver giver jeg til- 
bage. 

Han strøede Resten af Guldet over Sletten 
bag sig. 

Da Adils hørte den klingrende Lyd, skar det 
ham i Hjærtet; men han beherskede sig og 
forbød sine Mænd at tage det op. Idet han red 
forbi, søgte han at mærke sig, hvor de bedste 
Stykker faldt; han kendte hver et. 

Han vandt ind paa Hrolf; thi hans Hest var 
vel udhvilet og stærkere end Hrolfs. 

Da drog Hrolf Ringen, som Yrsa havde 
givet ham, af sin Arm og kastede den ud til 
Siden. 

Adils saa, at det var Sveagris, Lykkeringen. 
Saa raabte han: 

— Du kan takke din Moder for dit Liv, om 
du undslipper. 

— Da er det ikke første Gang. 

Adils red hen, hvor Ringen var falden, bøjede 
sig, saa langt, han kunde, frem over Hestens 
Hals og søgte at faa Ringen paa sin Spyd- 
spids. 

— Der bøjede vi den mægtigste Svenskerl — 
lo Hrolf og red til med sine Mænd. 

Da Adils' Huskarle saa, at deres Herre stand- 
sede Hesten, lod de Hrolf og hans Mænd ride, 
sprang af og gav sig til at samle Guldet, til de 
sloiges om det. 

Da Hrolf atter naaede Fjorden, stod Bonden 
Hrane udenfor sit Hus. 

— Det blev kun stakket Gilde! — sagde han 
til Hrolf — men jeg vil skænke dig nogle Vaa- 
ben, at Færden ikke skal være helt forgæves. 

— Tak, Bonde! 

Hrolf ventede; og Mændene red til omkring 
ham, undrende paa, hvad en fattig Bonde hav- 
de at byde deres Herre. 

Hrane gik ind i Huset og kom lidt efter til- 
bage med nogle gamle Vaaben. 

— Sværdet har jeg fundet paa Sletten for 
mange Aar siden. Det laa alene, skilt fra sin 
Herre. 

Hrolf tog det og holdt det op i Lyset. Det 
var gammelt og ædt af Rust. 

— Haaner du os, Bonde! — raabte Hromund 
og red ind paa Livet af ham — Ved du, hvem 
det er, du byder dit rustne Kram? 

Hrolf saa paa ham og fik ham til at tie. Saa 
rakte han efter Hjelmen og Skjoldet. 

— Dem fandt jeg samme Dag et Stykke bor- 
te. De laa ved Siden af en Mand, som havde 

styrtet sig i sit Sværd. Jeg har gemt dem længe; 
nu ved jeg ingen bedre at give dem til end dig. 

— De har engang været skønne. Men hvad 
skal jeg med dem, nu de er ædte af Rust? Jeg 
har skønnere Vaaben selv. 

— Det kan hænde, — sagde Bonden fortør- 
net — at disse rustne Sager værger bedre mod 
Døden end dine egne, som straaler af Guld. 

— For Døden er jeg ikke bange. Bonde. Det 
er en Ven, som kommer, naar Tiden er. 

Han sagde det stille og saa langt ud for sig. 

Hans Mænd blev tavse. De tænkte paa, hvil- 
ken Fare han nys var undsluppen. De syntes, 
at det truede ham baade fra Jorden og Luften. 
De red sammen om ham i Kreds med dragne 
Sværd og spejdede ud over Sletten. 

Hrolf hilste Bonden, takkede ham for hans 
gode Vilje og fulgte Vøgg ned paa Isen. Der 
red de langs Brinken for at finde et Sted, hvor 
de kunde komme over paa den anden Side. 

Bjarke var mørk og tavs og red frem foran 
Vøgg for at være ene med sine Tanker. Men 
Svipdag red hen ved hans Side og sagde: 

— Bonden Hraaie mødte os, da vi drog med 
Helge til Upsala. Han varede os mod Færden, 
som han varede Hrolf. 

Saa fortalte han, hvad der var sket i Helges 
Dage. 

Bjarke vendte sin Hest og red hen til Hrolf, 
som saa af hans Blik, at der var hændet noget. 

— Hrane — sagde Bjarke — havde en sid 
Hat ned over Panden. 

— Det saa jeg. 

Bjarke tøvede med sine brune Øjne paa 
hans Ansigt. 

Da gik det op for Hrolf, hvad han mente. 
Han vendte Hovedet og saa tilbage efter Bon- 
dens Hus. 

— Den enøjedes Vaaben skulde du have 
taget. 

Hrolf betænkte sig endnu en Stund. Saa sva- 
rede han: 

— For Skæbnen raader kun Nornen og vort 
eget Liv. Men mener du, at jeg har krænket 
den høje, saa lad os vende om. 

De red tilbage langs Bredden. En kold Frost- 
taage havde bredt sig over Sletten. Den blev 
tættere, jo længere de red. Svipdag og Vøgg 
mente at kende Stedet; men da de red op paa 
Brinken, var der intet Hus at se. 

Da sagde Bjarke: 

— Visselig har det været den høje selv; og 
nu er han fortørnet. Fra idag maa du vogte 
paa dit Liv, Kong Hrolf. Vi vil vogte det med 
dig. 

Men Hrolf la^de sin Haand paa hans Skulder 
og sagde: 

— Har det været den høje selv, saa ved han 
ogsaa, at jeg ikke vilde krænke ham. Hvad 
skulde der hænde mig uden Døden? — Og 
hvorfor være bange for den? I Døden signes vi 

Hrolf vendte sin Hest og red for sig selv. 



XIII 

Skuld fik at vide, at Hrolf havd« krænket 
Odin paa sin Færd til Upsala. 
Hun gik til Hjartvar og sagde: 

— Daglig ældes du. Snart er Tiden omme. 
Altid fæster du din Lid til Odin, men gør du 
noget for at tvinge Skæbnen? 

Hjartvar græmmede sig; det vidste hun. Han 
var bleven tavs og sky deraf. Hans Hud var 
askegraa, Øjeæblet gult og Blikket sygt. Han 
græmmede sig over, at Livet ebbede i ham, 
uden at han endnu var naaet et Skridt mod 
Maalet. 

— Først var du Helges Dreng; din hele Ung- 
dom gik dermed. Nu du er ældet, tjener du 
hans Søn, skønt han var født til Ulykke og 
du med Retten fremfor hans Fader. Vil du 
gaa i Graven som en ringe Mand? 

Hjartvar bøjede sig i Vaande under hendes 
Ord. Han saa til Siden og spurgte: 

— Hvad vil du mig? 

— Hrolf har krænket Odin. Nu er det Tid 
at fælde ham. 

Hjartvars Hænder kom til at ryste, sa 'vbt 
gik Ordet i hans Hjærte. 

Skuld fortalte, hvad hun havde hørt, hvorledes 
Odin i en Bondes Skikkelse havde budt Hrolf 
Vaaben paa Fyris Sletten; men han havde for- 
smaaet dem, fordi de var gamle og rustne. 

Det betyder, tænkte Hjartvar, at Hrolfs Liv 
er truet. Odin har varet ham og budt ham 
hans Faders Vaaben til Værge; men han har 
ikke villet høre og krænket den høje. 

Hjartvar sagde intet til Skuld. Hele Dagen 
holdt han sig ude. Han vankede om alene og 
grublede over sit Liv. Om Aftenen gik han til 
Vaabenrummet, tog sin Faders Hjelm og Sværd, 
bar dem til Øfferlunden og gravede dem ned 
bag Blotestenen. Saa bad han: 

— Hele mit Liv har jeg lydt din Lov, og dog 
har du bestandig svigtet mig. Helge gav du 
Magt fremfor mig og Hrolf, som er født i 
Skyld. Helge brød din Lov, og du fældede ham 
omsider. Se, nu har ogsaa Hrolf krænket dig 
og er moden til din Vrede. Men jeg er bleven 
ældet af at vente. Snart vil mit Liv rinde ud. 
Forund mig at naa det Maal, hvortil jeg fødtes. 
Forund mig at bære mine Fædres Ring paa min 
Arm, og jeg vil gerne dø. Se, jeg har ofret dig 

min Faders Vaaben, det helligste jeg ved. Saa 
løs dnig nu fra Troskabseden og giv mig Tegn, 
iaå^^• rmsLB. tage med List, hvad Mennesker har 
fornoldt mig mit hele Liv igenmem. 

Faiktende gik han til Ro, og om Natten drøm- 
te han, at der kom en gammel Mand med en sid 
Hat over Panden henimod ham. 

— Kender du mig? — spurgte Manden. 

— Jeg mindes ikke at have set dig før. 

— Jeg er Bonden Hrane. Kender du mig 
saa? 

— Jeg har hørt om dig. Det var dig, som 
bød Hrolf gamle Vaaben. 

— Ja, det var disse. 

Hjartvar tog Sværdet og undersøgte det nøje. 
Det var Helges Sværd. 

— Giv mig det! — bad han. 

— Nej! 

— Saa sig en Pris, at jeg kan købe det. 

— Nej! 

Bonden vendte sig for at gaa; men Hjartvar 
blev fortvivlet i sit Hjærte. Han greb Bonden 
i Koften og sagde: 

— Er der slet ingen Udvej for mig til at faa 
de Vaaben? 

— Tag dem, om du har Mod og Kraft dertil. 

— Med Vold eller List? 

Lauridt Brann: Den signede Død 19 

— Med Vold eUer List. 

Bonden forsvandt, og Hjartvar vaagnede. 
Det var Odins Varsel, tænkte han og rejste 
sig straks. 

— Vi vil fælde Hrolf ! — sagde han tU Skuld. 
De talte frem og tilbage om, hvorledes det 

skulde gøres, og da de var enige, sendte Hjart- 
var Bud til Lejre, at han og Skuld vilde kom- 
me til Julegilde med stort Følge og bringe 
Kongeskatten for forrige og for dette Aar til- 
sammen; de havde haft Henstand det første 
Aar. 

I Lejre blev der gjort store Forberedelser til 
at modtage Hjartvar og Skuld, naar de bragte 
Skatten. 

Kongsbrydens gamle Hal blev indrettet til 
Gæstehus, og i Havnen blev der ryddet ved 
Skibsbroen for at skaffe Plads til Flaaden. 

Da det meldtes Hrolf, at Skibene saas under 
Bistrup 0, gik han ned til Havnen med sine 
Huskarle for at tage mod sin Frænde. 

Det var næsten Vindstille. Flaaden gled ind 
paa Aarerne. 

Der var Dragen, to Snekker og mange fuldt- 
ladede Handelsskibe, der flød lavt og tungt og 
havde Dække over Lasterummet. 

— Kon^eskatten fylder godt, — sagde Svip- 
dag — der er Tæring for lange Tider. 

— Hjartvar har nidkært røgtet sit Hverv, — 
sagde Hrolf — selvom det ogsaa er for to Aar. 

I Dragens Stavn stod Hjartvar og Skuld. Da 
de var saa nær, at de kunde skelne Guldet paa 
Hrolfs Hjelm, vinkede de mod Land. Og Hrolf 
vinkede igen. 

Dragen gled ind mod Skibsbroen med hæ- 
vede Aarer. Hrolf kunde nu tydelig skelne deres 
Ansigtstræk og undrede sig over den Foran* 
dring, der var foregaaet med Hjartvar. 

JOet syntes, som han var bleven yngre og 
havde faaet sin ranke Holdning igen; men der 
var ingen Ro paa ham. Han bevægede sig hid og 
did, talte livlig med Skuld, kiggede efter Ror* 
karlen, om han var rede, og saa op mod Ma- 
sten, om Sejlet var ret surret, eller maaske han 
vilde kende Vinden paa den lange Fløj. 

Han ventede ikke, til Gangbroen blev lagt 
over, men sprang i Land fra Løftingen, før 
Skibet var naaet helt til. 

Hrolf strakte Haanden ud og bød Velkom* 
men; men Hjartvar lagde sine Arme om hånt 
til Vennehilsen. 

Han havde aldrig gjort det før. Hrolf saa paa 
ham og syntes, han var bleven lysere af Aa^ 

19* 

syn. For at glæde ham pegede han paa de 
tunge Skibe, som kom sakkende bagefter. 

— Det kalder jeg en Kongehøst. Der bliver 
meget at give bort, før jeg faar Plads i mine 
Rum. 

Skuld smilede venligt og sagde: 

— Saa meget des bedre. At give Gaver er jo 
Hrolfs Lyst. 

Hrolf fulgte sine Gæster op til Kongsbrydens 
Hal, medens Byens Folk samlede sig ved 
Broen og stirrede nysgerrig paa de tunge Skibe. 
Mange vilde ombord for at faa et Glimt af Skat- 
ten; men der var Vagt paa hvert Skib. Ingen 
fik Adgang, hed det, før Hrolf havde synet 
Skatten og Hjartvar afleveret den i Vidners 
Paasyn. 

Efter Juleblotet i Offerlunden samledes Hrolf 
med sine Mænd og Gæster til Gilde i den store 
Hal under Hjortborgs gyldne Egetakker. 

Hrolf sad i Højsædet inderst mod Lang- 
væggen. Paa sin højre Haand havde han Svip- 
dag, Bejglad og Hvitsærk, derefter Hrolf, Hak- 
lang, Hardrefil og Vøgg, som var den yngste 
og sidst fæstede. Tilvenstre sad Bjarke Kon- 
gen næst; saa fulgte Hjalte og Hromund, Hake 
og Starolf. 

Ligeoverfor Hrolf, med Ryggen imod Baalet, 



298 



sad Hjartvar med sine Gøter» høje, trevne Folk 
flfted tavse Øjne o^ lange Vildmandsskæg. 

Paa Kvindebænken sad Hrut med Skuld ved 
sm Side og deres Kvinder. 

Siden Færden til Upsala og Mødet med sin 
Moder havde Hrolf været stille. Han gik helst 
alene ad de gamle Stier. Mange havde set ham 
paa Solbakken, stirrende ud over Fjorden, naar 
Solen gik ned. I Timevis gik han i Vænget og 
vogtede paa Dyrenes Færd. 

Ogsaa nu ved Gildet var Hrolf tavsere end 
sædvanlig; men Hjartvar talte ustandselig, som 
var han bange for, at der skulde falde Tavshed 
over Hallen. Alle undrede sig over den Foran- 
dring, der var foregaaet med ham. 

Hrolfs Øjne søgte ham ofte over Bordet. 
Hvad er det i hans Ansigt, tænkte han. 

Da Talen gik stærkest, faldt Hrolf i Tanker 
med Hornet i sin Haand. 

Han sad og stirrede ud for sig over Bordet, 
isom dvælede hans Sind i det fjærne. 

Han er hos sin Moder, tænkte Bjarke. 

Efterhaanden som Mændene blev opmærk* 
somme paa Hrolfs Tavshed, tav ogsaa de. Kun 
Hjartvar blev ved at snakke. 

— Er du syg? — spurgte Bjarke og lagde sin 
Haand paa Hrolfs Arm. 

— Nej! — sagde Hrolf og strøg sig over 

Panden. Saa rettede han sig op, løftede Hornet, 
som han sad med i Hænderne, og drak Hjart- 
var til. 

— Jeg mindes — sagde Hjartvar — det Jule- 
gilde, da Helge og Hroar drak Bragebæger, og 
Hroar lovede at bygge denne Borg. Jeg fore- 
slaar, Hrolf, at vi følger vore Fædres Skik. Lad 
os hver over Bægeret love en Daad. 

— Hvorfor love? — sagde Hrolf og saa paa 
ham — Maaske er denne Jul den sidste. Ingen 
ved, naar Frugten er moden og falder fra 
Træet. 

Der blev Tavshed efter Hrolf s Ord; men han 
ænsede det ikke. Han saa ud for sig gennem 
Hallens Væg, ud i et lysende Vænge, hvor en 
anden Hal rejste sig, med Tinder af Guld, 
paa lysende Søjler. Fra hans Øjnes Dyb straa- 
lede Billedet tilbage, og over hans Ansigt faldt 
der Skær af det fjæme Lys. 

Bjarke fulgte Retningen af Hrolfs Blik og 
anede Lyset bag Hallen. 

Hrolf strøg sig over Panden og vendte til- 
bage. Og Mændene vaagnede og saa, at der var 
Mørke. 

Hjartvar var meget bleg. Hans Hænder skæl- 
vede, og han vidste ikke, hvor han skulde skjule 
dem. 

Skuld saa det og brød op. 



295 



— Det er sent — ^igde hun — vi har haft 
en lang Rejse og trænger til Søvn. 

Hrut rejste sig og Kvinderne med hende. 

Skuld ventede for Bordenden paa Hjartvar; 
men han lod, som om han nødig vilde fra det 
gode Lag. Han tøvede, gav sig Stunder til at 
tømme sit Horn og brød saa op med sine Mænd. 

Gildestemningen var brudt. Kun Drengene 
nederst ved Bordet mærkede intet og drak rolig 
videre. 

Hrolf rejste sig, Bjarke og Hjalte med ham. 
Men Svipdag og hans Brødre blev siddende. De 
var ikke gode at flytte efter Gilde. 



XIV 

Hjalte tøvede i Døren og saa tilbage i Hal- 
len, hvor Drengene vinkede ad ham. 

Saa gik han ud i Natten, mens de andre satte 
^ til rette og drak videre, til de faldt i Søvn 
over Bordet. 

Det var bitterlig koldt. Hjalte trak Kappen 
tæt om sig. Han var tung i Hovedet, som hang 
der et Uvejr i Luften. 

Jeg vil gaa ned til Kvinden, tænkte han og 
drev af. 

I Byen var alle gaaet til Ro. Der hørtes ingen 
anden Lyd end Sneen, som knirkede under 
hans Trin. Den var gammel og frosthærdet. 

Han naaede Havnen og drejede af til Hyt- 
terne længst ude, hvor Kvinden boede. 

Han standsede og lyttede; der var en under- 
lig Uro i Luften; men da han intet bestemt 
kunde skelne, tænkte han, at Uroen sad i hans 
Hoved; det var vel Mjøden, han havde drukket. 
Han gik rolig videre, til han naaede Hytten. 

Idet han vilde banke paa, hørte han ig€n en 
Lyd. Denne Gaaig var det sikkert nok: Lyden 
kom fra Havnen. 

Han tøvede og lyttede mod Skibene. Da 
hørte han Hvisken af Stemmer og en sagte 
Raslen, som af Sværd, naar de bæres under 
Kappe og gnider imod. 

Han listede sig efter Lyden og naaede Skibs- 
broen. Han kunde intet se i den mørke Nat; 
n>en der var et mylrende puslende Liv paa 
Bisiadene. 

Pludselig faldt Skæret af en Fakkel ind over 
Land; han saa nogle mørke Skikkelser bevæge 
sig hastig over Gangbroen, og Lyset forsvandt. 

Det var Mænd, som har Vaaben. Trinene var 
mange, og de kom ikke fra Dragen og Snek- 
kerne, men fra de fuldt lastede Skibe. 

Da slog det ned i ham, hvad Slags Konge- 
skat de Skibe rummede under Dække. 

— Hrolf er forraadti — sagde han ved sig 
iselv og løb, saa hurtig han orkede, ad den 
korteste Vej til Kongsgaarden. 

Da han naaede Leddet, tænkte han, at der 
var ikke Tid til at vække hver især. Det var 
bedst at slaa Alarm, saa alle kom paa Benene 
med det samme. 

I Hrolfs Sengekammer var der Lys endnu. 
Døren til den store Hal stod halvt aaben. Et 

Par Fakler brændte deitinde med en døende 
Flamme, men Baallejet var mørkt. Bersær- 
kerne laa sovende med Hoved og Arme over 
Bordene; og Bejglad snorkede, saa det runge- 
de i Hallens Vægge. 

Hjalte slog Døren op paa vid Gab og raabte 
over Hallen og Gaarden: 

— Vaagn op, Kong Hrolfl — Vaagn op, I 
Kæmper I — Vaagn op, alle Hrolfs Mændl — 
Vi er forraadt af Hjartvar. Hans Skibe er fulde 
af Gøter og Svensker. De er tæt i mine Hæle. 
Vaagn op, vaagn op og kom udi — I maa 
skynde Jer, hvis I ikke vil brændes inde. 

Hromund rejste Hovedet fra Bordet og lyt- 
tede. Saa for han op i et Spjæt og slog til Hake 
og Starolf. De ravede over Ende og greb til 
deres Vaaben med store søvndrukne Øjne. 

Hjalte løb et Stykke ind i Gaarden og saa, 
at der var mørkt i Bjarkes Fløj. Saa raabte 
han igen: 

— Vaagn op, Hrolfl — Vaagn op, Bjarke og 
Hrutl — Vaagn op, alle Mændl — Kom ud og 
kæmp for Eders Herre! 

Han løb tilbage i Hallen, hvor Hromund og 
Drengene var i Færd med at vække de andre. 

Bejglad knurrede som en Bjørn og slog i 
Søvne til hver, der rørte ham. 

Da stod Hrolf i Hallens Dør. Han var fuldt 

paaklædt og spurgte rolig, som var der iogen 
Overrumpling sket: 

— Hvorfor raaber Hjalte saa? 

— Byen er fuld af Gøter og Svensker. Jeg 
hørte dem komme op fra Skibene. De er tæt i 
mine Hæle. 

Da mødte han Hrolfs Blik og saa, at hans 
Herre skulde dø. 

Smerten skød op i hans Hals som en Klump. 
Han svælgede den ned og raabte: 

— Hjartvar har forraadt den ypperste Konge! 
Men Stemmen knækkede over, før han fik 

Ordene frem. 

Nu kom Svipdag paa Benene og Hvitsærk og 
de andre, sidst af alle Bejglad. 

De søgte efter deres Vaaben, kiggede søvn- 
drukne til alle Sider og undredes paa, hvor 
Fjenden var. 

Hrolf gik til det lange Bord imellem dem, 
greb et halvfyldt Horn og sagde: 

— Er jeg forraadt, saa drik mig til for sidste 
Gang, mine trofaste Mændl 

Da gik det op for dem alle, at de skulde 
noiiste deres Herre; de læste i hans Øjne, at han 
skulde dø. 

— Løft paa Hornene og drik med Eders 
Herre! 

De greb, hvad der stod nærmest, og drak 

med deres Øjne fast i hADs; de kunde ikke 
slippe dem. 

— Del mit Guld imellem Jer, naar jeg er 
død. 

— Du skal ikke dø, — raabte Svipdag — før 
vi alle er fældede. 

— Du skal ikke dø! — raabte de alle, skønt 
de følte det i deres Hjærte. 

Saa gik Hrolf ud i Natten, fulgt af sine 
Mænd. 

Det var mørkt og bidende koldt. De hørte 
Fjenden rave langs Vængets Gærdemur og søge 
at bryde den. 

— Gaa og væk Bjarke! — sagde Hrolf til 
Hjalte — Du og han skal stille Jer ved Leddet 
og værge mod Baghold. 

Hjalte løb tilbage, mens de andre gik fr^n 
efter Lyden. 

Svipdag mærkede, at Kulden hindrede ham. 
De gamle Lemmer var saa stive af at ligge over 
Bordet i Kulden og Trækken fra den aabne 
Dør, at han ikke kunde føre Sværdet. 

Han skyndte sig tilbage til Hallen, tog Bjar- 
kes Bjømebælg fra Knagen bag hans Plads, 
trak den over sit Hoved, bandt dens Lapper 
sammen paa Brystet og skyndte sig ud i 
Vænget. 

Hrolf og hans Mænd vekslede Hug med Fjen- 

<len over Gærdemuren; men det havde ingen 
Art; thi Mørket hindrede paa begge Sider. De 
kunde høre, at der var Mænd langs hele Mu- 
ren, og bestandig kom der flere til. 

Da lød der et Brag. Gærdemuren brast paa 
det svageste Sted. 

Hrolf og hans Mænd søgte efiter Lyden og 
stødte Uge paa Mændene, som trængte ind. Men 
ingen turde ret slaa for ikke i Mørket at ramme 
deres egne. 

Da dæmrede det omsider over Skoven; og 
Skikkelserne blev synlige i det blege Gry, baade 
foran og bagved og over Gærdet. 

Svipdag gik vældelig frem. 

— Bjørnen I — raabte en rs&d Stemme. 

— Se den store Bjørn, der gaar forrest! — • 
taabte andre og v^. 

Overalt hvor Svipdag viste sig, gik Gøterne 
skyndsomst tilbage. 

Imedens stod Hjalte ved Leddet og ventede 
paa Bjarke. Han turde ikke forlade sin Post 
for at vække ham, raabte derfor af sine Lungers 
fulde Kraft op mod hans Fløj. 

— Staa op, du Sovetryne, og kom udi Hvor 
længe skal jeg vente? — Gøteriie har brudt 
Vængemuren. Om lidt er det Dag, saa lægger 
de Ild om Borgen og brænder dig inde I — 
Klæd dig, Hrut, og kom udi 

Gluggen aabnedes. Hjalte skimtede Hruts 
hvide Ansigt deroppe. 

Saa lød Bjarkes Stemme: 

— Skrig ikke saa. Jeg er ved at spænde 
Brynjen. Nu konuner jeg straks. 

Hjalte vendte sig mod Vænget. I den graa 
Dæmring saa han Gøterne flokkes om Hullet 
i Gærdet og Hrolf og hans Mænd med dragne 
Sværd imod dem, med Svipdag forrest. 

Han var bleven hed nu og havde kastet 
Bjørnebælgen, fordi den hindrede ham. Men 
da Gøterne ikke længer saa Bjørnen, der før 
ragede op over alle, troede de, at den var fæl- 
det, og stormede dristig frem. De var ti for 
hver af Hrolfs Kæmper. 

Bejglad og Hvitsærk skreg i Bersærkergang, 
mejede ned for Fode og i Blinde. De kunde 
ikke Isenger kende Ven fra Fjende. 

Da faldt endnu et Stykke af Gærdet. Gøterne 
strømmede ind og kom bag om Hrolf. 

Hjalte saa» hvorledes Mændene sluttede Kreds 
om deres Herre. Selv Bejglad og Hvitsærk lyk- 
kedes det Svipdag at faa drejet, hvor de skulde; 
men da var Hrolf allerede ramt af et Spyd. 

Hjalte maatte vende sig: i en Fart; thi der 
lød Vaaben og Trin bag ham. I Morgenlyset 
havde Gøterne fundet Vejen op til Leddet. 

Hjalte satte Ryggen mod Ledstolpen og vær- 

gede med Vaaben i hegge Arme, saa ingen tur- 
de komme ham nær. 

— Skynd dig, Bjarke! — raabte han — Det 
er høje Tid; det gælder Hrolfs Liv. 

Bjarke kom ud fra sit Hus, fæstende Hjel- 
men undervejs. Tungt kom han luntende paa 
sine Benstolper og fældede hver en Gøter, der 
vovede at stille sig paa hans Vej. Saa veg de til 
Side og lod ham uhindret tage Plads ved Led- 
dets anden Stolpe. 

Kredsen var tyndet ud. Hromund og Starolf 
og Hrolf og Haklang laa fældede. Resten ryk- 
kede saa tæt sammen om Hrolf, som de kunde. 
Alle var de saarede af mange Saar; nogle var 
allerede hvide i Ansigtet for det Blod, de havde 
mistet. 

Hrolf selv blødte, men ænsede det ikke. 

Da løftede Solen sig over Skoven. Hrolf saa 
det, vendte Hovedet og hilste dem. 

Et sælsomt Lys tændtes i hans Øjne. Et Smil 
bredte sig over hans forklarede Ansigt. 

Han saa Odin komme gaaende over Vænget 
fra Lyset i Øst. 

Han aabnede sine Arme og lo højt mod den 
høje, som signede ham i Døden. 

Hrolf segnede paa Vænget, hvor hans Moder 
havde baaret ham. 

Hjalte drejede Hovedet i det samme. Han saa 
Hrolf falde og sagde stille: 

— Hrolf er død. 

Bjarke vendte sig mod Vænget. Hans Øjne 
blev mørke og truende; tnj&n der kom ingen Ord 
over hans Læber. 

Hrut saa det fra Gluggen. Hun kom løbende 
ud. Gøterne veg for Sorgen i hendes hvide An- 
sigt. 

Hun løb gennem Leddet og naaede Stedet, 
hvor Hrolf laa dræbt. 

Mændene stod i Kreds omkring ham, rede til 
at fældes, en for en. Men Gøteme sænkede 
Sværdet, da de saa Kvinden, og lod hende kom- 
me frem. 

Hrut bøjede sig over Hrolf. Saa knælede hun 
ned og tog hans Hoved i sit Skød, medens Stri- 
den tog Fart paa ny. 

Foran Leddet var der fuldt af Gøter. De 
trsengte saa haardt paa, at Hjalte maatte vige. 

— Mit Skjold er hugget i Stumper af mine 
Hænder — sagde han til Bjarke, som holdt 
Stand endnu. 

— For hvert Hug, jeg naar at give — svarede 
Bjarke, mens han slog, — faar jeg tre igen. Mit 
Sværd gør lyst omkring mig. Det har skilt 
større Folk ved Livet end de Gøter, som segner 
her og ligger i Hob, saa jeg næppe kan røre 

mig. Husker du Agner, som lo i Døden? Han 
var den haardeste Mand, jeg har fældet. Men 
her er for mange, og jeg er kun én. For hver, 
jeg fælder, springer fem frem i Stedet. 

— Hvorfor værne Leddet — sagde Hjalte — 
nu Hrolf er falden? Det sønmier sig for Hus- 
karle at dø hois deres Herre. 

De veg tilbage Skridt for Skridt og værgede 
Livet for at naa Hrolf. 

— Hvor er du, Hrut? — raahte Bjarke. Han 
kunde ikke vende sig. 

— Ved Hrolfs Lig. 

De veg Fod for Fod og værgede for hinanden. 
Da lød Hruts Stemme høj og skingrende gen- 
nem Sværdenes Gny: 

— Odin er paa Valen! 

Sværdene sænkedes, og alles Øjne søgte 
Hrut. Hun havde rejst sig fra Liget og vendte 
sig mod Solen med stort og stirrende Blik. 

Bjarke raabte, og hans Stemme skælvede af 
Vrede: 

— Vis mig ham, at jeg kan vove en Dyst 
med den høje, som dræber i Blinde. 

— Bøj dig og se\ 

Hrut bøjede sin Arm, men Bjarke naaede 
ikke at se gennem dens Runding. Han var 
segnefærdig af Saar. Blodet randt i Strømme 
fra hans Hoved, hans Hals og hans Haand. 

Laurids Bruun: Den signede Død 20 

— Hjaltel — kaldte han og rakte Haanden ud. 
Saa slæbte de sig hen til deres Herre. De 

var de sidste tilbage. Gøterne saa, at de var 
døende. 

Nu kaarer Odin til Valhal, tænkte de og 
sænkede Sværdene. 

— Skønnere Død kunde ikke times ost — 
sagde Bjarke og bøjede sig over sin Herres 
Aasyn. 

Han saa Smilet i Døden og strøg sin Haand 
over den hvide Pande. 

— Jeg vil ligge her ved dit Hoved — sagde 
han og knælede ned — Hjalte, vogt du hans 
Fødder. 

Han saa op paa Hrut og sagde: 

— Ræk mig din Haand for sidste Gang! 
Hun bøjede sig over ham og kyssede hans 

Pande. 

— Kom nu Ørne og Ravne — raabte han — 
og hak i vore Lig. Fylgjen kan I ikke ramme. 

Eln Stund sad han tavs og saa paa Hrolf. Saa 
sagde han: 

— Signet er Døden ved min Herres Hoved. 
Han lagde sig tilbage; hans Hoved faldt om 

paa Siden, og Hjærtet standsede sit Slag. Da 
var Hjalte allerede død. 

Hrut gik uskadt bort; og Gøterne stod tavse 
om de ædles Lig. 



XV 

Hjartvar havde naaet sit Maal. 

Han sad i Hrolfs Højsæde med Skuld ved 
sin Side, havde Skjoldungeringen paa sin Arm 
og tog Hylding af Gøter og Svensker. 

— Ynkværdig var Hrolfs Skæbne! — sagde 
han — Nornerne spandt den i hans Fødsels- 
stund, og den blev spaaet hans Fader Helge, 
som forskyldte den. Dog gav Odin ham Lykke 
og Ære; men i sit Overmod udæskede han den 
høje, og da var Maalet fuldt. Skæbnefrugten 
modnedes og faldt fra Træet. Hvor er det Ska- 
de, at saa mange udmærkede Kæmper fældtes 
:med ham. Ikke én blev tilbage, hvem jeg kun- 
de skænke Livet og tage i min Tjeneste. 

Da ^^r der en ung Mand, som banede sig 
Vej gennem Hallen. Hans Øjne tindrede, og 
hans Kinder brændte, som havde han drukket 
og danset. 

Han naaede Højsædet og hilste paa Huskar- 
les Vis. 1 

30* 

Hjartvar saa længe paa ham, men mindedes 
ikke at have set ham før. 

— Hvad hedder du? — spurgte han. 

— Vøgg, Herre. 

— Var du Hrolfs Mand? 

— Ja, Herre — den eneste tilbage. 

— Vil du tjene i min Hird? 

— Ja, Herre. 

Hjartvar vinkede ham nær og bød ham sætte 
Fod paa Højsædets Trin. Saa drog han sit 
Sværd og rakte det frem med Odden imod 
Vøgg. 

— Sværg mig Eden! 

— Ved Hjaltet, Herre, blev j^ fæstet til 
Hrolf, og saaledes vil jeg fæstes ogsaa til dig, 
nu min Herre er død. 

Hjartvar vendte Sværdet og rakte Vøgg 
Hjaltet. 

Vøgg løftede Haanden, som vilde han sværge; 
men i Stedet for at lægge den fladt paa Hjaltet, 
fiom Skik var, greb han om Sværdet og stødte 
det af al sin Kraft i Hjartvars Bryst. 

Sværdet blev siddende. Hjartvar faldt til Si- 
den 'med et Skrig. 

Vøgg sprang op, vendte sig mod Mændene og 
raabte: 

— Nu er Hrolf hævnet, som jeg lovede ham 
i Upsala. 

Han flæsigede Koften, rakte Armen i Vejret 
og bød med tindrende Øjne sit blottede Bryst 
mod Hjartvars Mænd. 

Tre Sværd ramte ham. 

Da lød der Skrig udefra. Nogle Trælle stor- 
mede ind og raabte, at Borgen og Byen 
brændte. 

Skuld sprang op, og Mændene stormede ud. 

Hjartvar sad alene tilbage. Han havde naaet 
sit Maal. 

Da kom Hrut. Hjartvar havde skaanet ben- 
des Liv, skønt hun bad om Døden. Nu hørte 
hun Mændene raabe, hvad der var sket, og gik 
ind i Hallen til den døde. 

Hun gik op til Højsædet, bøjede sig over 
ham og saa ham ind i de brustne Øjne. Hun 
mindedes, hvor angst hun havde været for hans 
Blik, da hun var Barn. Saa klemte hun hans 
Øjenlaag til og drog Skjoldungeringen af hans 
Arm. 

Hun løftede den mod Dagen og betragtede 
den længe. 

Det er Odins Ring, tænkte hun. 

Hun gik til Offerlunden, mens Flammerne 
slikkede om Hjortborgs gyldne Egetakker. 

Luften var hed som i en Badstue, men hun 
mærkede det ikke. 

Over Blotestenen brød hun Ringen i dens 
seks Led. 

En for hver, tænkte hun. Skjold, Halfdan, 
Frode — Helge, Hroar og Hrolf. 

Saa tog hun Offerøksen og knuste hvert af 
Stykkerne paa Stenen. 

Da hun havde gjort det, samlede hun Stum- 
perne i sm Haand og strøede dem mod Solen. 

— Du sendte din Søn til Jorden. Nu har du 
slettet hans Slægt. Saa tag ogsaa Ringen. 

Hun knælede og bad. 

Saa tog hun Offerkniven, stødte den i sit 
Hjærte og segnede for Stenen med oprakte 
Arme. 

Og Solen skinnede over Landet. 



EFTERSKRIFT 



Kilderne til denne Digtning om Danmarks be- 
rømteste Sagnkonge findes i Hrolfssaga og hos 
Sakse, der er enige om at fremhæve Hrolfs skæbne- 
svangre Fødsel. Hvad særlig Bersærkerne angaar, 
indeholder Hrolfssaga anskueligt Stof (Svipdag med 
det ene Øje, Bejglad med Knuderne o. æ) af hen- 
førende Værdi for Intuitionen. 



LAURIDS BRUUN 



Fra Bosponis til van Zantens 

Indtryk fra en Rejse omkring Jorden. 

Åf Pressens Omtale, 

Chr. G. i „Nationaltidende'', — „Folk der sætter Pris paa 
Rejsebeskrivelser, vil her have en udmærket Underholdning. 
I denne rummelige Bog er noget nær den hele Verden samlet. 

Begyndende ved Konstantinopel — med dansende Der- 
visher og armenisk Dødsmesse — fører han os gennem Da- 
maskus og Jerusalem, og efter en kort Dvælen foran Pyra- 
miderne ved Gizeh, videre til Indien, hvor Taushedens Taarne 
og den hellige By ved den hellige Flod og Guldtaarnet Shwe 
Dagon samt alle de andre højt berømte Seværdigheder fore- 
vises os. Det er endnu langtfra alt Et Glimt af Kina, en 
Visit i Geishaernes og Kirsebærblomstemes Japan, en Anelse 
af Australien og et Blik paa Sydhavsøernes Lyksalighed — 
alt det og mere endda byder Laurids Bruun os fra sin Ver- 
densrejse. 

Og ingenlunde er det nogen daarlig Globetrotter, som kun 
konstaterer sin Baedecker. Let og livfuldt fortæller han med 
en klar Sikkerhed. . . . Han ser som Verdensmand, ganske 
uimponeret, uden den Svælgen i Indtrykkene, der kan gøre 
de maleriske Rejsebeskrivelser ulidelige. . . . 

. . . Verdensrejser er jo den højeste Elegance nu — og 
da de færreste af os faar den Lykke personlig, maa vi vel 
med Beundring og Tak tage mod denne Tur Jorden rundt i 
saa stilsikker en Rejseførers Selskab. 

J. C. i Berl, Tid. — „Laurids Bruun er en fortræffelig For- 
tæller — det har han vist mange Gange før, og det godtgør 
han atter i sin Rejsebog . . . helt igennem en livlig og opmun- 
trende Bog at læse. Skade kun, at den giver saa slem en Udvé.^ 

Ekstrabladet — „. . . Laurids Bruun vil finde mange Læ- 
sere for sine Farter Jorden rundt. Selvfølgelig er han ingen 
„Rejseskildrer** i gammeldags Forstand. Han er en Stilist, en 
Kunstner, som forstaar at vrage og vælge; overalt sporer man 
den bevidst villende Skribent, og da han tillige er en aand- 
fuld Mand, underholdende Fortæller og nervøst ivrig Iagttager, 
saa er det intet Under, at man befinder sig vel i hans Selskab.^ 

5 Kr, 75 Øre. 

HISTORIER. 1886. Kr. 3.00. (Udsolgt). 

EMMA JONSSON. En Histone. 1890. Kr. 2.00. (Udsolgt.) 

ANTONIUS. En Historie. 1892. Kr. 2.00. (Udsolgt.) 

RENÆSSANCE. En Historie. 1900. Kr. 2.00. 

HISrORlENS DOM. Smaa Historier. 1902. Kr. 2.00. 

DET STORE HJERTE. En lille Bog om Julen. 1903. Kr. 1^. 

HJEMAD. En Historie. 1908. Kr. 2.75. 

DE UDVALGTE. Smaa Historier. 1911. Kr. 3.25. 



SVEND FELDING. Roman. 1894. Kr. 4.00. 
KRONEN. En Historie. 1902. Kr. 4.50. Serieudgave Kr. 0.75. 
EMMA JONSSON. Roman. Afsluttet Udgave. 1905. Kr. 4.75. 
DEN EVIGE. Roman. 1905—06. Fire Dele. Kr. 12.50. 
PAN. Roman. 1906. Kr. 5.00. 
MIDNATSSOLEN. Roman. 1907. Kr. 5.50. 
AF BYGERNES SLÆGT. Roman fra Hundredaarsskiftet. 1909. 
Seks Dele. Kr. 16.50. 



ALLE SYNDERES KONGE. Roman. 1903. Kr. 5.75. 
ABSALONS SAGA. 1904. To Dele. Kr. 12.50. 
DEN SIDSTE FRIBONDE. Roman. 1905. Kr. 4.00. 
HEJMERS HARPE. Episk Digt. 1909. Kr. 1.50. 
KONG SKJOLD. Danskernes Æventyr. I. 1909. Kr. 0.75. 
KONG FRODE. Danskernes Æventyr. II. 1910. Kr. 0.75. 



R^SEFÆRD. Historier i Ramme. 1899. Kr. 4.00. 
FRA BOSPORUS TIL VAN ZANTENS 0. Indtryk fra en Rejse 
omkring Jorden. 1912. Kr. 5.75. 



LIVETS FRUGTER. Skuespil. 1905. Kr. 3.75. 



VAN ZANTENS LYKKELIGE TID. Kærlighedsroman. Udgivet af 

Laurids Bruun. 1908. Kr. 4.25. 
VAN ZANTENS FOiyfÆTTEDE 0. Roman. Udgivet af Laurids 

Bruun, 1910. Kr. 4.75. 



LAURIDS BRUUN 



Absalons Saga 



Af Pressens Omtale, 

Otto Borchsenius i „Dannebrog", — »Der er noget monu- 
mentalt over dette Forf.'s Værk. 

Laurids Bruun har, er det sagt, ikke villet, at Literaturen 
skulde savne sit Mindesmærke over Danmarks Genoprejser 
og Købenbavns Grundlægger. — 

Hvad der ligger forud for dette Værk af Studier og Rejser, 
af Aars Arbejde, ved kun Digteren selv. Men lidet vilde al 
Flid og Ihærdighed have frugtet, havde Laurids Bruun ikke 
for sit indre Syn set den Skikkelse, hvis Liv og hvis Ger- 
ning han vilde gøre levende for Nutid og Eftertid. Der er 
Intuition i dette Digterværk. Kong Valdemar og Biskop Ab- 
salon med alle deres samtidige og Omgivelser lever. — 

Hans „Absalons Saga^ vil derfor ikke alene paa Grund 
af sit stoflige Indhold vinde den store læsende Almenhed, 
men saavel dens Kunstform som Menneskeskildring og Sjæls- 
analyse vil sikre Værket blivende Værd. — 

„Absalons Saga^ vil endelig indtage en Hædersplads i 
enhver god Københavners Hjerte. — Laurids Bruun fortæl- 
ler selve Stadens første Historie. — 

Det er et stort og betydningsfuldt Led, Laurids Bruun her 
har føjet til sin tidligere saa smukke og stedse mere og 
mere anerkendte Forfattervirksomhed.^ 

C. Th, Lund i y,Kristeligt Dagblad'^. — „Hvad der giver 
denne Bog sin høje og blivende Værdi, skyldes i første 
Linje den imponerende skikkelsedannende Kraft, Laurids 
Bruun er i Besiddelse af. — Med klare, faste Træk staar 
Absalons Skikkelse; vel nok mere Krigeren, den sejrrige 
Helt og vidtskuende Statsmand, end Kirkens og Pavens 
Mand. Men først og sidst Mennesket Absalon. — 

Der er et Tillægsord, som Forf. Gang efter Gang i de 
forskellige Sammenhæng anvender paa sin Bogs Hovedper- 
son: „stor^. At bruge samme Ord som Betegnelse for Lau- 
rids Bruuns nu afsluttede Arbejde er fiildt berettiget.^ 

van Zantens lykkelige Tid 

Kærlighedsroman fra Pelli-Øen. Oversat og udgiven af 
Laurids Bruun, 

Af Pressens Omtale, 

„Dannebrog^, — „Hvilket Stof Laurids Bruun end tager 
op til Behandling, bliver det levende under hans Haand. 
Han er først og fremmest den udmærkede Fortæller. Intet 
Under derfor, at han efterhaanden har vundet sig en baade 
stor og paaskønnende Læsekreds. En ny Bog af ham imøde- 
ses med Forventning. Man er altid sikker paa, at den vil 
være underholdende, og nu og da er det jo hændet, at man 
staar overfor det betydelige. Det var med „Kronen^ at Laurids 
Bruun for Alvor brød igennem, og med „Alle Synderes Konge*" 
vandt han den afgørende Sejr. Endnu højere naaede Digte- 
ren i de første Afenit af „Den evige**, uden Sammenligning 
noget af det ypperste og mærkeligste i de sidste Aartiers 
skøn literære Frembringelser. Og endelig bryder han saa i 
den lille Historie „Hjemad** en ny Vej for sine Evner. Saa 
ringe Bogen var af Omfang, saa dyb var Tanken i den. 

„Van Zantens lykkelige Tid** er paa sin Vis i nær Slægt 
med „Hjemad**. Den er saa fængslende og velskreven en 
Roman, at den paa ny vil samle lyttende Skarer om den 
underholdende Fortæller. 

Mange af Laurids Bruuns Venner vil maaske sætte større 
Pris paa den lille „Hjemad**, men „Van Zanten**s Kærligheds- 
æventyr vil tage det store Publikum med Storm.** 

J,J, i „Nationaltidende*^, — „Der er noget smukt og rø- 
rende over Skildringen af hans lille brune Hustru. Meget 
virkningsfuld er især Modsætningen mellem Naturbamets og 
den kultiverede Europæers Opfattelse af Ægteskabet. Skil- 
dringen af den unge Kvindes Moderlykke er slrøn og gribende, 
og med Mesterskab er i Bogens Slutning Tyfonen skildret, 
Hvirvelstormen, der knuser van Zantens Hus og Hjem, 
dræber hans Hustru og Barn og dermed gør Ende paa hans 
„lykkelige Tid**.** 

Pris: 4 Kr, 25 Øre 

Den Evige 

Af den udenlandske Presses Omtale. 

y,Das literarische Echo^, — »Med taknemmelig Glæde maa 
det bevidnes, at der i denne sælsomme Bog er spredt en 
Ødselhed af Skønheder. De kostt>areste Ædelstene og Guld- 
kar er stillet frem, saa at Øjet næsten blændes i Smærte 
og man er lige ved at ønske, at Bruun havde været spar- 
sommeligere i sin Kunst Men hvor rig maa denne Digter 
ikke være, at han tør være saa ødsel i et Værk af et saa- 
dant Omfang.^ 

„Pester Lloyd". — »Der er noget af hans Landsmand Ja- 
cobsens skønne Billedkraft og af Selma Lagerldfs rige Fylde 
i denne dybe alvorlige Danskers nyeste Værk. Tankefyldt 
og fornemt, som hans tidligere Bøger, vender den sig til 
alle, hvem en Roman maa give mere end blot Leg paa Over- 
fladen. Ved høje hellige Ting rører Digteren, og han gør det 
ud af en ren kysk Følelse og med den hele glødende Be- 
gejstring, som er et Særkende hos Forkæmperne for ægte 
Sjælsadel.^ 

„Wiener Zeitung". — »Et Digterværk, som rager vidt ud 
over en Romans Rammer, som udkaster et Kulturbillede af 
overvældende Kraft. En dyb Symbolik, en stor Menneske- 
følelse, Livsbetragtninger af blændende Skarphed, af en Me- 
sters skikkelsedannende Fantasi Et fuldt moderne Værk, 

trods sin poetiske Grundtanke et Værk af gribende Realis- 
me, forskønnet ved Medfølelsens Poesi som hos Ruslands 
Digtere, hos Dostojewski, Turgenjew, Gorki. Fortællekunst 
og overordentlig Opflndelsesevne er her taget i Tjeneste af 
en ægte Digters stærke Følelse og har skabt et Kunstværk, 
som stræber op ad mod rene, ædle, gribende Følelsers Kraft. 
Denne Bog fortjener at oversættes paa alle Verdens Sprog, 
allerede for den dybe Menneskeligheds Guldværdi, som 
kendetegner den. — Den hører til det ejendommeligste og 
dybeste, som den nyere Literatur har frembragt, og burde, 
langt snarere end »Jørn Uhl** og lignende Modebøger, blive 
alle dannedes Fælleseje«^ 

Absalons Saga 

/. 5 Kr. 75 Øre, IL 6 Kr. 75 Øre. 

Af Pressens Omtale, 

Albert Gnudtzmann i ^Nationaltidende*^, — »Det er sjæl- 
dent, vi I vor Literatur ser fuldbragt et Værk saa sikkert 
gennemfort, saa monumentalt anlagt — - 

Det er lykkedes Forfatteren at sbibe en Nationalhelt, bred, 
sikker og sund, med alle Muligheder for Fejl, men med en 
overordentlig Styrke til at overvinde, ikke blot de ydre Fjen- 
der, der stiller sig i Vejen for hans Planer, men ogsaa sig 
selv. — 

Kunstnerisk virker Bogen ved sin Ro, sit smukke, paa 
en Gang personligt farvede og ganske uafiPékterede Sprog, 
sin klare og mandige Stil. — Det er en Bog, der vil holde 
sig oppe i den almindelige Bevidsthed, og som efterhaanden 
gennem Folkebibliotheker og gennem de Forøgelser, de pri- 
vate Bogsamlinger faar ved festlige Lejligheder, vil spredes 
i stedse videre Kredse.^ 

Julius Clausen i „Berlingske Tidende*', — „Laurids Bruun 
synes at have sat sig for at ville blive vore Dages Ingemann. 
I sin sidste store Bog „Alle Synderes Konge^ fortalte han 
Prins Otto af Danmarks Historie, og med „Absalons Saga" 
anslaar han nu Tonerne til Forspillet til Danmarks Storheds- 
tid. Stor er Opgaven, han har valgt, og af Bogens Tilegnelse 
læser man da ogsaa ud, at dens Skaber i den ser et Min- 
desmærke. — 

Det er ret som om noget af Saxos ophøjede Ro, Hoved- 
kilden til Absalons Historie, har indvirket paa Laurids Bruuns 
Fortælling. Og hvad der ved Siden af dens digteriske For- 
trin giver den et eget Værd, er den Omstændighed, at de 
sikreste og paalideligste Kilder overah have været spurgte, 
hvor de fandtes; hvor de tav, er da Fantasien traadt til og 
har formet Kød og Blod over det historiske Skelet 

Et anseligt Værk er det med sine henved tusind Sider og 
som skabt til Folkelæsning.^ 

Alle Synderes Konge 

Roman. 2det Oplag. 

Af Pressens Omtale, 

P. L. i „Politiken''. — „Et stærkt og fuldt færdigt Værk, 
der hæver sig over de fleste nye Bøger som et højt Træ 
over Krat og Kravl, en Roman, i hvilken en fast Plan, en 
gennemført Menneskeskildring og en Fantasi, som vover alt, 
vejleder, spænder og lokker Lssseren, saadan er „Alle Syn- 
deres Konge*. 

. . . Langtsomt bar Laurids Bruuns Kunst løftet sig over 
Hvirvlerne, nu er han Klippe. 

. . . Som Selma Lagerldf og Johs. V. Jensen maa han 
udenfor Hverdagen for at kunne nyde sin Kraft. Skrankerne 
sprænges af Synernes Vælde, Fantasien hidser frem og frem- 
bringer, mægtige Billeder. . . . Bruun vover sig saa vidt det 
skal være ud i Fantasien og glemmer dog aldrig, hvorfor 
han skriver, hvad han vil med disse Mennesker. 

I „Alle Synderes Konge'' har vi faaet en Bog, som uden 
Tvivl vil kunne taale Sammenligning med meget af det, de 
tidligere Generationer med Rette var stolte af.^ 

„Dannebrog^ — „,^Alle Synderes Konge** vil ikke alene 
blive værdsat af de faa. Romanens farverige Liv, voldsomme 
Lidenskab og sproglige Pragt vil tilsidst ogsaa tage de mange 
fangne. . . Alene et Par af disse vil give Laurids Bruun en 
fremskudt Plads i bele det sidste Tiaars literære Produktion. 
Digteren, der er sikker paa sin Autoritet, giver sig helt hen, 
vover det yderste og vinder derfor den store Sejr. Hans nye 
Bog rager højt i Vejret mellem de senere Aars literære Frem- 
bringelser.* 

Herman Bang i „København^, — „Det er altid en rig 
Glæde at vise Læserne frem til et af de faa og sjældne Værker, 
der løftende sig over Bøgernes Mængde som i Marmor hug- 
gede eller støbte i Bronce, fra deres Fremkomsf s første Dag 
bærer det Længevarendes usvigelige Stempel.* 

Laurids Bruuns „Alle Synderes Konge* er en saadan Bog. 

Af Pressens Omtale, 

Otto Borchsenius i „Dannebrog^. — „Der er en Pathos 
over dette Digterværk, som virker betagende. Med beundrings- 
værdig Kunst har Laurids Bruun ladet Straaler fra det evige 
Lys bryde sig i de søi^gelige Menneskeskæbner, han beret- 
ter om .... 

... Dette Værk vil altid indtage saavel en Interessant 
iPlads i Laurids Bruuns Produktion som en Særstilling i 
hele vor nyere Litteratur." 

„Vort Lanct^. — „En Bog, som skal læses af Alle. Stræ- 
bende mod det Højeste, rækker den op over det Alminde- 
lige; sigtende ud imod ^eme Horisonter, spænder den over 
Omraader, hvor kun Faa har sat deres Fod. Farverig, broget 
og skiftende; men ikke uden Pletter. Højt stemt fantasifuld, 
rivende med .... Tung af Viden og Tanke, men let baaret 
oppe af Følelsens Styrke . . . Dette Værk har sat sig de høj- 
este Maal, og det har naaet Meget. Det er rigt paa Viden 
og Iagttagelse, paa Tanke og Følelse." 

„Aftenposten*^. — »»Den Evige" ligner ikke nogen anden 
Digtning, i det mindste ikke nogen dansk. Den er udsprun- 
gen af en luende Fantasi, og mange af dens Billeder bliver 
staaende i Erindringen som hede Febersyner. Saadan bar 
det aldrig været Ssed og Skik at skrive her til Lands, og 
derfor findes der ingen Maalestok, hvormed Bogen kan maa- 
les: den maa have Lov til at staa som den sjældne og en- 
somme Blomst, den er i dansk Litteratur." 

„Fy ens Stiftstidende'^. — „Der er noget Storslaaet over 
dette monumentale Arbejde . . . Det er et sandt Digterværk, 
som man har rigt Udbytte af at stifte Bekendtskab med. Og 
Bogen vil ganske sikkert komme ud i videste Kredse — og 
det fortjener den." 

